
ΠΡΟΕΔΡΙΚΟ .ΔΙΑΤΑΓΜΑ ΥΠ' ΑΡΙΘ. 70 ' 

Υγιεινή και Ασφάλεια των Εργαζομένων σε ναυπηγικές εργασίες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 και της παραγράφου 2 του άρθρου 14 
του Ν. 1568/85 «Υγιεινή και Ασφάλεια των Εργαζομένων» (Α' 177). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (Α' 137). 

3. Τις διατάξεις του Π.Δ/τος 190/84 «Υγιεινή και Ασφάλεια των 
εργαζομένων σε ναυπηγικές εργασίες» (Α' 64). 

4. Την με αριθμ. 25/15.3.89 γνώμη του Συμβουλίου Υγιεινής και 

Ασφάλειας της Εργασίας. · . 

5. Την με αριθμ. 694/1989 γνωμοδότηση του Συμβουλίου Επικρά¬ 
τειας, με πρόταση των Υπουργών Εργασίας και Εμπορικής Ναυτιλίας, 
αποφασίζουμε: 

Άρθρο 1 

Πεδίο εφαρμογής 

Οι διατάξεις αυτού του Π.Δ/τος εφαρμόζονται σε ναυπηγικές και 
ναυπηγοεπισκευαστικές εργασίες. Διατάξεις που δεν τροποποιούνται με 
το διάταγμα αυτό εξακολουθούν να ισχύουν. 

ΚΕΦΑΛΑΙΟ Α' 

Άρθρο 2 

Εννοιολογικοί Προσδιορισμοί 

Για την εφαρμογή των διατάξεων του παρόντος θεωρούνται: 

1. Ναυπηγοεπισκευαστικό Έργο: Κάθε ναυπηγική ή ναυπηγοεπι- 
σκευαστική εργασία ορισμένης χρονικής διάρκειας, όπως νέα κατα¬ 
σκευή, μετασκευή, προσθήκη, επισκευή, συντήρηση, διάλυση. 

2. Μέτρα ασφάλειας: Όλα τα μέτρα που αφορούν σε ναυπηγοεπι- 
σκευαστικά έργα και προβλέπονται από τις διατάξεις που ισχύουν για 
την υγιεινή και ασφάλεια της εργασίας. 

3. Κύριος του έργου: Ο πλοιοκτήτης, εφοπλιστής, νομέας, ο κάτοχος 
του πλοίου ή άλλης πλωτής κατασκευής όπου εκτελείται ύστερα από, 
εντολή του και για λογαριασμό του ναυπηγοεπισκευαστικό έργο. Ο κύ¬ 
ριος του έργου μπορεί να εκπροσωπείται από το νόμιμο εξουσιοδοτημένο 
εκπρόσωπό του ή τον Πλοίαρχο του πλοίου. 

' 4. Εργολάβος: Πρόσωπο φυσικό ή νομικό το οποίο συμβάλλεται με 
μίσθωση έργου με τον κύριο του έργου και αναλαμβάνει την εκτέλεση 
ολόκληρου ναυπηγοεπισκευαστικού έργου ή τμήματός του. 

5. Υπεργολάβος: Πρόσωπο φυσικό ή νομικό το οποίο συμβάλλεται με 
μίσθωση έργου με τον εργολάβο και αναλαμβάνει την εκτέλεση ολόκλη¬ 
ρου ναυπηγοεπισκευαστικού έργου ή τμήματός του. Ως υπεργολάβος 
θεωρείται επίσης και το πρόσωπο το οποίο συμβάλλεται με μίσθωση έρ¬ 
γου με άλλον υπεργολάβο και αναλαμβάνει, σύμφωνα με τα παραπάνω, 


την εκτέλεση ναυπηγοεπισκευαστικού έργου ή τμήματός του. 

6. Μελετητής μέτρων υγιεινής και ασφάλειας: Πρόσωπο το οποίο 
συμβάλλεται με τον κύριο του έργου και έχει εκπονήσει τη μελέτη των 
απαιτουμένων μέτρων υγιεινής και ασφάλειας και του σχεδίου διαφυγής 
και διάσωσης των εργαζομένων σε περίπτωση ανάγκης. 

7. Παρέχων το χώρο: Ο ιδιοκτήτης ή ο εκμεταλλευόμενος τον χώρο 
ή τις εγκαταστάσεις όπου εκτελείται ναυπηγοεπισκευαστικό έργο. 

8. Χημικός Ναυτιλίας: 0 κάτοχος άδειας για την έκδοση πιστοποιη¬ 
τικού απαλλαγής από επικίνδυνα αέρια (ΟΑ5 -. ΕΚΕΕΙΝΟ). 

9. Πιστοποιητικό απαλλαγής από επικίνδυνα αέρια: Η γραπτή γνω¬ 
μάτευση που εκδίδεται από τον Χημικό Ναυτιλίας σύμφωνα με τα 
ΥΠΟΔΕΙΓΜΑΤΑ I και II του παραρτήματος της Υπουργικής Απόφα¬ 
σης 3232/41/89 (Β' 400). 

10. Εύφλεκτα υγρά: Υγρά με σημείο ανάφλεξης μικρότερο από 60 
βαθμούς 0 (σε δοκιμή κλειστού δοχείου). 

11. Καύσιμα υγρά (ΟΟΜΒϋδΤΙΒΕΕ ΕΚ^υΐΟδ): Υγρά μ=-οημείο 
ανάφλεξης μεγαλύτερο από 60 βαθμούς 0 (σε δοκιμή κλειστού δο¬ 
χείου). 

12. Εύφλεκτα αέρια υπό πίεση: Χημικά προϊόντα που σχηματίζουν 
αναφλέξιμα μίγματα με τον ατμοσφαιρικό αέρα και που έχουν συμπιε- 
σθεί ή υγροποιηθεί για τον σκοπό της μεταφοράς τους. Αέριο θεωρείται 
το χημικό προϊόν, που η πίεση των ατμών του υπερβαίνει τα 2,8 ΒΑΚ 
σε θερμοκρασία 37,8 βαθμών 0. 

13. Επικίνδυνα χημικά προϊόντα: Χημικές ενώσεις, μίγματα ή δια¬ 
λύματα σε στερεά, υγρά ή αέρια κατάσταση, που μπορεί να είναι επικίν¬ 
δυνα για την ανθρώπινη ζωή (ενδεικτικά αναφέρονται τοξικά, ασφυξιο¬ 
γόνα, καυστικά, εύφλεκτα). 

14. θερμή εργασία: Η εργασία συγκόλλησης, κοπής, πυράκτωσης 
και γενικά κάθε εργασία που συνεπάγεται τη χρήση οργάνων ή συ¬ 
σκευών, που παράγουν φωτιά, φλόγα, θερμότητα, σπινθήρες ή ηλε¬ 
κτρικά τόξα. 

15. Ψυχρή εργασία: Κάθε εργασία που δεν είναι θερμή. 

16. Επιθεώρηση κλειστού χώρου: Ο έλεγχος και η πραγματοποίηση 
μετρήσεων σ’ έναν κλειστό χώρο και όχι η εκτέλεση εργασιών σ’ αυτόν. 

17. Κλειστός χώρος: Ο χώρος, που από τη φύση του είναι πανταχό- 
θεν κλειστός ή έχει περιορισμένη δυνατότητα φυσικού αερισμού. 

Ενδεικτικά αναφέρονται: στεγανό σύγκρουσης (ΕΟΚΕΡΕΑΚ), χώ¬ 
ρος ασφαλείας ((ΌΓΡΈΚΌΑΜ), δεξαμενές φορτίου, διπύθμενα, αντλιο¬ 
στάσιο, αγωγοί διέλευσης σωληνώσεων (τουνέλια), δεξαμενές έρματός, 
δεξαμενές λιπαντικών, δεξαμενές καταλοίπων, δεξαμενές καυσίμων. 

18. Κοινό σημείο: Οποιοδήποτε σημείο της διαχωριστικής κατα¬ 
σκευής και του χώρου που απέχει 50 εκατοστά του μέτρου από αυτή. 

19. Δεξαμενή καυσίμων: Η δεξαμενή, που περιέχει καύσιμα υγρά 
προοριζόμενα για τη λειτουργία των κυρίων και βοηθητικών μηχανών 
του πλοίου. 

20. Χώρος φορτίου: Για'τα· δεξαμενόπλοια. είνάΓ'&εξαμενές φορτίου 
και για τα φορτηγά πλοία τα κύτη (αμπάρια). 

21. Δεξαμενές έρματος: Οι δεξαμενές που περιέχουν θαλάσσερμα. 

22. Αδρανοποιημένοι.χώροι: Οι χώρο: που έχουν αδρανοποιηθεί με 
αδρανή αέρια (π.χ. διοξείδιο του άνθρακα, άζωτο, καυσαέρια) και η, συ- 

•'κέντρωαη του οξυγόνου είναι μικρότερη ή ίση του 8% κατ’ όγκο. 

Άρθρο 3 

Υποχρεώσεις για τη λήψη και τήρηση μέτρων 
Υγιεινής και Ασφάλειας 

Ο κύριος του έργου, ο εργολάβος, ο υπεργολάβος και ο παρέχων το 
χώρο είναι υπεύθυνοι για την εφαρμογή των διατάξεων του παρόντος 
και ιδιαίτερα με τις υποχρεώσεις που προσδιορίζονται στα επόμενα άρ¬ 
θρα. 

Ο τεχνικός ασφαλείας και οι εργαζόμενοι έχουν τις αρμοδιότητες και 
τις υποχρεώσεις που προδιαγράφονται στα αντίστοιχα άρθρα, 

Άρθρο 4 

Υποχρεώσεις εργολάβου ή υπεργολάβου ολόκληρου του έργου 

Ο εργολάβος ή υπεργολάβος ολόκληρου του έργου ανεξάρτητα εάν 
αυτό εκτελείται ολικά ή κατά τμήματα με υπεργολάβους πέραν των γε¬ 
νικών υποχρεώσεων εργοδοτών του άρθρου 32 του Ν. 1568/85 έχει 
και τις ακόλουθες: 

1. Να οργανώνει, επιβλέπει και επιθεωρεί την εκτέλεση της εργασίας 
σε κάθε φάση ώστε να εξασφαλίζεται η ύπαρξη ασφαλών συνθηκών ερ¬ 
γασίας. Ιδιαίτερα να λαμβάνει μέτρα για το συντονισμό των εργασιών 
που εκτελούνται από περισσότερα του ενός συνεργεία. 

2. Να συνεργάζεται με τον κύριο του έργου, τους άλλους εργολάβους 
και υπεργολάβους, τον τεχνικό ασφάλειας, τον μελετητή μέτρων υγιει¬ 
νής και ασφάλειας κατά την εκτέλεση των εργασιών για να εξασφαλίζε¬ 
ται η ασφάλεια και υγιεινή των εργαζομένων. 

3. Να ορίζει Τεχνικό Ασφάλειας με τις αρμοδιότητες του άρθρου 9 
όταν εκτελούνται εργασίες σε πλοία ή άλλες πλωτές κατασκευές χωρη¬ 
τικότητας άνω των 1.(300 κόρων ολικής χωρητικότητας ή όταν ο συνο¬ 
λικός αριθμός των απασχολουμένων είναι μεγαλύτερος των 15. 

4. Να τηρεί σύμφωνα με τους κανόνες της επιστήμης και της τέχνης 
τις υποδείξεις του τεχνικού ασφάλειας και του μελετητή μέτρων Υγιει¬ 
νής και Ασφάλειας. 

5. Όταν ο συνολικός αριθμός των απασχολουμένων είναι μεγαλύτε¬ 
ρος του 100, να αναθέτει την εκπόνηση και να υλοποιεί τη μελέτη μέ¬ 
τρων Υγιεινής και Ασφάλειας συμπεριλαμβανομένου και του σχεδίου 
διαφυγής και διάσωσης των εργαζομένων σε περίπτωση κινδύνου σύμ¬ 
φωνα με το άρθρο 18 του Ν. 1568/85. 

Αντίγραφο της μελέτης υποβάλλεται στην οικεία Επιθεώρηση Εργα¬ 
σίας και στην αδειοδοτούσα Λιμενική Αρχή. 

6. Να ελέγχει την ατμόσφαιρα εργασίας όπως καθορίζεται στα άρθρα 
14 και 22 του παρόντος Διατάγματος. 

7. Να διακόπτει την εργασία όταν διαπιστώσει ότι δεν τηρούνται τα 
προβλεπόμενα μέτρα ασφάλειας ή όταν γίνει σχετική υπόδειξη διακοπής 
εργασιών από τον τεχνικό ασφάλειας. 

8. Να χρησιμοποιεί μηχανές, υυσκευές, εργαλεία, ανυψωτικά μέσα 
και μηχανήματα αφού διαπιστώσει ότι πληρούν τους κανόνες (ασφά¬ 
λειας. Στα ανωτέρω πρέπει να αναγράφονται εκτός των στοιχείων που 
προβλέπονται από άλλες διατάξεις και τα στοιχεία του εργολάβου που 
τα χρησιμοποιεί. 

9. Να εξασφαλίζει κατάλληλη και ασφαλή κλίμακα πρόσβασης στο 
πλοίο σύμφωνα με το Π.Δ. 1349/81 «Κανονισμό προλήψεως εργατι¬ 
κών ατυχημάτων σε πλοία» (Α' 336). 

10. Να οριοθετεί τους διαδρόμους κυκλοφορίας και να επιτρέπει την 
διακίνηση των εργαζομένων μόνο μέσω των ασφαλών οδών. 

11. Να λαμβάνει όλα τα μέτρα ασφάλειας στα τμήματα και θέσεις 
όπου δεν απασχολούνται εργαζόμενοι ή να απαγορεύει την πρόσβαση σ’ 
αυτές. 

12. Να σηματοδοτεί με τα προβλεπόμενα σήματα ασφαλείας τις εισό¬ 
δους - εξόδους και τους χώρους εργασίας σύμφωνα με το Π.Δ. 422/79 
«Περί συστήματος σηματοδοτήσεως στους χώρους εργασίας» (Α' 128) 
και το Π.Δ. 1349/81 (Α' 336). 

13. Εφ’ όσον οι χώροι υγιεινής, εστίασης και αποδυτηρίων του 
πλοίου λειτουργούν, διατίθενται για χρήση από τους εργαζόμενους. 
Όταν δεν λειτουργούν οι παραπάνω χώροι ή δεν υπάρχουν ή οι υπάρχο¬ 
ντες δεν προσφέρονται για πρακτικούς λόγους (μεγάλη απόσταση, μι¬ 
κρός αριθμός κλπ.) υποχρεούται να κατασκευάσει ή να ενοικιάσει κα¬ 
τάλληλες εγκαταστάσεις για εξυπηρέτηση των εργαζομένων. 

14. Σε περίπτυξη παροχής στο πλοίο ηλεκτρικού ρεύματος από την 
ξηρά να λ.αμβανει κάθε απαιτούμενο μέτρο προστασίας και κατάλληλης 


επισήμανσης των αγωγών τροφοδοσίας (α) έως τον πίνακα μέσω του 
οποίου παρέχεται ηλεκτρικό ρεύμα και (β) από τον πίνακα έως τα ση¬ 
μεία λήψης ή χρήσης του. 

15. Να αναθέτει την εκτέλεση εργασιών και το χειρισμό μηχανημά¬ 
των σε άτομα που έχουν την προβλεπόμενη από τη νομοθεσία άδεια 
όταν απαιτείται. Οι ιδιαίτερα επικίνδυνες εργασίες όπως συναρμολό¬ 
γηση και αποσυναρμολόγηση ικριωμάτων και κιγκλιδωμάτων, κάλυψη 
ανοιγμάτων, καθαρισμός δεξαμενών φορτίου και καυσίμων πρέπει να 
ανατίθεται σε έμπειρα και εξειδικευμένα άτομα. 

16. Να διαφωτίζει τους εργαζόμενους για τους σχετικούς με την ερ¬ 
γασία κινδύνους, τον τρόπο αποφυγής τους, την ισχύουσα νομοθεσία και 
να τους παρέχει κατά την πρόσληψη τις αναγκαίες για την ασφαλή εκτέ¬ 
λεση της εργασίας τους οδηγίες. 

17. Να συγκεντρώνει από τους εργολάβους και υπεργολάβους αυθη¬ 
μερόν και πριν την έναρξη των εργασιών τα αντίγραφα των σελίδων των 
βιβλίων ημερήσιας παρουσίας απασχολούμενου προσωπικού (όπου 
απαιτείται από τις κείμενες διατάξεις), τα οποία αναρτά μαζί με την 
άδεια εργασίας και τα εκδοθέντα πιστοποιητικά απαλλαγής από αέρια 
(ΟΑ5- ΡΚΕΕ), σε εμφανές μέρος και να επιτρέπει την σύμφωνα με τα 
ανωτέρω έγγραφα είσοδο των συνεργείων στο πλοίο. 

18. Να βεβαιώνεται ότι μετά το τέλος της εργασίας δεν έχει παρα- 
μείνει εργαζόμενος οποιουδήποτε συνεργείου σε κλειστό χώρο. 

19. Να χορηγεί τα κατά περίπτωση απαιτούμενα ατομικά μέσα προ¬ 
στασίας και να επιβλέπει τη χρησιμοποίησή τους από τους εργαζόμε¬ 
νους. 

20. Σε περίπτωση εργατικού ατυχήματος να ειδοποιεί αμέσως την 
πλησιέστερη λιμενική αρχή και να το αναγγέλλει εντός 24 ωρών στην 
τοπική Επιθεώρηση Εργασίας και όταν πρόκειται για σοβαρό ή θανατη¬ 
φόρο ατύχημα πρέπει να τηρεί αμετάβλητα τα στοιχεία που μπορεί να 
χρησιμεύσουν για εξακρίβωση των αιτίων του. 

21. Σε περίπτωση ατυχήματος υποχρεούται να μεριμνήσει για την 
άμεση παροχή πρώτων βοηθειών στον παθόντα και σε σοβαρότερες πε¬ 
ριπτώσεις για την άμεση μεταφορά του στον πλησιέστερο σταθμό πρώ¬ 
των βοηθειών ή νοσοκομείο. 

22. Να παρέχει στους εργαζόμενους τις υπηρεσίες που περιγράφο- 
νται στα άρθρα 66 και 67 του παρόντος. 

23. Να απομακρύνει καθημερινά τα στερεά απόβλητα εκτός του 
πλοίου και να τα τοποθετεί σε χώρους που έχουν οριοθετηθεί επί τούτου 
από τον παρέχοντα το χώρο. 

Άρθρο 5 

Υποχρεώσεις κύριου του έργου 

Α. Ο κύριος του έργου ανεξάρτητα αν αναθέτει την εκτέλεση του έρ¬ 
γου σε ένα ή περισσότερους εργολάβους ή υπεργολάβους έχει τις ακό¬ 
λουθες υποχρεώσεις: 

1. Πριν την έναρξη των ναυπηγοεπισκευαστικών εργασιών σε πλοία 
ή άλλα πλωτά ναυπηγήματα εκτελεί τις παρακάτω εργασίες και ενημε¬ 
ρώνει για την εκτέλεσή τους καθώς και για κάθε επερχόμενη μεταβολή 
τους εργολάβους και υπεργολάβους: 

α) Καθαρισμό δεξαμενών και σωλήνων και απομόνωση σωληνώ¬ 
σεων όπου απαιτείται. 

β) Έλεγχο συγκέντρωσης αερίων και έκδοση σχετικών πιστοποιητι¬ 
κών (ΟΑ8 ΡΚΕΕ) όπου απαιτείται. 

2. Συνεργάζεται με τον Τεχνικό Ασφάλειας και τον μελετητή μέτρων 
Υγιεινής και Ασφάλειας καθώς και με τους εργολάβους, υπεργολάβους 
για τη σωστή εφαρμογή των μέτρων υγιεινής και ασφάλειας και την 
αποφυγή ατυχημάτων στις εργασίες που πραγματοποιούνται τόσον από 
τα συνεργεία των εργολάβων όσον και από τα μέλη του πληρώματος 
του πλοίου. 

3. Ενημερώνει το γενικό εργολάβο ή τους εργολάβους και υπεργολά¬ 
βους για τα πυροσβεστικά μέσα που διαθέτει το πλοίο και τα οποία είναι 
έτοιμα για χρήση. 

4. Απομακρύνει από τους κλειστούς χώρους του πλοίου τις φιάλες 
πεπιεσμένων καυσίμων αερίων και οξυγόνου οι οποίες χρησιμοποιού¬ 
νται από το πλήρωμα του πλοίου και τις τοποθετεί σε ασφαλείς χώρους. 

Β. Σε περίπτωση που ο κύριος του έργου αναθέτει την εκτέλεση των 
εργασιών σε περισσότερους του ενός εργολάβους ή υπεργολάβους είναι 
υπεύθυνος για την τήρηση των υποχρεώσεων που αναφέρονται στον ερ¬ 
γολάβο ή υπεργολάβο ολόκληρου του έργου (Άρθρο 4 παράγραφοι 1, 
3, 4, 5, 6, 7, 9, 10, 11, 12, 13, 14α, 17, 18, 23 επιπρόσθετα από τις 
αναφερόμενες στις παραγράφους 1 έως και 4 του παρόντος). 

Γ.Η σύμφωνα με την παρ. 3 του άρθρου 2 εκπροσώπηση, δεν αίρει 
τις προβλεπόμενες από την νομοθεσία πάσης φύσεως ευθύνες του κυρίου 
του έργου. 

Άρθρο 6 

Υποχρεώσεις εργολάβου ή υπεργολάβου : τμήματος του έργου 

0 εργολάβος ή υπεργολάβος τμήματος του έργου έχει για το τμήμα 
του έργου που ανέλαβε να εκτελέσει πέραν των γενικών υποχρεώσεων 
εργοδοτών του άρθρου 32 του Ν. 1568/85 και τις ακόλουθες: 

1. Να οργανώνει, επιβλέπει και επιθεωρεί την εκτέλεση της εργασίας 
σε κάθε φάση ώστε να εξασφαλίζεται η ύπαρξη ασφαλών συνθηκών ερ¬ 
γασίας. 

2. Να συνεργάζεται με τον κύριο του έργου, τους άλλους εργολάβους 
και υπεργολάβαυς, τον τεχνικό ασφάλειας και τον μελετητή μέτρων 
Υγιεινής και Ασφάλειας κατά την εκτέλεση των εργασιών για να εξα¬ 
σφαλίζεται η ασφάλεια και υγιεινή των εργαζομένων. 

3. Να τηρεί σύμφωνα με τους κανόνες της επιστήμης και της τέχνης 
τις υποδείξεις του τεχνικού ασφάλειας και του μελετητή μέτρων Υγιει¬ 
νής και Ασφάλειας. 

4. Να υλοποιεί όσου αφορά το προσωπικό του τη μελέτη μέτρων 
υγιεινής και ασφάλειας και του σχεδίου διαφυγής και διάσωσης των ερ¬ 
γαζομένων σε περίπτωση κινδύνου. 

5. Να ελέγχει επιπρόσθετα από τον κύριο του έργου ή τον εργολάβο 
ολόκληρου του έργου την ατμόσφαιρα εργασίας όπως καθορίζεται στα 
άρθρα 14 και 22 του παρόντος Διατάγματος. 

6. Να διακόπτει την εργασία όταν διαπιστώσει ότι δεν τηρούνται τα 
προβλεπόμενα μέτρα ασφάλειας ή όταν γίνει σχετική υπόδειξη διακοπής 
εργασιών από τον τεχνικό ασφάλειας, τον κύριο του έργου ή του εργο¬ 
λάβο ολόκληρου του έργου. 

7. Να χρησιμοποιεί μηχανές, συσκευές, εργαλεία, «ανυψωτικά μέσα 
και μηχανήματα αφού διαπιστώσει ότι πληρούν τους κανόνες-ασφά¬ 
λειας. Στα ανωτέρω πρέπει να αναγράφονται εκτός των στοιχείων που 
προβλέπονται από άλλες διατάξεις και τα στοιχεία του. 

8. Να επιτρέπει την διακίνηση των εργαζομένων μόνο μέσω των 
ασφαλών οδών. 

9. Σε περίπτωση παροχής στο πλοίο ηλεκτρικού ρεύματος να λαμβά¬ 
νει κάθε απαιτούμευο μέτρο προστασίας και κατάλληλης επισήμανσης 
των αγωγών τροφοδοσίας από τον πίνακα μέσω του οποίου παρέχεται 
ηλεκτρικό ρεύμα έως τα σημεία λήψης ή χρήσης του. 

10. Να αναθέτει την εκτέλεση εργασιών και το χειρισμό μηχανημά¬ 
των σε άτομα που έχουν την προβλεπόμενη από τη νομοθεσία άδεια 
όταν απαιτείται. Οι ιδιαίτερα επικίνδυνες εργασίες όπως η συναρμολό¬ 
γηση και αποσυναρμολόγηση ικριωμάτων και κιγκλιδωμάτων, η κά¬ 
λυψη ανοιγμάτων, ο καθαρισμός δεξαμενών φορτίου και καυσίμων πρέ¬ 
πει να ανατίθενται σε έμπειρα και εξειδικευμένα άτομα. 

11. Να διαφωτίζει τους εργαζόμενους που απασχολεί για τους σχετι¬ 
κούς με την εργασία κινδύνους, τον τρόπο αποφυγής τους, την ισχύουαα 
νομοθεσία και να τους παρέχει κατά την πρόσληψη και κατά τη διάρκεια 
της απασχόλησης οδηγίες για την ασφαλή εκτέλεση των εργασιών. 

12. Να τηρεί και να συμπληρώνει βιβλίο ημερήσιας παρουσίας των 
απασχολουμένων απ' αυτόν ατόμων (εφόσον απαιτείται από τις κείμε- ( 
νες διατάξεις) και να παραδίδει, πριν από την έναρξη των εργασιών το 
πρώτο από τα αντίγραφα του βιβλίου στον εργολάβο ολόκληρου του έρ¬ 
γου και όταν δεν υπάρχει αυτός στον κύριο του έργου. 

Ομοίως παραδίδει αντίγραφο της άδειας εκτέλεσης εργασιών στον 
κύριο του έργου. 

13. Να βεβαιώνεται ότι μετά το τέλος της εργασίας δεν έχει παρα- 
μείνει εργαζόμενος του συνεργείου του σε κλειστό χώρο. 

14. Να χορηγεί τα κατά περίπτωση απαιτούμενα μέσα ατομικής 
προστασίας και να επιβλέπει τη χρησιμοποίησή τους από τους εργαζό¬ 
μενους. 

15. Σε περίπτωση εργατικού ατυχήματος να ειδοποιεί αμέσως την 
πλησιέστερη λιμενική αρχή και να το αναγγέλει εντός 24 ωρών στην το¬ 
πική Επιθεώρηση Εργασίας και όταν πρόκειται για σοβαρό ή θανατη¬ 
φόρο ατύχημα πρέπει να τηρεί αμετάβλητα τα στοιχεία που μπορεί να 
χρησιμεύσουν για εξακρίβωση των αιτίων του. 

16. Σε περίπτωση ατυχήματος υποχρεούται να μεριμνήσει για την 
άμεση παροχή πρώτων βοηθειών στον παθόντα και σε σοβαρότερες πε¬ 
ριπτώσεις για την άμεση μεταφορά του στον πλησιέστερο σταθμό πρώ¬ 
των βοηθειών ή νοσοκομείο. 


17. Να παρέχει στους εργαζόμενους που απασχολεί τις υπηρεσίες 
που περιγράφονται στα άρθρα 66 και 67 του παρόντος. 

18. Να απομακρύνει καθημερινά τα στερεά απόβλητα εκτός του 
πλοίου και να τα τοποθετεί σε χώρους που έχουν οριοθετηθεί για το 
σκοπό αυτό από του παρέχοντα τον χώρο. 

Άρθρο 7 

Υποχρεώσεις του παρέχοντα τον χώρο 

1. Να παρέχει κατάλληλες και ασφαλείς κλίμακες ανόδου στα πλοία 
σύμφωνα με το Π.Δ. 1349/81 (Α’ 336) οι οποίες έχουν μέγιστη κλίση 
45°, διαθέτουν δίκτυ προστασίας (για ύψος άνω των 2,5 Μ) και φωτι¬ 
σμό για την νύχτα. 

2. Να διαθέτει κατάλληλο δίκτυο πυρόσβεσης ξηράς, ικανό για την 
κατάσβεση πυρκαγιάς σε οιοδήποτε σημείο κάθε πλοίου που βρίσκεται 
στο χώρο. 

3. Να ρυθμίζει τις θέσεις ελλιμενισμού (αγκυροβολιάς) έτσι ώστε να 
εξασφαλίζεται η αποτελεσματικότητα πρόσβασης σε περίπτωση ανά- 
γκης. 

4. Να διαθέτει παροχές ηλεκτρικού ρεύματος σύμφωνα με τους κανό¬ 
νες ασφάλειας όπως ορίζονται από τις κείμενες διατάξεις σ’ όλο τον 
χώρο ευθύνης του. 

5. Να διαθέτει ικανό αριθμό κατάλληλων χώρων υγιεινής, φύλαξης 
των ενδυμάτων και παροχής ύδατος (πόσιμου και καθαριότητας). 

6. Να οριοθετεί τους χώρους που τυχόν διατίθενται σε συνεργεία για 
αποθήκευση υλικών, εργαλείων, εργοταξιακή χρήση ή συγκέντρωση 
απορριμάτων. Στους χώρους αυτούς πρέπει να υπάρχουν και να λαμβά- 
νονται τα απαιτούμενα μέτρα ασφάλειας ανάλογα με την χρήση των 
χώρων π.χ. ασφαλής ηλεκτρική τάση, πυροσβεστικό δίκτυο, αποθήκες 
φιαλών πεπιεσμένων αερίων, εξαερισμός κλπ. 

7. Στις δεξαμενές πλωτές ή μη πρέπει να τηρεί όλους τους κανόνες 
και τις διατάξεις υγιεινής και ασφάλειας (π.χ. κιγκλιδώματα ασφα¬ 
λείας, παροχή κατάλληλης ηλεκτρικής τάσης, πυροσβεστικό δίκτυο, 
κλίμακες πρόσβασης σε πλοία κλπ.). 

8. Για την ασφαλή κυκλοφορία πεζών και οχημάτων εντός του χώ¬ 
ρου, έχουν ισχύ οι διατάξεις του κώδικα οδικής κυκλοφορίας. Ιδιαίτερη 
μέριμνα πρέπει να λαμβάνεται για την οριοθέτηση και σηματοδότηση 
κατάλληλων οδών κυκλοφορίας, οι οποίες θα παραμένουν διαρκώς 
ελεύθερες ώστε να εξασφαλίζεται η άμεση και αποτελεσματική πρό¬ 
σβαση των οχημάτων ανάγκης. 

9. Να απομακρύνει καθημερινά τα στερεά απόβλητα από τον χώρο. 

Άρθρο 8 

Υποχρεώσεις μελετητή μέτρων υγιεινής και ασφάλειας 

1. Ο Μελετητής μέτρων υγιεινής και ασφάλειας έχει υποχρέωση να 
συντάσσει όταν απαιτείται μελέτη μέτρων υγιεινής και ασφάλειας με 
πρόβλεψη γενικών κινδύνων για την υγιεινή και ασφάλεια των εργαζο¬ 
μένων αλλά και των κινδύνων κατά φάση εκτέλεσης του έργου, με τα 
απαιτούμενα μέτρα για την αποτροπή τους. 

2. Στη Μελέτη μέτρων υγιεινής και ασφάλειας πρέπει να περιλαμβά¬ 
νονται τα ακόλουθα στοιχεία τουλάχιστον: 

- Ανάλυση πορείας και μεθόδων επικινδύνων εργασιών κατά φάση. 

- Ανάλυση μεθόδων μεταφοράς και στήριξης ογκωδών τεμαχίων, 
όπως προκατασκευασμένων στοιχείων, κυρίων μηχανών, ηλεκτρομη¬ 
χανών κλπ. 

- Χάραξη των διαδρόμων κυκλοφορίας εργαζομένων. 

- Τρόπος προσπέλασης το πλοίο και στους χώρους εργασίας. 

- Σχέδιο αντιμετώπισης καταστάσεων ανάγκης και καθορισμός 
οδών διαφυγής και. εξόδων κινδύνου. 

- Μελέτη αερισμού και φωτισμού ανάλογα με το είδος των εκτελου- 
μένων στους χώρους εργασιών.' · 

- Καθορισμός των χώρων αποθήκευσής ευφλέκτυ>ν υλικών, χρωμά¬ 
των, διαλυτικών, καυσίμων αερίων κλπ. 

- Μελέτη κατασκευής ειδικής μορφής ικριωμάτων'τα οποία δεν περι- 
γράφονται στις διατάξεις του διατάγματος αυτού. 

3. Προσόντα Μελετητή: 

Ο Μελετητής μέτρων υγιεινής και ασφάλειας πρέπει να έχει τα προ¬ 
σόντα του άρθρου 9 παράγραφος Β. 

. Άρθρο 9 

Αρμοδιότητες και προσόντα τεχνικού ασφάλειας 

Α. Αρμοδιότητες του Τεχνικού Ασφάλειας. 

Ο τεχνικός ασφάλειας, εκτός από τις αρμοδιότητες που πηγάζουν 
από άλλες διατάξεις, έχει και τις ακόλουθες: 

1. Να δίνει οδηγίες σύμφωνα με του κανόνες της επιστήμης και της 
τέχνης για την εκτέλεση των εργασιών, για την κατασκευή και εργασία 
επί ικριωμάτων και για την εγκατάσταση πίνακα διανομής ηλεκτρικού 
ρεύματος. Πρέπει επίσης να επιβλέπει για την τήρηση των οδηγιών αυ¬ 
τών πριν από την έναρξη των εργασιών και κατά την διάρκεια εκτέλεσής 
τους. 

2. Να δίνει οδηγίες σύμφωνα με τους κανόνες της επιστήμης και της 
τέχνης, για την τήρηση των μέτρων ασφάλειας από κινδύνους που προ¬ 
έρχονται από την λήψη, παροχή και χρήση ηλεκτρικού ρεύματος και να 
επιβλέπει την τήρησή τους. 

3. Να επιβλέπει την εφαρμογή της μελέτης των μέτρων υγιεινής και 
ασφάλειας που αναφέρεται στο άρθρο 8 του παρόντος και να δίνει τις 
σχετικές οδηγίες. 

4. Να δίνει οδηγίες σε περίπτωση σοβαρών ή επικινδύνων εργασιών 
και εάν χρειάζεται να απαιτεί τη σύνταξη μελέτης επί μέρους μέτρων 
ασφάλειας για τις εργασίες αυτές. 

5. Να υποδεικνύει εγγράφως στον κύριο του έργου ή στους εργολά¬ 
βους ή υπεργολάβους, τα απαιτούμενα μέτρα ασφάλειας κατά περί¬ 
πτωση και φάση του έργου. Ειδικότερα για τις περιπτώσεις που ορίζο¬ 
νται στα άρθρα 14 παράγρ. (η) και 22 του παρόντος, να εκδίδει καθημε¬ 
ρινά άδειες εκτέλεσης εργασιών αφού προηγουμένως προβεί στους 
απαιτούμενους ελέγχους. 

6. Σε περίπτωση που διαπιστώνει μη συμμόρφωση προς τις υποδεί¬ 
ξεις του, υποδεικνύει την διακοπή των εργασιών που εγκυμονούν κίν¬ 
δυνο πρόκλησης ατυχήματος, ενημερώνοντας παράλληλα την Λιμενική 
Αρχή η οποία εκδίδει την άδεια εκτέλεσης εργασιών και την Αρμόδια 
Υπηρεσία του Υπουργείου Εργασίας. 

Β. Προσόντα του τεχνικού ασφάλειας: 

Ο τεχνικός ασφάλειας πρέπει να έχει τα ακόλουθα προσόντα: 

1 .α. Όταν εκτελούνται πάσης φύσεως εργασίες στις οποίες απασχο¬ 
λούνται περισσότερα από δεκαπέντε (15) άτομα ανεξαρτήτως χωρητι¬ 
κότητας πλοίου, απαιτείται δίπλωμα Α.Ε.Ι. εσωτερικού ή ισότιμων 
εξωτερικού ειδικότητας Ναυπηγού ή Μηχανολόγου - Ηλεκτρολόγου 
Μηχανικού και προϋπηρεσία δύο ετών σε ναυπηγεία διυλιστήρια ή επι¬ 
χειρήσεις και οργανισμούς ή δραστηριότητα των οποίων είναι συναφής 
με πλοία. 

β. Διπλωματούχοι ΑΕΙ εσωτερικού ή ισότιμων του εξωτερικού ειδι¬ 
κοτήτων εκτός των ανωτέρω, μπορούν να ορίζονται τεχνικοί ασφαλείας 
σε πλοία ανεξαρτήτως χωρητικότητας στις περιπτώσεις που οι εκτελού- 
μενες εργασίες είναι σχετικές με την ειδικότητά τους και απασχολούνται 
περισσότερα από δεκαπέντε (15) άτομα. 

Στην περίπτωση αυτή η προϋπηρεσία των δύο (2) ετών πρέπει να εί¬ 
ναι συναφής με την ειδικότητά τους. 

2. α. Α' Μηχανικοί Ε.Ν. μπορούν να ορίζονται τεχνικοί ασφαλείας 
μόνο για εργασίες μηχανολογικής φύσεως ανεξαρτήτως χωρητικότητος 
πλοίου και αριθμού απασχολουμένων ατόμων. 

3. Πτυχιούχοι Τ.Ε.Ι. με προϋπηρεσία πέντε (5) ετών, μπορούν να 
ορίζονται τεχνικοί ασφαλείας, σε πλοία ανεξαρτήτως χωρητικότητος, 
εφ’ όσον ο αριθμός των απασχολουμένων ατόμων δεν υπερβαίνει τους 
δεκαπέντε (15). Όσον αφορά τις ειδικότητες και την προϋπηρεσία των 
πτυχιούχων ΤΕΙ ισχύουν τα αναφερόμενα στην παρ. 1 του παρόντος άρ¬ 
θρου. 

Άρθρο 10 

Υποχρεώσεις εργαζόμενων . . « 

Οι εργαζόμενοι σε ναυπηγικές και ναυπηγοεπισκευαστικές εργασίες 
πέρα από τις υποχρεώσεις των εργαζόμενων που περιγράφονται στο άρ¬ 
θρο 32 του Ν. 1568/85 έχουν και τις παρακάτω: 

1. Να χρησιμοποιούν τα μέσα ατομικής προστασίας καιόλες τις δια¬ 
τάξεις και μηχανισμούς ασφάλειας που προβλέονται για την προστασία 
τους και την ^ερικτϊχσία των άλλων εργαζομένων. 

2. Να προσέρχονται ή να αποχωρούν από τη θέση εργασίας τους χρη¬ 


σιμοποιώντας τα ασφαλή μέσα πρόσβασης που έχουν προβλεφθεί για το 
σκοπό αυτό. 

3. Να μη κυκλοφορούν ή αναπαύονται κατά τα διαλείμματα της ερ¬ 
γασίας σε επικίνδυνα μέρη όπως κλειστοί χώροι, χώροι που περιέχουν 
εύφλεκτες ουσίες, επικίνδυνα αέρια, λειτουργούσες μηχανές, σε ικριώ¬ 
ματα ή σιδηροτροχές ανυψωτικών. 

4. Να φορούν ενδύματα κατάλληλα για το είδος της εργασίας που 
εκτελούν. 

5. Να μη καπνίζουν σε χώρους που δεν επιτρέπεται η χρήση φλόγας. 

6. Να μη φέρουν στο χώρο εργασίας ή να πίνουν οινοπνευματώδη 
ποτά κατά τη διάρκεια της εργασίας περιλαμβανομένων και των δια¬ 
λειμμάτων. 

7. Να γνωρίζουν τις απαιτούμενες ενέργειες σε περίπτωση αναγκα¬ 
στικής αποχώρησης από το χώρο εργασίας και να ενεργούν σύμφωνα με 
το σχέδιο διαφυγής. 

ΚΕΦΑΛΑΙΟ Β' 

ΕΡΓΑΣΙΕΣ ΣΕ ΕΠΙΚΙΝΔΥΝΟ ΠΕΡΙΒΑΛΛΟΝ ΚΑΙ ΣΕ 
ΚΛΕΙΣΤΟΥΣ ΧΩΡΟΥΣ 

Άρθρο 1 
Γενικές Διατάξεις 

1. Πριν γίνει οποιαδήποτε εργασία σε δεξαμενή ή άλλο κλειστό χώρο 
πρέπει: 

α) Όλες ο σωληνώσεις που μπαίνουν στη δεξαμενή ή στον χώρο αυτό 
να αποσυνδεθούν πλήρως, ή να απομονωθούν καλώς σε σημείο μακριά 
από τη δεξαμενή. 

β) Όλα τα κινούμενα στοιχεία μηχανών να σταματούν και να εξα¬ 
σφαλίζεται η ακινησία τους. 

γ) Να αφαιρούνται όλα τα καλύμματα των ανθρωποθυρίδων και τα 
άλλα καλύμματα που οδηγούν σε ανοικτούς χώρους και να ασφαλίζο¬ 
νται στην ανοικτή θέση. 

δ) Να προβλέπονται κλίμακες, ικριώματα ή εξέδρες εργασίας, άν 
τούτο απαιτείται για την πρόληψη κινδύνου και εφόσον ο χώρος εργα¬ 
σίας δε διαθέτει παρόμοια μέσα. 

2. Εάν κατά την διάρκεια της εργασίας δημιουργούνται 

- Βλαβεροί παράγοντες του εργασιακού περιβάλλοντος, όπως σκόνη, 
ίνες, καπνός, αέρια και ατμοί πρέπει να γίνονται κατά το δυνατόν ακίν¬ 
δυνοι στο σημείο δημιουργίας τους ή κοντά σ’ αυτό με απαγωγή, δέ¬ 
σμευση, καταστολή ή άλλες αποτελεσματικές μεθόδους. 

Σε περίπτωση που οι πιο πάνω ρυπαντές δεν |ίναι δυνατό να γίνουν 
ακίνδυνοι, πρέπει όσοι απασχολούνται σε τέτοιο περιβάλλον να χρησιμο- 
„ ποιούν κατάλληλες προστατευτικές αναπνευστικές συσκευές. 

3. Οι διαστάσεις των ελλειπτικών ανθρωποθυρίδων που πρόκειται να 
ανοιχθούν πρέπει να είναι τουλάχιστον 600x400 χιλιοστά και διάμε¬ 
τρος των κυκλικών τουλάχιστον 600 χιλιοστά. 

4. Πριν τη δοκιμή στεγανότητας διαμερισμάτων σκάφους ή κλειστών 
χώρων με πλήρωση με νερό, πετρέλαιο ή αέρια, και πριν κλειστούν οι 
ανθρωποθυρίδες πρέπει ο επικεφαλής να βεβαιωθεί ότι δεν υπάρχουν ερ¬ 
γαζόμενοι σ’ αυτούς τους χώρους ή τα διαμερίσματα. 

5. Πριν την διαδικασία δοκιμής των δεξαμενών καυσίμων με θερμό 
πετρέλαιο πρέπει να λαμβάνονται προφυλάξεις κατά της πύρκαιάς από 
πιθανή διαρροή κατά την δοκιμή. 

6. Σε περίπτωση αδιαθεσίας οι εργαζόμενοι σε κλειστούς χώρους 
αναφέρουν το γεγονός στον επιβλέποντα, ο οποίος πρέπει να ειδοποιήσει 
αμέσως τις Α' Βοήθειες ή την ιατρική υπηρεσία. 

Άρθρο 12 

Καθαρισμός δεξαμενών - κλειστών χώρων με επικίνδυνο 
περιβάλλον 

1. Απαγορεύεται η είσοδος σε χώρους, στους οποίους μπορεί να σω¬ 
ρευτούν τοξικά, αδρανή, ασφυξιογόνα, εύφλεκτα, καυστικά ή άλλα επι- 
'κίνδυνα αέρια ή πιθανό να υπάρχει έλλειψη οξυγόνου. 

Ως τέτοιοι χώροι θεωρούνται: 

α) Οι χώροι φορτίων ή άλλοι χώροι που περιέχουν ή περιείχαν καύ¬ 
σιμα ή εύφλεκτα υγρά ή αέρια χύμα. - , 

β) Οι χώροι φορτίων ή άλλοι χώροι που περιέχουν ή περιείχαν φορτία 
χύμα από στερεά, υγρά ή αέρια δηλητηριώδη, διαβρωτικά, ερεθιστικά, 
καυστικά ή άλλα επικίνδυνα χημικά προϊόντα. 

γ) Οι χώροι που είχαν αδρανοποιηθεί. 

8) Κλειστοί χώροι όπως ορίζονται στο άρθρο 2 του παρόντος Π.Δ/ 
τος. 

2. Πριν την έναρξη εργασιών στους παραπάνω αναφερόμενους χώ¬ 
ρους θα πρέπει να γίνει καθαρισμός του χώρου και εξαερισμός. Ο καθα¬ 
ρισμός πρέπει να γίνει όσο είναι πρακτικά δυνατό με τη χρήση μηχανι¬ 
κών μέσων χωρίς την είσοδο εργαζομένων στον υπόψη χώρο. 

3. Οι εγκαταστάσεις καθαρισμού της ατμόσφαιρας του εργασιακού 
περιβάλλοντος πρέπει να είναι διατεταγμένες ώστε οι επικίνδυνοι χημι¬ 
κοί παράγοντες να απομακρύνονται ακίνδυνα και να μη συγκεντρώνο¬ 
νται σε άλλες θέσεις εργασίας. 

4. Απαγορεύεται η χρήση οξυγόνου υπό πίεση για τον αερισμό 
οποιοσδήποτε κλειστού χώρου του σκάφους. 

5. Πριν γίνουν οι έλεγχοι αερίων, οι δεξαμενές, οι χώροι και οι σωλη¬ 
νώσεις πρέπει να ψυχθούν σε κατάλληλη θερμοκρασία. 

6. Μετά τον εξαερισμό του χώρου εκδϊδεται από Χημικό Ναυτιλίας 
πιστοποιητικό απαλλαγής από επικίνδυνα αέρια για την είσοδο εργαζο¬ 
μένων στο χώρο και την εκτέλεση των απαιτουμένων εργασιών. 

7. Όταν απαιτείται πρόσθετος καθαρισμός δεξαμενών, ή κλειστών 
χώρων που περιείχαν διαβρωτικά υλικά, ή που καθαρίστηκαν οι χώροι 
με διαβρωτικά υγρά, οι εργαζόμενοι πρέπει να φέρουν κατάλληλα προ¬ 
στατευτικά ενδύματα. 

Άρθρο 13 

Έκδοση πιστοποιητικών 

1. Πριν την είσοδο εργαζομένων για την εκτέλεση εργασιών στις δε¬ 
ξαμενές και τους χώρους του άρθρου 12 απαιτείται η έκδοση πιστοποιη¬ 
τικού απαλλαγής από επικίνδυνα αέρια (ΟΑ5 ΕΚΕΕ) απο Χημικό ή 
Χημικό μηχανικό, (Χημικό Ναυτιλίας) που έχει την προβλεπόμενη 
άδεια. 

2. Προκειμένου να εκδοθεί πιστοποιητικό απαλλαγής από επικίνδυνα 
αέρια για εκτέλεση θερμών εργασιών σε δεξαμενές ή άλλους κλειστούς 
χώρους για τους οποίους απαιτείται τέτοιο πιστοποιητικό, στους χώ¬ 
ρους αυτούς πρέπει: 

α) Η συγκέντρωση των αερίων να είναι κάτω από τα επιτρεπόμενα 
όρια έκθεσης, όπως ορίζονται στην Ελληνική Νομοθεσία. Ειδικά για το 
πετρέλαιο και τα προϊόντα απόσταξής του το όριο είναι 1% του κατώτε¬ 
ρου ορίου εκρηκτικότητας. 

β) Η περιεκτικότητα σε οξυγόνο να είναι από 19,5% έως 22,5% 
κατ’ όγκο. 

γ) Τα υπολείμματα που υπάρχουν να μην μπορούν με τις ατμοσφαιρι¬ 
κές συνθήκες που επικρατούν και με θερμές εργασίες να παράγουν αέρια 
σε επικίνδυνη συγκέντρωση κατά τη γνώμη του Χημικού Ναυτιλίας. 

Στην περίπτωση αυτή, οι χώροι για τους οποίους εκδόθηκε το πιστο¬ 
ποιητικό χαρακτηρίζονται: 

• ΑΣΦΑΛΕΙΣ ΓΙΑ ΤΟΝ ΑΝΘΡΩΠΟ - ΑΣΦΑΛΕΙΣ ΓΙΑ ΘΕΡΜΕΣ 
ΕΡΓΑΣΙΕΣ (5ΑΓΕ ΕΟΚ ΜΕΝ - 8ΑΕΕ ΕΟΚ ΕΙΚΕ). 

3. Πριν εκδοθεί από Χημικό Ναυτιλίας πιστοποιητικό απαλλαγής 
από επικίνδυνα αέρια για εκτέλεση θερμών εργασιών σε ένα χώρο απα¬ 
γορεύεται να μπούν στο χώρο αυτό: 

α) Γυμνό φως ή φλόγα ή άλλο πυρακτωμένο αντικείμενο. 

β) Φωτιστικό που δεν είναι αντιεκρηκτικού τύπου. 

γ) Ηλεκτρικός εξοπλισμός ή αγωγός που δεν είναι αντιεκρηκτικού 
τύπου. 

δ) Οποιοδήποτε άλλο εργαλείο ή εφόδιο (π.χ. ιμάντες, άξονες, υποδή¬ 
ματα εργασίας) που είναι δυνατόν να προξενήσει σπινθήρα. 

ε) Εφόδια ή υλικά (π.χ. συνθετικό υφαντό ένδυμα ή μετάξι) που είναι 
δυνατόν να δημιουργήσουν στατικό ηλεκτρισμό. 

στ) Οποιαδήποτε άλλη πηγή θερμότητας. 

4. Προκειμένου να εκδοθεί πιστοποιητικό απαλλαγής, από επικίν¬ 
δυνα αέρια για εκτέλεση ψυχρών εργασιών σε δεξαμενές ή άλλους κλει¬ 
στούς χώρους για τους οποίους απαιτείται η έκδοση τέτοιου πιστοποιη¬ 
τικού, στους χώρους αυτούς πρέπει: 

α) Η συγκέντρωση των αερίων να είναι κάτω από τα επιτρεπόμενα 
όρια έκθεσης, όπως αυτά ορίζονται στην ελληνική νομοθεσία. Ειδικά για 
το πετρέλαιο και τα προϊόντα απόσταξής του το όριο είναι 4% του κατώ¬ 
τερου ορίου εκρηκτικότητας. 

β) Η περιεκτικότητα σε οξυγόνο να είναι από 19,5% έως 22,5% 
κατ’ όγκο. 

γ) Τα υπολείμματα που υπάρχουν να μη μπορούν με τις ατμοσφαιρι¬ 
κές συνθήκες που επικρατούν και χωρίς θερμές εργασίες να παράγουν 
αέρια σε επικίνδυνη συγκέντρωση κατά την γνώμη του Χημικού Ναυτι¬ 


λίας. 

Στην περίπτωση αυτή οι χώροι για τους οποίους εκδόθηκε το πιστο¬ 
ποιητικό χαρακτηρίζονται: 

ΑΣΦΑΛΕΙΣ ΓΙΑ ΤΟΝ ΑΝΘΡΩΠΟ - ΜΗ ΑΣΦΑΛΕΙΣ ΓΙΑ ΘΕΡ¬ 
ΜΕΣ ΕΡΓΑΣΙΕΣ (5ΑΓΕ ΕΟΚ ΜΕΝ - ΝΟΤ 3ΑΕΕ ΓΟΚ ΕΙΚΕ). 

5. Όταν μια δεξαμενή ή ένας χώρος για τον οποίο απαιτείται έκδοση 
πιστοποιητικού απαλλαγής από επικίνδυνα αέρια δεν ελέγχθηκε από 
Χημικό Ναυτιλίας ή ελέγχθηκε και βρέθηκε να περιέχει: 

α) Αέρια ή οξυγονο που δεν είναι μέσα στα αναφερόμενα στην παρά¬ 
γραφο 4 του παρόντος άρθρου όρια ή 

β) Υπολείμματα τα οποία με τις επικρατούσες ατμοσφαιρικές συνθή¬ 
κες παράγουν επικίνδυνα αέρια, κατά τη γνώμη του Χημικού Ναυτι¬ 
λίας, τότε οι δεξαμενές ή οι χώροι αυτοί χαρακτηρίζονται 

ΜΗ ΑΣΦΑΛΕΙΣ ΓΙΑ ΤΟΝ ΑΝΘΡΩΠΟ - ΜΗ ΑΣΦΑΛΕΙΣ ΓΙΑ 
ΘΕΡΜΕΣ ΕΡΓΑΣΙΕΣ (ΝΟΤ 8ΑΕΕ ΕΟΚ ΜΕΝ - ΝΟΤ 5ΑΕΕ ΕΟΚ 
ΕΙΚΕ). 

Στους παραπάνω χώρους, απαγορεύεται η είσοδος ανθρώπων και η 
εκτέλεση εργασιών και για το σκοπό αυτό αναρτώνται κατάλληλα και 
εμφανή σήματα στην είσοδο τους. 

6. Η διαδικασία χορήγησης άδειας σε Χημικούς ή Χημικούς Μηχα¬ 
νικούς για να θεωρούνται Χημικοί Ναυτιλίας και να εκδίδουν πιστοποι¬ 
ητικά απαλλαγής από επικίνδυνα αέρια (ΟΑ3 ΕΚΕΕ) και οι ελάχιστες 
απαιτήσεις για την έκδοση τέτοιων πιστοποιητικών για επιθεώρηση, 
επισκευή, δεξαμενισμό, μετατροπή, κατασκευή, αγκυροβόλιο, παροπλι¬ 
σμό και οποιαδήποτε άλλη εργασία σε πλοία ή πλωτές κατασκευές για 
την οποία πρέπει να αρθεί η επικινδυνότητα ορισμένων χώρων, καθορί¬ 
ζονται στο παράρτημα της Υπουργικής Απόφασης 3232/41/89 (Β' 
400). 

7. Εάν μετά την έκδοση πιστοποιητικού απαλλαγής από επικίνδυνα 

αέρια δημιουργηθεί αμφιβολία εάν και κατά πόσο μια δεξαμενή, ένας 
κλειστός χώρος ή ένα δίκτυο σωληνώσεων είναι ελεύθερα από αέρια, η 
εργασία δεν πρέπει να αρχίζει ή να συνεχιστεί πριν εκδοθεί νέο πιστοποι¬ 
ητικό. ” “ 

Άρθρο 14. 

Εργασίες σε δεξαμενές ή κλειστούς χώρους 
που περιείχαν επικίνδυνα υλικά 

Κατά την εκτέλεση εργασιών στις δεξαμενές και τους κλειστούς χώ¬ 
ρους του άρθρου 12 παρ. 1 μετά την έκδοση των απαιτούμενων πιστο¬ 
ποιητικών πρέπει πέρα από τις απαιτήσεις του άρθρου 11:·.· 

α) Να προβλέπεται ανάλογος και επαρκής εξαερισμός. Η εγκατά¬ 
σταση του εξαερισμού πρέπει να επιτηρείται για να μην είναι δυνατή η 
διακοπή ή παρεμπόδιση λειτουργίας της. 

Επίσης λαμβάνεται μέριμνα ώστε να υπάρχει ικανή απόσταση με¬ 
ταξύ των διατάξεων προσαγωγής και απαγωγής για να εξασφαλίζεται 
η καθαρότητα του προσαγόμενου νωπού αέρα ως και η μη παρενόχληση 
των εργαζομένων σε άλλες θέσεις εργασίας από τον απαγόμενο αέρα. 

β) Να λαμβάνεται μέριμνα για την εξασφάλιση ταχείας και ασφαλούς 
μεταφοράς των εργαζομένων, που αισθάνθηκαν αδιαθεσία. 

γ) Να υπάρχουν και να διατηρούνται ελεύθερα εμποδίων μέσα εύκο¬ 
λης πρόσβασης και απέλευσης από τον τόπο εργασίας. Οι μεγάλοι χώ¬ 
ροι να διαθέτουν τουλάχιστον δύο ξεχωριστές εισόδους - εξόδους. 

δ) Για όλο το διάστημα που παραμένουν εργαζόμενοι στους υπόψη 
χώρους, ένα κατάλληλο πρόσωπο της επιχείρησης να ασκεί γενική επο- 
πτεία των εργασιών και ιδιαίτερα να διατηρεί άμεση επαφή με τους ερ¬ 
γαζόμενους και να εξασφαλίζει, ώστε ο αερισμός να είναι ο κατάλληλος 
και να τηρούνται τα προβλεπόμενα διαλείμματα εργασίας. 

ε) Να υπάρχουν έτοιμες για διάθεση και χρήση στο πλοίο με μέριμνα 
του κύριου του πλοίου δύο πλήρεις κατάλληλες αναπνευστικές συσκευές. 

στ) Να υπάρχουν εκτός του πλοίου ευκολοπρόσιτες και έτοιμες για 
χρήση δύο επιπρόσθετες κατάλληλες αναπνευστικές συσκευές με μέρι¬ 
μνα του εργολάβου ή υπεργολάβου που εκτελεί εργασία σε δεξαμενές 
που περιείχαν επικίνδυνα υλικά. 

Κάθε σειρά αναπνευστικών συσκευών να είναι εφοδιασμένη με μία 
λάμπα ή ηλεκτρικό φανάρι αντιεκρηκτικού τύπου. / 

ζ) Να διατίθενται από τον εργολάβο ή υπερβολάβο που εκτελεί την 
εργασία για άμεση χρήση δύο ζώνες ασφάλειας και σχοινιά διάσωσης. 

η) Όπου είναι αναγκαίο για την πρόληψη κινδύνού/η ατμόσφαιρα 
του χώρου εργασίας πρέπει να ελέγχεται από τόν Τεχνικό 7ϊ&φάλειας σε 
τακτικά χρονικά διαστήματα, για τον προσδιορισμό των εν λόγω’ βλαβε- 
ρών παραγόντων. Οι έλεγχοι αυτοί πρέπει να καταγράφονται σε πίνακα 

που θα δείχνει: 

Ττ;ν ημέρα, την ώρα, το είδος - αποτέλεσμα της μέτρησης ως και 
κάθε οδηγία που δίδεται από τον Τεχνικό Ασφάλειας. 

Για τον έλεγχο του εργασιακού περιβάλλοντος και την λήψη των 
αναγκαίων μέτρων προστασίας των εργαζομένων σε ναυπηγοεπισκευα- 
στικές επιχειρήσεις από κινδύνους φυσικών και χημικών παραγόντων, 
εφαρμόζονται οι αντίστοιχες προβλεπόμενες οριακές τιμές έκθεσης από 
την υπάρχουσα Νομοθεσία και όπου δεν προβλέπονται λαμβάνονται 
υπόψη οι συνιστώμενες από τους Επιθεωρητές Εργασίας. 

Άρθρο 15. 

Θερμές εργασίες. 

Κατά την εκτέλεση θερμών εργασιών σε δεξαμενές ή άλλους κλει¬ 
στούς χώρους πρέπει επί πλέον των προβλεπομένων στο άρθρο 14 του 
παρόντος να τηρούνται τα εξής: 

1. Να υπάρχει σε ετοιμότητα και πλησίον των θέσεων εργασίας ικα¬ 
νός αριθμός κατάλληλων πυροσβεστήρων και τουλάχιστον ένας από 
τους εργαζόμενους να είναι εξοικειωμένος με την χρήση τους. 

2. Να υπάρχουν μέσα για εφεδρικό φωτισμό ασφάλειας. 

3. Για την εκτέλεση θερμών εργασιών στις επιφάνειες κλειστών χώ¬ 
ρων πρέπει να αφαιρούνται τα τοξικά προστατευτικά επιχειρήματα των 
επιφανειών αυτών και σε έκταση που οι εργασίες αυτές δεν δημιουργούν 
κίνδυνο. 

Σε περίπτωση που τα τοξικά επιχρίσματα δεν είναι δυνατό να αφαιρε- 
θούν, οι εργαζόμενοι πρέπει να χρησιμοποιούν αναπνευστικές συσκευές 
με προσαγωγή νωπού αέρα ή κατά περίπτωση αναπνευστικές προστα¬ 
τευτικές προσωπίδες. 

4. Πριν από κάθε εργασία σε μέταλλα που βρίσκονται σε κλειστούς 
χώρους και τα οποία έχουν κοιλυφθεί με προστατευτικές επιχρίσεις λι¬ 
παρών ουσιών πρέπει να απομακρύνονται οι επιχρίσεις αυτές από την 
επιφάνεια που βρίσκεται πλησίον της θέσης εργασίας και αν απαιτείται η 
επιφάνεια των μετάλλων να ψύχεται ώστε να προληφθεί τυχόν υπερθέρ¬ 
μανση των μετάλλων. 

5. Στις εργασίες συγκόλλησης και κοπής με αέριο σε κλειστούς χώ¬ 
ρους πρέπει να τηρούνται τα εξής: 

α) Τα αέρια που χρησιμοποιούνται για την κοπή ή συγκόλληση να 
προσάγονται στους υπ’ όψη χώρους από ασφαλή θέση εκτός των χώρων 
αυτών. 

β) Να είναι δυνατή η διακοπή παροχής αερίου από σημείο ευρισκό¬ 
μενο εκτός του κλειστού χώρου. 

γ) Δεν επιτρέπεται η μεταφορά και χρήση φιαλών πεπιεσμένων αε¬ 
ρίων σε κλειστούς χώρους. 

δ) Οι συσκευές συγκόλλησης ή κοπής πεπιεσμένων αερίων πρέπει να 
διαθέτουν βαλβίδες αντεπιστροφής τοποθετημένες πλησίον του εργα¬ 
λείου σε απόσταση έως 1,5 Μ. Εφ’ όσον οι φιάλες βρίσκονται σε μεγάλη 
απόσταση από το εργαλείο, πρέπει να διαθέτουν και διάταξη «φλογοπα¬ 
γίδων» για αντιμετώπιση του κινδύνου από πιθανή αναρρόφηση. 

ε) Οι εργαζόμενοι πρέπει να χειρίζονται τα εργαλεία και τα παρελκό¬ 
μενα των συσκευών κοπής ή συγκόλλησης με τρόπο που θα αποτρέπεται 
η διαφυγή άκαυστου εύφλεκτου αερίου ή οξυγόνου μέσα στον κλειστό 
χώρο εργασίας. 

στ) Άν για λόγους ασφάλειας είναι απαραίτητο πρέπει να επιτηρού¬ 
νται οι οξυγονοκολλητές κατά την διάρκεια της εργασίοις τους από ση¬ 
μείο εκτός του χώρου εργασίας. 

ζ) Κατά την διακοπή της εργασίας οι ελαστικοί σωλήνες (λάστιχα) 
οξυγόνου και καυσίμων αερίων αποσυνδέονται από τις φιάλες ή από τις 
λήψεις τους στο κατάστρωμα εφ’ όσον τα αέρια αποθηκεύονται σε μεγά¬ 
λες δεξαμενές και μαζί με τα εργαλεία μεταφέρονται εκτός των κλει¬ 
στών χώρων. 

6. Οι διατάξεις της παραγράφου (5δ) του παρόντος άρθρου ισχύουν 
και κατά την εκτέλεση θερμών εργασιών σε ανοιχτό χώρο. 

7. Κατά την διάρκεια θερμών εργασιών σε δεξαμενές ή (άλλους κλει¬ 
στούς χώρους, ο Τεχνικός Ασφάλειας πρέπει να διενεργεί συχνούς ελέγ¬ 
χους για τον προσδιορισμό αναφλέξιμων ατμών και σε περίπτωση διαπί¬ 
στωσης επικίνδυνων συγκεντρώσεων διακόπτονται οι εργασίες αμέσως 
και επαναλαμβάνονται μόνον εφ’ όσον εκδοθεί νέο πιστοποιητικό-απαλ- 
λαγής από επικίνδυνα αέρια για την εκτέλεση θερμών .εργασιών. 

8. Κατά την διάρκεια θερμών εργασιών σε κλειστούς χώρους πρέπει 
τα καλύμματϊ^των ανθρωποθυρίδων και τυχόν άλλων διόδων που οδη¬ 
γούν σε άλλους κλειστούς χώρους για τους οποίους δεν έχει εκδοθεί πι¬ 
στοποιητικό απαλλαγής από επικίνδυνα αέρια και τα οποία είχαν κλει¬ 


στεί, να διατηρούνται κλειστά σ’ όλη την διάρκεια των εργασιών. 

Εφόσον ανοιχθούν τέτοια καλύμματα ανθρωποθυρίδων ή άλλων διό¬ 
δων του χώρου ή γίνει χειρισμός κάποιου επιστομίου έτσι που να δη- 
μιουργηθεί πιθανότατα κινδύνου για τους εργαζόμενους, τότε όλοι οι ερ¬ 
γαζόμενοι πρέπει να απομακρυνθούν από τον χώρο εργασίας και να μην 
επιατρέψουν πριν ο χώρος ελεγχθεί εκ νέου και εκδοθεί κατάλληλο πι¬ 
στοποιητικό απαλλαγής από επικίνδυνα αέρια. 

9. Μετά το τέλος των θερμών εργασιών οι θέσεις εργασίας και οι 
γύρω περιοχές πρέπει να ελέγχονται για τυχόν κρυφές εστίες πυρκα- 
γιάς. 

Άρθρο 16. 

Είσοδος χωρίς πιστοποιητικό σε δεξαμενές - κλειστούς χώρους. 

Άν σε ιδιαίτερα εξαιρετική περίπτωση είναι απολύτως αναγκαία η εί¬ 
σοδος των εργαζομένων σε δεξαμενή ή σ’ άλλο κλειστό χώρο για τον 
οποίο προβλέπεται σύμφωνα με το άρθρο 13 έκδοση πιστοποιητικού 
απαλλαγής από επικίνδυνα αέρια (ΟΑ5 ΓΗΕΕ) πριν την έκδοση του 
απαιτούμενου πιστοποιητικού, τότε θα πρέπει να παίρνονται τα παρα¬ 
κάτω ιδιαίτερα μέτρα προφύλαξης: 

α) Οι εργαζόμενοι θα πρέπει να φέρουν μία ανεξάρτητη από το περι¬ 
βάλλον εργασίας αναπνευστική συσκευή ή αναπνευστική συσκευή με 
τροφοδότηση νωπού αέρα καθώς και ζώνη ασφαλείας με ιμάντα διάσω¬ 
σης. 

β) Οι εργαζόμενοι δεν πρέπει να φέρουν υποδήματα που θα μπορού¬ 
σαν να προξενήσουν σπινθήρες ή φόρμες εργασίας που δημιουργούν στα¬ 
τικό ηλεκτρισμό. 

γ) Για φωτισμό πρέπει να χρησιμοποιούνται μόνο φωτιστικά αντιε- 
κρηκτικού τύπου. 

δ) Στην είσοδο της δεξαμενής ή του κλειστού χώρου πρέπει να υπάρ¬ 
χει κατάλληλο πρόσωπο, που θα επιτηρεί την εργασία. 

ε) Εφόσον κρίνεται σκόπιμο για την αποτροπή κάθε κινδύνου, θα πρέ¬ 
πει να παρευρίσκονται άτομα με τα κατάλληλα πυροσβεστικά μέσα εξοι¬ 
κειωμένα με τη χρήση τους καθώς και μέσα διάσωσης. 

Άρθρο 17. 

Είσοδος σε χώρους με πιθανότητα έλλειψης οξυγόνου. 

1. Πριν μπει οποιοσδήποτε εργαζόμενος στους χώρους ασφαλείας 
((10ΕΕΕΓ10ΑΜ5), δεξαμενές ζυγοστάθμισης, δεξαμενές νερού, χώρους 
αποθήκευσης άνθρακα, δεξαμενές καυσίμων ή άλλες δεξαμενές ή χώ¬ 
ρους που πιθανό να υπάρχει ελαττωμένη ποσότητα οξυγόνου (κάτω από 
18,5% κατ’ όγκον) πρέπει: 

α) Οι χώροι να έχουν αεριστεί καλά με εμφύσηση νωπού αέρα ή με 
πλήρωση με νερό και κατόπιν κένωσή τους. 

β) Να γίνει έλεγχος από Χημικό Ναυτιλίας για να εξακριβωθεί η 
επάρκεια του οξυγόνου, ώστε οι εργαζόμενοι να μπορούν να παραμένουν 
σ’ αυτούς χωρίς κίνδυνο και να έχει εκδοθεί πιστοποιητικό απαλλαγής 
από επικίνδυνα αέρια (ΟΑ8 ΡΚΕΕ). 

2. Άν για οποιονδήποτε λόγο (π.χ. διαρροή) ή περιεκτικότητα του 
χώρου εργασίας σε οξυγόνο μεγαλύτερη από 23% κατ’ όγκο πρέπει 
αμέσως να διακοπούν οι εργασίες «εν θερμώ» και ο χώρος να θεωρηθεί 
ότι περιέχει εύφλεκτο αέριο και να ακολουθηθούν οι διαδικασίες εξαερι- 
σμού και έκδοσης πιστοποιητικού. 

Άρθρο 18. 

Εργασίες σε διπύθμενα, δεξαμενές ζυγοστάθμισης. 

1. Για εργασίες ή επιθεωρήσεις στενών και κλειστών χώρων όπως τα 
διπύθμενα ή οι κλειστές δεξαμενές ζυγοστάθμισης επιπρόσθετα από τα 
αναφερόμενα στα άρθρα 13 και 14 πρέπει: 

α) Να ορίζονται τουλάχιστον δύο άτομα που θα εργάζονται μαζί. 

β) Ο επιβλέπουν τις εργασίες να βρίσκεται στην ανθρωποθυρίδα ή σε 
άλλη είσοδο. 

γ) Να χρησιμοποιούνται ατομικές φορητές ηλεκτρικές λάμπες έως 

42 νΟΕΤδ. 

δ) Εάν υπάρχει ανάγκη, οι εργαζόμενοι να χρησιμοποιούν κατάλλη¬ 
λες αναπνευστικές συσκευές. 

2. Εφόσον στους παραπάνω χώρους έχουν χρησιμοποιηθεί βλαβερά 
βερνίκια ή χρώματα ή αυτά έχουν αφαιρεθεί με βλαβερά ή εύφλεκτα 
διαλυτικά μέσα, δεν επιτρέπεται καμία εργασία πριν ο χώρος εξαεριστεί 
τελείως και ο αέρας ελεγχθεί και βρεθεί καθαρός. 

3. Η εργασία σε στενούς και κλειστούς χώρους πρέπει κατά το δυνα¬ 
τόν να οργανώνεται έτσι ώστε να μη απασχολούνται ταυτόχρονα έργα- 

ζόμενοι με διαφορετικό αντικείμενο εργασίας, εκτός αν υπάρχει ανάγκη 
συντονισμού των διαφορετικών εργασιών. 

/ Άρθρο 19. 

Εργασίες σε χώρους που χαρακτηρίζονται: 

Ασφαλείς για τον άνθρωπο - Μη ασφαλείς για θερμές εργασίες. 

1. Κατά την εκτέλεση εργασιών σε χώρους στους οποίους υπήρχαν 
εύφλεκτα αέρια και για τους οποίους έχει εκδοθεί πιστοποιητικό απαλ¬ 
λαγής από επικίνδυνα αέρια για την εκτέλεση μόνο ψυχρών εργασιών, 
πρέπει να παίρνονται οι παρακάτω προφυλάξεις: 

α) Να μη χρησιμοποιείται φωτιστικό ή ηλεκτρικό εργαλείο που δεν 
είναι αντιεκρηκτικού τύπου. 

β) Να μην υπάρχουν εργαλεία ή άλλα αντικείμενα ή να χρησιμο¬ 
ποιούνται υποδήματα, που είναι δυνατό να προξενήσουν σπινθήρες, 
γ) Να μην υπάρχει ανοικτή φωτιά ή φλόγα, 
δ) Να υπάρχει επαρκής εξαερισμός. 

ε) Οι εργαζόμενοι να μη καπνίζουν ούτε να φέρουν σπίρτα, αναπτήρες 
κ.λπ. 

2. Κατά την εκτέλεση εργασιών στους χώρους στους οποίους υπήρ¬ 
χαν σκόνες που μπορούν να προκαλέσουν έκρηξη και για τους οποίους 
έχει εκδοθεί πιστοποιητικό απαλλαγής από επικίνδυνα αέρια για την 
εκτέλεση μόνο ψυχρών εργασιών πρέπει: 

α) Τα φωτιστικά και οι άλλλες ηλεκτρικές συσκευές που θα χρησιμο¬ 
ποιηθούν να εμποδίζουν με κατάλληλες διατάξεις τη σκόνη να φτάσει 
στα επικίνδυνα για έκρηξη σημεία τους. 

β) Εκτός από τον επαρκή γενικό εξαερισμό να υπάρχουν κατάλληλοι 
τοπικοί αγωγοί εξαερισμού για να ελαχιστοποιούν, κατά το δυνατό την 
παραμονή στο χώρο εργασίας της σκόνης που παράγεται κατά την πο¬ 
ρεία της εργασίας. 

γ) Ο συνδεδεμένος συλλέκτης σκόνης, να τοποθετείται σε ανοικτό μέ¬ 
ρος και να είναι (εάν απαιτείται) εφοδιασμένος με διακόπτη αντιεκρηκτι- 
κού τύπου. 

δ) Για την εφαρμογή δεύτερου κίνδυνου έκρηξης, η απαγόμενη σκόνη 
να μη σωρεύεται σε κλειστό χώρο. 

ε) Να μη χρησιμοποιούνται ή υπάρχουν εργαλία ή υποδήματα ή άλλα 
αντικείμενα που μπορεί να προξενήσουν σπινθήρες. 

στ) Να απαγορεύεται η ύπαρξη ανοικτής φωτιάς ή φλόγας, 
ζ) Να απαγορεύεται το κάπνισμα και η κατοχή σπίρτων, αναπτήρων 
κ.λπ. 

ΚΕΦΑΛΑΙΟ Γ 

ΕΡΓΑΣΙΕΣ ΣΕ ΔΕΞΑΜΕΝΕΣ ΦΟΡΤΙΟΥ ΔΕΞΑΜΕΝΟΠΛΟΙΩΝ 
Άρθρο 20. 

Καθαρισμός δεξαμενών φορτίου δεξαμενοπλοίων 

1. Πριν την έναρξη εργασιών σε δεξαμενές φορτίου δεξαμενοπλοίων 
θα πρέπει οι δεξαμενές αυτές να καθαριστούν και να εξαεριστούν. Ο κα¬ 
θαρισμός πρέπει να γίνεται με εκτόξευση ζεστού νερού, ατμού ή χημι¬ 
κών διαλυμάτων με τη χρησιμοποίηση μηχανικών μέσων χωρίς την εί¬ 
σοδο εργαζομένων σ· αυτές και σε χώρο εκτός του ναυπηγείου ή της 
ναυπηγοεπισκευαστικής ζώνης. Ο καθορισμός να γίνει με τέτοιο τρόπο 
ώστε να εξατμιστούν τα πτητικά καύσιμα και να απομακρυνθούν τα κα¬ 
τάλοιπα καυσίμων (λάσπη κ.λπ.) όσο είναι πρακτικά δυνατό με μηχα¬ 
νικά μέσα. 

2. Τα εξαρτήματα για το πλύσιμο των δεξαμενών πρέπει: 
α) Να μη επιτρέπουν τη διαρροή ατμού στη δεξαμενή. 

β) Να μη προκαλούν τη δημιουργία σπινθήρων, 
γ) Να διαθέτουν σωληνώσεις και συνδέσεις που είναι ηλεκτρικά γειω- 
μένες μεταξύ τους και με το πλοίο. 

δ) Να μη συμπεριλαμβάνουν οποιαδήποτε φορητά ηλεκτρικά εργα¬ 
λεία ή αγωγούς που δεν είναι αντιεκρηκτικού τύπου. 

3. Ύστερα από το πλύσιμο των δεξαμενών, πρέπει να αφαιρεθούν τα 
καλύμματα από τις ανθρωποθυρίδες και τα άλλα ανοίγματα και να εξα- 
εριστούν οι δεξαμενές ώστε να απομακρυνθούν τα αέρια καύσιμα.. 

4. Σε περίπτωση που οι δεξαμενές φορτίου δεξαμενοπλοίων είχαν 
πληρωθεί με αδρανές αέριο (ΙΝΕΚΤ ΟΑ5) θα πρέπει πριν τον εξαερισμό 
τους να γίνει εμφύσηση αδρανούς αέριου υποβιβασμός των υδρογοναν¬ 
θράκων ή άλλων καυσίμων αερίων σε ποσοστό κάτω του 20% κατ’ 
όγκον της δεξαμενής. 

5. Μετά τον εξαερισμό των δεξαμενών εκδίδεται από Χημικό Ναυτι¬ 


λίας πιστοποιητικό απαλλαγής από επικίνδυνα αέρια για την είσοδο του 
Δεξαμενοπλοίου σε Ναυπηγείο ή Ναυπηγοεπισκευαστική ζώνη. 

Ύστερα από την έκδοση του παραπάνω πιστοποιητικού και εφόσον 
πρόκειται στη δεξαμενή να γίνουν θερμές εργασίες θα πρέπει τα υπο¬ 
λείμματα στα εσωτερικά τοιχώματα της δεξαμενής να πλυθούν ή να ξυ- 
στούν σύμφωνα με τις υποδείξεις του Χημικού Ναυτιλίας που εκδίδει το 
πιστοποιητικό απαλλαγής από επικίνδυνα αέρια (ΟΑ5 ΕΚΕΕ) για εκτέ¬ 
λεση θερμών εργασιών. 

6. Δεν πρέπει να χρησιμοποιούνται πτητικά καύσιμα δεξαμενών ρευ¬ 
στών καυσίμων, κλειστών χώρων ή σωληνώσεων. 

Εφόσον η θερμοκρασία των δεξαμενών φορτίου παραμένει χαμηλή 
(κάτω του 15° 6) είναι επιτρεπτή η χρησιμοποίηση πετρελαίου ή παρό¬ 
μοιων υλικών, με σημείο ανάφλεξης μεγαλύτερο από 40° 0, με την 
προϋπόθεση ότι τα κατάλοιπά τους θα αποξηρανθούν πλήρως και στη 
συνέχεια η δεξαμενή θα εξαεριστεί με ασφάλεια. 

Σε περίπτωση χρησιμοποίησης τοξικών ουσιών καθαρισμού, όπως 
π.χ. τριχλωροαιθυλένιο, πρέπει να παίρνεται μέριμνα ώστε τα υπολείμ¬ 
ματα να απομακρύνονται τόσο από τυχόν εσοχές του χώρου όσο και από 
τα αποθέματα του καθαρισμού. 

Ακόμα θα πρέπει να προβλέπεται επαρκής εξαερισμός με σκοπό την 
παρεμπόδιση δημιουργίας συγκεντρώσεων επικίνδυνων αερίων. 

7. Τα επιστόμια, οι αντλίες, τα φίλτρα και άλλα συναφή εξαρτήματα 
που ανήκουν στα δίκτυα σωληνώσεων του πλοίου καθώς επίσης και οι 
σερπαντίνες προθέρμανσης (ΗΕΑΤΙΝΟ €011,8), στις δεξαμενές φορ¬ 
τίου δεξαμενοπλοίων, πρέπει να καθαρίζονται με ατμό ή νερό ή κάποιο 
άλλο αποτελεσματικό μέσο. 

8. Δεξαμενές καυσίμων και σωληνώσεις που περιείχαν βενζόλιο πρέ¬ 
πει σε περίπτωση που η θερμοκρασία βρίσκεται κάτω από το σημείο 
απόψυξης του ρευστού (6° € να απαλλαγούν εντελώς από στερεοποιη¬ 
μένο βενζόλιο με πλύση με ατμό ή ζεστό νερό ή ελαφρύ πετρέλαιο (ϋΙΕ- 
8ΕΕ ΟΙΕ) ή ένα παρόμοιο με πτητικό υγρό. 

9. Δεν επιτρέπεται η παρουσία στο κατάστρωμα του πλοίου μη εξου¬ 
σιοδοτημένων προσώπων στη διάρκεια καθαρισμού των δεξαμενών του 
πλοίου πριν από την έκδοση πιστοποιητικού απαλλαγής από εκρηκτικά 
αέρια. 

10. Στη διάρκεια καθαρισμού δεξαμενής φορτίου δεξαμενοπλοίων 
και πριν από την έκδοση πιστοποιητικού απαλλαγής από επικίνδυνα αέ¬ 
ρια δεν επιτρέπεται η εκτέλεση θερμών εργασιών στις γειτονικές δεξα¬ 
μενές, στο κατάστρωμα πάνω από τη δεξαμενή, στους χώρους ασφα¬ 
λείας (ΕΟΕΕΕΚΟΑΜ8) και στη δεξαμενή που καθαρίζεται. 

Άρθρο 21. 

Έκδοση πιστοποιητικών 

Για την έκδοση πιστοποιητικών απαλλαγής από επικίνδυνα αέρια 
(ΟΑδ ΕΚΕΕ) για επιθεώρηση, επισκευή, δεξαμενισμό, μετατροπή, κα¬ 
τασκευή, αγκυροβόλιο, παροπλισμό και οποιαδήποτε άλλη εργασία σε 
δεξαμενόπλοια για την οποία πρέπει να αρθεί η επικινδυνότητα ορισμέ¬ 
νων χώρων τους, ισχύουν τα προβλεπόμενα στο άρθρο 13 και στις αντί¬ 
στοιχες διατάξεις του Παραρτήματος της Υπουργικής Απόφασης 
3232/41/89 (Β’400). 

. / 

Άρθρο 22. 

Εργασίες σε δεξαμενές φορτίων δεξαμενοπλοίων 
1. θερμές εργασίες 

Για την εκτέλεση θερμών εργασιών σε δεξαμενές φορτίου δεξαμενο¬ 
πλοίων πέρα από τα προβλεπόμενα στα άρθρα 11, 14 του παρόντος 
Π.Δ/τος και στις αντίστοιχες διατάξεις του Παραρτήματος της Υπουρ¬ 
γικής Απόφασης 3232/41/89/ (Β’ 400) πρέπει: 

α) Να εκτελούνται μετρήσεις της συγκέντρωσης των εκρηκτικών αε¬ 
ρίων το πολύ κάθε 3 ώρες και τα αποτελέσματα να αναγράφονται στο 
τηρούμενο από τον Τεχνικό Ασφάλειας βιβλίο. 

Σε περίπτωση που διαπιστωθεί ότι η συγκέντρωση των εκρηκτικών 
αερίων ξεπερνά το 1% του κατώτερου ορίου εκρηκτικότητας ή η συγκέ¬ 
ντρωση του οξυγόνου κατ’ όγκο είναι μικρότερη από 19.5% ή μεγαλύ¬ 
τερη από 22,5% θα πρέπει η εργασία να διακόπτεται αμέσως και να 
εξαέρίζεται,ο χώρος ώστε η συγκέντρωση των αερίων και η περιεκτικό¬ 
τητα του οξυγόνου να είναι στα προβλεπόμενα όρια. 

β) Κατα τη διάρκεια των παραπάνω θερμών εργασιών πρέπει να 
υπάρχουν στον τόπο εργασίας συνεχώς άτομα με τον κατάλληλο πυρο¬ 
σβεστικό εξοπλισμό, εξοικειωμένα με την χρήση του. 

γ) Να διατίθενται στους εργαζόμενους και να είναι έτοιμες για χρήση 

ατομικές αναπνευστικές συσκευές κατάλληλες για την ασφαλή απομά¬ 
κρυνσή τους σε περίπτωση ανάγκης. 

2. Ψυχρές εργασίες. 

Για την εκτέλεση ψυχρών εργασιών σε δεξαμενές φορτίου δεξαμενο¬ 
πλοίων για τις οποίες έχει εκδοθεί πιστοποιητικό απαλλαγής από επι¬ 
κίνδυνα αέρια για εκτέλεση μόνο ψυχρών εργασιών, ισχύουν τα προβλε- 
πόμενα στο άρθρο 19 του παρόντος Π. Δ/τος και στις αντίχτοιχες δια¬ 
τάξεις του Παραρτήματος της Υπουργικής Απόφασης 3232/41/89 
(Β' 400). 

Άρθρο 23. 

Είσοδος σε δεξαμενή φορτίου δεξαμενοπλοίων πριν 
την έκδοση πιστοποιητικών 

Αν σε ιδιαίτερα εξαιρετική περίπτωση είναι απολύτως αναγκαία η εί¬ 
σοδος εργαζομένων σε δεξαμενή πιστοποιητικού απαλλαγής από επικίν¬ 
δυνα αέρια πρέπει να ληφθούν οι προφυλάξεις του άρθρου Ϊ6 του παρό¬ 
ντος Διατάγματος. 

ΚΕΦΑΛΑΙΟ Δ’ 

ΕΡΓΑΣΙΕΣ ΜΕ ΕΠΙΚΙΝΔΥΝΑ - ΕΡΕΘΙΣΤΙΚΑ ΥΛΙΚΑ 

Άρθρο 24 
Γενικές Διατάξεις 

1. Πριν από κάθε εργασία πρέπει να καταβάλλεται προσπάθεια μείω¬ 
σης του επαγγελματικοί) κινδύνου με την αντικατάσταση των επικίνδυ¬ 
νων υλικών με άλλα λιγότερο επικίνδυνα. 

2. Σε περίπτωση χρησιμοποίησης, επικίνδυνων υλικών, οι εργαζόμε¬ 
νοι πρέπει να ενημερώνονται προηγουμένως σ' ό,τι αφορά τον κίνδυνο 
ανάφλεξης των υλικών, την τοξικότητά τους και τους λοιπούς κινδύνους 
που είναι δυνατό να δημιουργηθούν κατά τη μεταφορά ή τη χρήση των 
υλικών αυτών καθώς και τους τρόπους προστασίας από τους παραπάνω 
κινδύνους. 

3. Στους χώρους των πλοίων στους οποίους γίνονται εργασίες με δια- 
λυτικά, κολλητικές ουσίες, ρητίνες, κράματα κ.λ.π., που περιέχουν πτη¬ 
τικές εύφλεκτες ή λοιπές βλαβερές ουσίες πρέπει: 

α) Να λαμβάνεται μέριμνα για επαρκή γενικό ή τοξικό εξαερισμό. 

β) Να μην εκτελούνται εργασίες εν θερμώ. 

γ) Να παίρνονται μέτρα κατά της φωτιάς και εφόσον είναι αναγκαίο 
οι εργαζόμενοι να φέρουν προστατευτικές αναπνευστικές συσκευές οι 
οποίες θα τροφοδοτούνται με καθαρό αέρα, ανεξάρτητα από το χώρο ερ¬ 
γασίας. 

δ. Ο εξαερισμός να είναι τέτοιος ώστε η συγκέντρωση των εύφλεκτων 
ατμών να παραμένει μικρότερη του 4% του κατώτερου ορίου εκρηκτι- 
κότητας. Η συγκέντρωση των ατμών πρέπει να ελέγχεται τακτικά από 
τον τεχνικό ασφάλειας ή εφόσον δεν προβλέπεται τεχνικός ασφάλειας 
από άλλο κατάλληλο πρόσωπό οριζόμενο από τον κύριο του έργου. 

ε) Να μην εκτελούνται συγχρόνως με τις εργασίες βαφής - επικάλυ¬ 
ψης επιφανειών και για ορισμένο χρονικό διάστημα μετά την περάτωσή 
τους, άλλες εργασίες βέχρις ότου κριθεί ότι η ανάληψη εργασίας μπορεί 
να γίνει με ασφάλειο:. 

4. Οι εργαζόμενοι ποτ εκτίθενται σε τοξικές ή ερεθιστικές ουσίες, πρέ¬ 
πει να εφοδιάζονται επιπλέον της συνηθισμένης στολής εργασίας, με την 
κατάλληλη προστατευτική ενδυμασία και τον απαραίτητο εξοπλισμό για 
την αποφυγή κάθε εργασιακού κινδύνου. 

Οι εργαζόμενοι σε εργασίες με επικίνδυνα ή ερεθιστικά υλικά και 
ιδιαίτερα οι νέοι, πρέπει να ενημερώνονται επαρκώς σχετικά με τις απα¬ 
ραίτητες προφυλάξεις για τις εργασίες που εκτελούν. Σε περίπτωση 
αδιαθεσίας τους πρέπει να το αναφέρουν αμέσως στο γιατρό εργασίας ή 
στον επικεφαλής του συνεργείου. 

5. Τα χρησιμοποιούμενα ή διακινούμενα στους χώρους εργασίας δια- 
λυτικά, χρώματα και άλλα χημικά προϊόντα πρέπει να είναι συσκευα¬ 
σμένα με τρόπο που να πληρεί τις απαιτήσεις των σχετικών διατάξεων 
(ετικέτες, οδηγίες στα ελληνικά κ.λ.π). 

Άρθρο 25 

^ Χρωματισμός. ■> · ' 

1. Κατά τη μετάγγιση χρωμάτων, βερνικιών, κολλητικών ουσιών, 
ρητινών και παρόμοιων υλικών πρέπει να υπάρχει κάτω από τα μεταγ¬ 
γιζόμενα υλικά μεταλλικό δοχείο ύψους τουλάχιστο πέντε εκατοστών. 
Απαγορεύεται η αναρρόφηση υγρών από σιφώνια με το στόμα. 

2. Σε περίπτωση που χυθούν στο δάπεδο χρώματα ή άλλα υλικά επί¬ 


στρωσης, πρέπει να απομακρυνθούν αμέσως. 

3. Η τεχνητή οτέγνωση αντικειμένων που μόλις έχουν βάφει, απαι¬ 
τείται να γίνει σε θερμομονωμένους κλιβόινους με εξαερισμό για την 
αποφυγή δημιουργίας εκρήξιμων συγκεντρώσεων ατμών διαλυτικών 
υλικών. Χρωματισμένα αντικείμενα δεν πρέπει να στεγνώνουν σε χώρο 
που δεν έχει επαρκή εξαερισμό. 

4. Τα υλικά καθαρισμού όπως στουπιά, πανιά κ.λ.π. που χρησιμο¬ 
ποιήθηκαν στη διάρκεια της εργασίας πρέπει να τοποθετούνται σε με¬ 
ταλλικά δοχεία με αυτόκλειστα καλύμματα, τα οποία θα φυλάσσονται σε 
ασφαλές μέρος μακριά από τον τόπο εργασίας. 

5. Τα δοχεία που περιέχουν χρωστικές ουσίες, βερνίκια, λάκες και 
άλλες εύφλεκτες ή πτητικές ουσίες πρέπει να διατηρούνται κλειστά και 
μακριά από σπινθήρες, φλόγες, πηγές θερμότητας και ακτίνες του 
ήλιου. 

6. Βούρτσες, ψεκαστήρες, αγωγοί και άλλα αντικείμενα πρέπει στο 
τέλος της εργασίας να καθαρίζονται έξω από το πλοίο από υπολείμματα 
βερνικιών, χρωστικών ή κολλητικών ουσιών και να φυλάγονται σε ιδιαί¬ 
τερους χώρους. 

7. Τα κενά δοχεία των χρωστικών ουσιών πρέπει να μεταφέρονται σε 
ειδική αποθήκη εξοπλισμένη με σύστημα εξαερισμού και απαγωγής 
ατμών ή σε ανοικτό χώρο σε απόσταση 25 τουλάχιστο μέτρα από τους 
τόπους εργασίας. 

Άρθρο 26 

Εργασίες χρωματισμού και επικάλυψης σε κλειστούς χώρους 

1. Δεν επιτρέπεται σε κλειστό χώρο να χρησιμοποιούνται χρώματα ή 
άλλα υλικά επικάλυψης που είναι διαλυμένα σε εύφλεκτα διαλυτικά, 
εκτός άν: 

α) Η ηλεκτρική εγκατάσταση, συμπεριλαμβανομένων των εγκατα¬ 
στάσεων φωτισμού και εξαερισμού είναι αντιεκρηκτικού τύπου. 

β) Έχουν ληφθεί μέτρα απαγωγής του στατικού ηλεκτρισμού και οι 
ατμοί και τα αέρια απάγονται από τους υπόψη κλειστούς χώρους σε 
ασφαλή απόσταση από οποιοδήποτε σημείο ανάφλεξης. 

2. Δεν επιτρέπεται σε κλειστούς χώρους η χρησιμοποίηση βερνικιών 
ανθρακόπισσας, μολυβδούχων υλικών, καθώς και άλλων που περιέχουν 
βλαβερές ή πτητικές ουσίες εκτός άν: 

α) Για την εργασία χρησιμοποιείται βούρτσα ή κύλινδρος. 

β) Ο χρωματισμός με ψεκασμό γίνεται σύμφωνα με τις απαιτήσεις 
του άρθρου 27. 

γ) Υπάρχει αποτελεσματικός εξαερισμός που εξασφαλίζει, ότι η συ¬ 
γκέντρωση βλαβερών ουσιών στην εργασιακή ατμόσφαιρα δεν υπερβαί¬ 
νει τις προβλεπόμενες από την υφιστάμενη Νομοθεσία οριακές τιμές έκ¬ 
θεσης (και εφόσον δεν προβλέπονται, τις συνιστώμενες από τους Επιθε¬ 
ωρητές Εργασίας). Οι εργαζόμενοι στην περίπτωση αυτή εφοδιάζονται 
με προστατευτικές αναπνευστικές συσκευές όταν οι εν λόγω οριακές τι¬ 
μές δεν είναι δυνατό να τηρηθούν. 

3. Στις εισόδους φρεσκοβαμμένων κλειστών χώρων πρέπει να τοπο¬ 
θετείται κατάλληλη ειδοποίηση, που θα απαγορεύει την είσοδο των ερ¬ 
γαζομένων σ’ αυτούς, χωρίς την προηγούμενη άδεια αρμόδιου προσώ¬ 
που. 

Άρθρο 27 

Χρωματισμός με ψεκασμό 

1. Για το χρωματισμό με ψεκασμό δεν πρέπει να χρησιμοποιούνται 
τοξικά υλικά. Αν αυτό δεν είναι δυνατό θα πρέπει οι εργαζόμενοι να εφο¬ 
διάζονται με κατάλληλες αναπνευστικές συσκευές με αυτόνομη παροχή 
αέρα ή κατάλληλες αναπνευστικές προστατευτικές προσωπίδες όταν η 
εργασία είναι σύντομης διάρκειας. 

2. Δεν επιτρέπονται εργασίες χρωματισμού εσωτερικών επιφανειών 
με ψεκασμό, όπως π.χ. επιφάνειες δεξαμενών και διαμερισμάτων 
πλοίων και άλλων κλειστών χώρων, εκτός άν: 

α) Οι εργαζόμενοι είναι εφοδιασμένοι και χρησιμοποιούν αναπνευστι¬ 
κές συσκευές με αυτόνομη παροχή φρέσκου αέρα. 

β) Οι εργαζόμενοι είναι εφοδιασμένοι με τα κατάλληλα μέσα ατομι¬ 
κής προστασίας. 

γ) Δεν εκτελούνται ταυτόχρονα στον υπόψη χώρο και άλλες εργασίες. 

3. Σε κάθε χώρο εργασίας που εκτελούνται εργασίες βαφής με ψεκα¬ 
σμό πρέπει να υπάρχει φυσικός ή τεχνητός εξαερισμός και οι εργαζόμε¬ 
νοι να χρησιμοποιούν τις κατάλληλες αναπνευστικές προσωπίδες και τα 
λοιπά κατά περίπτωση αναγκαία μέσα ατομικής προστασίας. 

4. Στους χώρους που εκτελούνται εργασίες βαφής με ψεκασμό κα- 

θώς και στους γύρω χώρους στο μέτρο που επηρεάζονται από τις εργα¬ 
σίες βαφής, δεν επιτρέπεται το κάπνισμα, ούτε η ύπαρξη γυμνής φλό¬ 
γας, ή άλλης πηγής ανάφλεξης. 

5. Όλα τα μεταλλικά μέρη των συσκευών και μέσων που χρησιμο¬ 
ποιούνται για βαφή με ψεκασμό (θάλαμοι) ψεκασμού, αντλίες χρωμά¬ 
των, πιστόλια ψεκασμού, ικριώματα βαφής, τραπέζια, δοχεία διαλυτι- 
κών κ.λ.π.), καθώς επίσης και κάθε μεταλλικό αντικείμενο που πρόκει¬ 
ται να βάφει, πρέπει να είναι ηλεκτρικά συνδεδεμένα μεταξύ τους και 
γειωμένα. 

Το σύστημα γείωσης πρέπει να ελέγχεται τακτικά. 

6. Ο χρωματισμός του εξωτερικού μέρους του πλοίου με ψεκασμό 
πρέπει να γίνεται προς την κατεύθυνση του πνέοντος ανέμου και να μη 
δημιουργείται κίνδυνος για τους εργαζόμενους σε άλλες θέσεις εργα¬ 
σίας. 

7. Κατά τις εργασίες βαφής με ψεκασμό πρέπει να λαμβάνονται τα 
κατάλληλα μέτρα πρόληψης πυρκαϊάς που ορίζονται στο άρθρο 71 του 
παρόντος διατάγματος. 

Άρθρο 28. 

Εργασίες με αμίαντο. 

Για την προστασία των εργαζομένων που εκτίθενται σε αμίαντο κατά 
την διάρκεια της εργασίας, όπως σε περίπτωση αποζημίωσης μονώ¬ 
σεων διαφραγμάτων, λεβήτων, σωληνώσεων κ.λπ., πρέπει να λαμβά- 
νονται τα προβλεπόμενα μέτρα, που καθορίζονται στο Π.Δ. 70α «Προ¬ 
στασία των εργαζομένων, που εκτίθενται σε αμίαντο κατά την εργασία» 
(Ά 31). 

ΚΕΦΑΛΑΙΟ Ε' 

ΕΡΓΑΣΙΕΣ ΚΑΤΑΣΚΕΥΗΣ ΣΚΑΦΟΥΣ (ΣΚΑΡΙ) 

Άρθρο 29. 

Γενικές Διατάξεις. 

1. Οι εργαζόμενοι στην κατασκευή ή επισκευή σκάφους, πρέπει να 
έχουν στη διάθεσή τους ασφαλή μέσα προσπέλασης και εργασίας, όπως 
π.χ. κλίμακες, διάδρομους διακίνησης, σταθερές εξέδρες εργασίας, 
κλωβούς ανύψωσης καθώς και ζώνες ασφάλειας, σχοινιά διάσωσης, 
προστατευτικά δίκτυα ασφάλειας κ.λπ. 

2. Το υπό κατασκευή σκάφος (σκαρί) πρέπει να σταθεροποιείται έτσι 
ώστε να αποκλείεται μετατόπιση ή ανατροπή του. Ο συντελεστής ασφά¬ 
λειας έναντι ανατροπής πρέπει να είναι τουλάχιστον ίσος προς 1,5 Μέ¬ 
τρα για την. εξασφάλιση της σταθερότητας αναφέρονται: 

α) Πέλμα έδρασης (βάση) και κατασκευή υποστήριξης επαρκούς 
αντοχής και ευστάθειας. 

β) Υποστηρίγματα και αντιστηρίγματα με αντηρίδες του σκάφους, 
γ) Κατάλληλη αγκύρωση. 

3. Η ευστάθεια του σκάφους (σκαρί) πρέπει να ελέγχεται και να εξα¬ 
σφαλίζεται σε κάθε φάση της εργασίας. 

4. Ο σκελετός στήριξης του υπό κατασκευή σκάφους στην κλίνη και 
τα στοιχεία του σκάφους (σκαρί) δεν μπορούν να αποουναρμολογηθούν 
χωρίς τη σύμφωνη γνώμη του τεχνικού ασφάλειας ή εφόσον δεν προβλέ- 
πεται από άλλο κατάλληλο πρόσωπο οριζόμενο από τον κύριο του έρ¬ 
γου. 

5. Τα υποστηρίγματα, τα ερείσματα, αγκυρώσεις κ.λπ. πρέπει να 
εξασφαλίζονται από ολίσθηση, ανατροπή, πτώση και λυγισμό. 

' 6. Κατά την τοποθέτηση εγκάρσιων και διαμήκων διαφραγμάτων 
(μπουλμέδες), λαμβάνονται μέτρα εξασφάλισής τους από πτώση με 
χρήση κατάλληλων μέσων, όπως συρματόσχοινα με κοχλίες τάνυσης. 

7. Οι εργασίες κατά την τοποθέτηση και στερέωση με πείρους του 
εξοπλισμού και εξαρτημάτων του πλοίου κάτω από καταστρώματα πρέ¬ 
πει να εκτελούνται από ασφαλή θέση εργασίας και όχι από αιωρούμενο 
μέρος. 

8. Πριν τη διάνοιξη οπών στα δάπεδα, καταστρώματα ή διαφράγ¬ 
ματα πρέπει να ειδοποιούνται σχετικά οι εργαζόμενοι που βρίσκονται 
στην άλλη πλευρά. 

9. Πριν από τις εργασίες τοποθέτησης διαφραγμάτων στα αμπάρια 
να αναστέλλονται όλες οι άλλες εργασίες πάνω από τα ανοίγματα των 
υπόψη αμπαριών. 


10. Απαγορεύεται η μείωση της αντοχής των φερόντων στοιχείων 
της κατασκευής με κοπή, διάτρηση ή άλλο επισφαλή τρόπο. 

Άρθρο 30. 

Δάπεδα εργασίας. 

1. Τα δάπεδα εργασίας, πάνω στα οποία συναρμολογούνται σιδερένια 
ή χαλύβδινα τεμάχια πρέπει να είναι ικανού πάχους χωρίς διάκενα με¬ 
ταξύ τους. 

2. Εργαζόμενοι οι οποίοι απασχολούνται σε θέση εργασίας πάνω από 
την οποία εκτελούνται ηλώσεις πρέπει να προστατεύονται με κατάλληλο 
στέγαστρο. 

3. Κατά την εναπόθεση μεγάλου φορτίου σε προσωρινό δάπεδο, πρέ¬ 
πει να λαμβάνεται υπόψη η αντοχή του δαπέδου και το βάρος του φορ¬ 
τίου να κατανέμεται ομοιόμορφα. 

Άρθρο 31. 

Προκατασκευασμένα στοιχεία. 

1. Η συναρμολόγηση των προκατασκευασμένων στοιχείων επιτρέπε¬ 
ται να γίνεται μόνο στις προβλεπόμενες για το σκοπό αυτό θέσεις. 

Η συναρμολόγηση δεν επιτρέπεται να γίνεται στις διόδους κυκλοφο¬ 
ρίας. 

2. Για την εναπόθεση των ήδη κατασκευασθέντων στοιχείων πρέπει 
να διατίθενται κατάλληλοι και επαρκείς χώροι. Οι χώροι αυτοί πρέπει 
να είναι εξοπλισμένοι με τα ανάλογα μέσα διακίνησης και ανύψωσης, 
έτσι ώστε να εξασφαλίζεται η άνετη και ασφαλής εναποθήκευση, μετα¬ 
φορά και τοποθέτηση των στοιχείων. Δεν επιτρέπεται η επάλληλη στί- 
βαση των εναποθηκευμένων μεγάλων στοιχείων. 

3. Εργασίες συγκόλλησης, συναρμολόγησης, προσαρμογής κ:λπ. 
πρέπει κατά το δυνατό, να μην γίνονται στα ήδη αποθηκευμένα στοι¬ 
χεία· 

4. Οι εργασίες συγκόλλησης, συναρμολόγησης,· κ.λπ. στα προκατα¬ 
σκευασμένα στοιχεία πρέπει να εκτελούνται μετά την ασφαλή τοποθέ¬ 
τηση και στερέωσή τους στο σκάφος. 

5. Απαγορεύεται οποιαδήποτε εργασία σε στοιχεία, κατά τη διάρκεια 
που αυτά μεταφέρονται με πλατφόρμες, γερανούς κ.λπ. 

Άρθρο 32. 

Εργασίες ανύψωσης. ί 

1. Τα στοιχεία κατασκευής του σκάφους δεν πρέπει να λύνονται κατά 
την μεταφορά από το συρματόσχοινο ή την αλυσίδα ανύψωσής τους, 
πριν τοποθετηθούν ασφαλώς και στερεωθούν στην προβλεπόμενη βάση. 

2. Δεν επιτρέπεται η εναπόθεση στοιχείων κατασκευής του σκάφους 
στις προβλεπόμενες θέσεις τους, έφ’ όσον πλησίον αυτών απασχολούνται 
ακόμα εργαζόμενοι και υπάρχει κίνδυνος τραυματισμού τους. 

3. Χαλυβδοδοκοί, που ανυψώνονται και μεταφέρονται μεμονωμένοι 
πρέπει να τοποθετούνται αμέσως στην προβλεπόμενη θέση και να εξα¬ 
σφαλίζονται από τυχόν μετατόπισή τους. 

4. Σε περίπτωση ανύψωσης και μεταφοράς μεταλλικών δοκών πρέ¬ 
πει να λαμβάνεται μέριμνα αποτροπής ολίσθησής τους κατά τη μετα¬ 
φορά τους. 

5. Η τοποθέτηση φορτίων πάνω σε χαλυβδοδοκούς ή σε αλλα φέρο- 
ντα στοιχεία επιτρέπεται μόνο μετά την οριστική τοποθέτηση και στερέ¬ 
ωσή τους. 

Άρθρο 33. 

Εργασίες ήλωσης. 

1. ] οι χρησιμοποιούμενα κατά τις εργασίες ήλωσης υλικά και εργα¬ 
λεία (ήλοι ; κοχλίες, περικόχλια, κοχλιοστρόφια και λοιπά χύμα τεμά¬ 
χια) πρέπει να εξασφαλίζονται για να αποφεύγεται πτώση τους από 
ύψος. 

2. Κατά την αποκοπή των κεφαλών κατεστραμένων ήλων ή κατά 
την απομάκρυνση με κρούση των ήλων από τις αντίστοιχες οπές, πρέπει 
να χρησιμοποιούνται προστατευτικά προπετάσματα, για την προστασία 
των εργαζομένων από πίπτοντα μεταλλικά τεμάχια. 

3. Δεν επιτρέπεται η εκ νέου διαμόρφωση με σφυρηλάτηση πείρων 

που πρόκειται να χρησιμοποιηθούν για την προσωρινή συγκράτηση ελα¬ 
σμάτων για ήλωση. 

ΚΕΦΑΛΑΙΟ ΣΤ - 

ΗΛΕΚΤΡΙΚΕΣ ΕΓΚΑΤΑΣΤΑΣΕΙΣ 
Άρθρο 34 
Γενικές προβλέψεις 

α) Οι ηλεκτρικές εγκαταστάσεις καθώς οι συσκευές και τα μηχανή¬ 
ματα τα οποία λειτουργούν με ηλεκτρικό ρεύμα (συμπεριλαμβανομένων 
και των φορητών) και χρησιμοποιούνται στους χώρους εργασίας, πρέπει 
να ακολουθούν τις διατάξεις του ισχύοντα «Κανονισμού Εσωτερικών 
Ηλεκτρικών Εγκαταστάσεων». Οι γραμμές τροφοδοσίας με ηλεκτρική 
ενέργεια, μετά τον πίνακα πρέπει να έχουν αυξημένη μηχανική αντοχή, 
επαρκή ηλεκτρική μόνωση και να επισημαίνονται κατάλληλα. 

β) Οι ηλεκτρικοί πίνακες διανομής - τροφοδοσίας, οι εγκαταστάσεις, 
οι συσκευές, τα μηχανήματα γενικά και όλα τα προσωρινά κυκλώματα 
πρέπει να επιθεωρούνται και να συντηρούνται περιοδικά και έκτακτα σε 
κάθε περίπτωση ανωμ αλίας ή βλάβης, ώστε να είναι πάντοτε σε άριστη 
κατάσταση ασφαλούς λειτουργίας. 

Η επιθεώρηση και η συντήρηση θα πραγματοποιείται από υπεύθυνο 
Αδειούχο Ηλεκτροτεχνίτη. 

γ) Οι ηλεκτρικοί πίνακες διανομής - τροφοδοσίας πρέπει να είναι με¬ 
ταλλικοί ή πλαστικοί στεγανού τύπου, να έχουν την δυνατότητα ασφάλι¬ 
σης (κλειδώματος) και να γειώνονται κατάλληλα μέσω επαρκούς και 
ενιαίας γείωσης. 

Τα κλειδιά των πινάκων αυτών θα φυλάσσονται από υπεύθυνο πρό¬ 
σωπο. 

Εφ’ όσον είναι τεχνικά δυνατόν, οι πίνακες διανομής - τροφοδοσίας 
πρέπει να φέρουν επιπλέον αυτόματο προστατευτικό διακόπτη διαφυγής 
(διαφορετικής προστασίας - αντιηλεκτροπληξιακός αυτόματος). 

, δ ) Για τ θ ν πρόληψη ατυχημάτων από άμεση ή έμμεση επαφή η προ¬ 
σέγγιση προς δίκτυα ή λοιπά στοιχεία ηλεκτρικών εγκαταστάσεων υπό 
τάση, πρέπει να λαμβάνονται όλα τα επιβαλλόμενα μέτρα, ανεξάρτητα 
από το μέγεθος της ηλεκτρικής τάσης των. 

ε) Δεν επιτρέπεται να εγκαταλείπονται ημιτελείς ηλεκτρικές εργασίες 
οι οποίες είναι επισφαλείς. 

Για την εκτέλεση εργασιών έστω και χωρίς ηλεκτρική τάση, σε ηλε¬ 
κτρικά κυκλώματα, πρέπει να αφαιρούνται προηγουμένως οι ασφάλειες, 
να κλειδώνονται οι διακόπτες σε θέση «εκτός» και να αναρτάται σχετική 
προειδοποιητική πινακίδα. 

Ανάλογες ενέργειες πρέπει να γίνονται ακόμη και για την πραγματο¬ 
ποίηση εργασιών καθαρισμού ή μηχανολογικής συντήρησης ηλεκτροκί¬ 
νητων μηχανημάτων και εγκαταστάσεων. 

Άρθρο 35 

Φωτισμός χώρων εργασίας 

α) Στις εργασίες που πραγματοποιούνται τις νυκτερινές ώρες ή σε 
χώρους σκοτεινούς, πρέπει να υπάρχει τεχνητός φωτισμός ο οποίος να 
διανέμεται σε ολόκληρο το πεδίο εργασιών. 

Ειδικότερα απαιτείται η ύπαρξη: 

ι) Γενικού φωτισμού οδών, κλιμάκων και διαδρόμων προσπέλα- 
σης. 

ιι) Γενικού κατευθυνόμιινου φωτισμού του τόπου εργασίας. 

ιιι) Ειδικού φωτισμού της θέσης εργασίας ανάλογα με το είδος της 
πραγματοποιούμενης εργοισίας. 

β) Στους υπαίθριους χώρους νυκτερινών εργασιών, απαιτείται φωτι- 
σμός διάχυτος και κατά το δυνατόν ομοιόμορφος, όχι εκτυφλωτικός, 
τόσο για την εκτέλεση εργασιών, όσο και για την διακίνηση του προσω¬ 
πικού και των υλικών. 

γ) Στους χώρους όπου υπάρχει κίνδυνος ανάφλεξης ή έκρηξης, οι 
εγκαταστάσεις φωτισμού πρέπει να είναι τύπου ασφάλειας, όπως προ¬ 
βλέπει «ο Κανονισμός Εσωτερικών Ηλεκτρικών Εγκαταστάσεων». 


δ) Σε χώρους ιδιαίτερης σημασίας όπως διάδρομοι, κλίμακες κ.λπ., 
επιβάλλεται η ύπαρξη εφεδρικού φωτισμού ασφάλειας αυτόματης λει¬ 
τουργίας. 

Άρθρο 36 

Φορητές Λυχνίες - Φορητά Εργαλεία 

α) Οι φορητές λυχνίες (μπαλαντέζες) πρέπει να βρίσκονται σε άριστη 
κατάσταση, να τροφοδοτούνται με ηλεκτρικό ρεύμα χαμηλής τάσης μέ¬ 
χρι 42 νΟΕΤδ και τα φωτιστικά σώματα (λαμπτήρες) να καλύπτονται 
κατάλληλα. 

β) Κατά την χρήση φορητών ηλεκτρικών συσκευών, κινητών προβο¬ 
λέων και μηχανημάτων τα οποία λειτουργούν με ηλεκτρικό ρεύμα τά- 
0Τ |ί μεγαλύτερης από 50 νΟΕΤδ πρέπει να τηρούνται τα ακόλουθα: 

— Τα καλώδια τροφοδοσίας να ακολουθούν διαδρομές τέτοιες ώστε 
να μη δημιουργούν κινδύνους (μακριά από χώρους διακίνησης προσω¬ 
πικού, οχημάτων και υλικών). 

- Οι διαδρομές και θέσεις των καλωδίων τροφοδοσίας σε κάθε περί¬ 
πτωση να επισημαίνονται κατάλληλα και επαρκώς. Στα σημεία όπου 
υπάρχει ενδεχόμενο δημιουργίας επικινδύνων συνθηκών, πρέπει να 
αποκλείεται η κυκλοφορία οχημάτων - μηχανημάτων κ.α. 

— Κατά την εγκατάσταση καλωδίων τροφοδοσίας επί επιφανειών, οι 
επιφάνειες αυτές πρέπει να είναι ελεύθερες από υλικά, λάδια - πετελαιο- 
ειδή, αραιωτικά και άλλα, τα οποία είναι δυνατόν να προκαλέσουν 
φθορά των καλωδίων. 

- Σε θέσεις συνήθους διέλευσης οχημάτων - μηχανημάτων, τα διερ- 
χόμενα καλώδια τροφοδοσίας πρέπει να εξαφαλίζονται επί πλέον με την 
τοποθέτηση ειδικών προστατευτικών δαπέδων επικάλυψής τους. 

- Οι χρησιμοποιούμενοι ρευματολήπτες και ρευματοδότες πρέπει να 
είναι στεγανού τύπου. 

— Η όλη εγκατάσταση και τα καλώδια τροφοδοσίας πρέπει να περι¬ 
λαμβάνουν αγωγό γείωσης ακόμα και στις περιπτώσεις όπου τα χρησι¬ 
μοποιούμενα εργολεία δεν απαιτούν γείωση. 

— Τα χρησιμοποιούμενα φορητά εργολεία κατά προτίμηση να είναι 
διπλής μόνωσης. 

- Η ηλεκτρική τροφοδοσία των φορητών εργολείων να γίνεται μέσω 

πίνακος εφοδιασμένου με αυτόματο προστατευτικό διακόπτη διαφυγής 
ή εφ όσον τούτο δεν είναι τεχνικά δυνατόν μέσω μετασχηματιστή απο¬ 
μόνωσης 1:1. ' ! 

γ) Οι χειριστές φορητών ηλεκτρικών εργαλείων πρέπει να φορούν κα¬ 
τάλληλα ελαστικά υποδήματα και γάντια. 

ΚΕΦΑΛΑΙΟ Ζ· 

ΙΚΡΙΩΜΑΤΑ ΚΑΙ ΕΞΕΔΡΕΣ (ΠΛΑΤΦΟΡΜΕΣ) 

Άρθρο 37 
Γενικές διατάξεις 

1. Για εργασίες που δεν μπορούν να εκτελεσθούν με ασφάλεια με τη 
βοήθεια φορητής κλίμακας ή με άλλα μέσα πρέπει να διατίθενται κατάλ¬ 
ληλα και επαρκή ικριώματα ή πλατφόρμες εργασίας. 

2. Τα ικριώματα και οι πλατφόρμες εργασίας πρέπει να συναρμολο- 
γούνται, να αποσυναρμολογούνται ή να τροποποιούνται κάτω από την 
επίβλεψη αρμόδιου προσώπου και από πεπειραμένο σ’ αυτό το είδος της 
εργασίας προσωπικό. 

Άρθρο 38 
Είδη ικριωμάτων 

1. Σταθερά ικριώματα 

Σταθερά ικριώματα θεωρούνται σταθερές μεταλλικές ή ξύλινες κατα¬ 
σκευές που εξυπηρετούν τις εκτελούμενες ναυπηγοεπισκευαστικές εργα¬ 
σίες σε διάφορα ύψη. 

Τα σταθερά ικριώματα πρέπει να είναι ανθεκτικά, να μη είναι δυνατό 
να θραυσθούν, να μετασχηματιστούν ή να υποστούν επικίνδυνους κρα¬ 
δασμούς. 

Για την επίτευξη του αμετακίνητου του ικριώματος πρέπει να λαμβά- 
νονται τα κατά περίπτωση προσφορότερα μέτρα, όπως π.χ. σύνδεση του 
ικριώματος με το μέτωπο εργασίας, ή με άλλη σταθερή κατασκευή 
κ.λπ. ■- 

2. Κινητά ικριώματα (καβαλέτα). 

Κινητά ικριώματα νοούνται μεταλλικοί ή ξύλινοι οκρίβαντες (καβα¬ 
λέτα) ύψους το πολύ δύο (2,00) μέτρων με δάπεδο εργασίας πλάτους 
τουλάχιστον εξήντα εκατοστών (0,60) του μέτρου. 

3. Κινητά ικριώματα τύπου πύργου. 

Κινητά μεταλλικά ικριώματα τύπου πύργου νοούνται ανθεκτικές με¬ 
ταλλικές σωληνωτές κατασκευές οι οποίες είναι δυνατό να μεταφερθούν 
σε διάφορες θέσεις. Το ύψος των ικριωμάτων αυτών δεν μπορεί να είναι 
ανώτερο από το τριπλάσιο του μήκους της μικρότερης πλευράς της βά¬ 
σης τους. 

4. Αναρτημένα ικριώματα. 

Αναρτημένα ικριώματα νοούνται κινητά δάπεδα, κλωβοί, και άλλα 
παρόμοια μέσα από ανθεκτικά υλικά που αναρτώνται κατάλληλα από 
σταθερά -σημεία. 

Αυτό το είδος των ικριωμάτων χρησιμοποιείται μόνο στις περιπτώ¬ 
σεις όπου κατά τον υπεύθυνο των εργασιών είναι αδύνατη η απρόσφορη 
η χρήση άλλων ειδών ικριωμάτων. 

5. "Αλλοι τύποι ικριωμάτων. 

Πέραν των προαναφερθέντων ειδών ικριωμάτων επιτρέπεται και η 
χρησιμοποίηση καί άλλων τύπων ικριωμάτων εφόσον αυτά πληρούν 
τους όρους ασφάλειας των εργαζομένων. 

Οι τύποι των χρησιμοποιουμένων μεταλλικών ικριωμάτων πρέπει να 
πληρούν τους όρους προτύπων του Ελληνικού Οργανισμού Τυποποίη¬ 
σης (ΕΛΟΤ) όταν αυτοί γίνουν υποχρεωτικής εφαρμογής όπως επίσης 
και των ισοδυνάμων προτύπων των Κρατών μελών της Ευρωπαϊκής 
Κοινότητας. 

Άρθρο 39 
Υλικά Ικριωμάτων 

Τα υλικά από τα οποία αποτελούνται τα ικριώματα πρέπει να είναι 
άριστης ποιότητας, ανθεκτικά και με επιμέλεια συντηρημένα. 

Τα μεταλλικά μέρη πρέπει να μην έχουν στρεβλωθεί ούτε να έχουν 
οξειδωθεί. Δεν πρέπει να χρησιμοποιούνται χυτοσιδηρά καρφιά ή σύνδε¬ 
σμοι για την συναρμολόγηση των ικριωμάτων. 

Τα ξύλινα μέρη να είναι από υγιές ξύλο μακρών ινών, απαλλαγμένο 
εντελώς του φλοιού και κατά το δυνατό ρωγμών ή αρμών. 

Απαγορεύεται το στοκάρισμα και η βαφή τους. 

Τα υλικά πρέπει να επιθερωούνται πριν από κάθε συναρμολόγηση 
ποιοτικά και ποσοτικά και η συντήρησή τους να ανατίθεται σε έμπειρο 
τεχνίτη. 

Άρθρο 40 

. Χρησιμοποίηση ικριωμάτων 

Για την εκτέλεση ναυπηγοεπισκευαστικών εργασιών πρέπει να χρη¬ 
σιμοποιούνται ικριώματα με τους ακόλουθους όρους και περιορισμούς 
ανάλογα με το ύψος των ικριωμάτων από τη στάθμη του εδάφους ή του 
κατά περίπτωση σταθερού δαπέδου (στάθμης) εργασίας: 

α) Για εργασίες σε ύψος μεγαλύτερο από τρία μέτρα και πενήντα εκα¬ 
τοστά του μέτρου (3,50) από το σταθερό δάπεδο (στάθμη) εργασίας 
χρησιμοποιούνται σταθερά ικριώματα. 

Για τις εργασίες αυτές είναι δυνατό να χρησιμοποιηθούν και κινητά 
μεταλλικά ικριώματα τύπου πύργου εφ’ όσον όμως το ύψος του δαπέδου 
εργασίας τους δεν υπερβαίνει τα δέκα (10,00) μέτρα. 

β) Για εργασίες σε ύψος μικρότερο από τρία μέτρα και πενήντα εκα¬ 
τοστά (3,50) του μέτρου είναιδυνατό να χρησιμοποιούνται κινητά ικρι¬ 
ώματα (καβαλέτα). 

γ) Για οικοδομικές εργασίες στις μόνιμες εγκαταστάσεις των ναυπη- 
γοεπισκευαστικών επιχειρήσεων ισχύουν οι διατάξεις για τις οικοδομι¬ 
κές γενικά εργασίες. 

δ) Για ελαφρές ή περιορισμένης έκτασης εργασίες είναι δυνατό να 
χρησιμοποιούνται φορητές κλίμακες σύμφωνα με τις διατάξεις του 
Π.Δ/τος της 22/29.12.1933 (Α' 406), όπως συμπληρώθηκε από το 
17/1978 Π.Δ/γμα «Περί συμπληρώσεως του από 22/29.12.1933 
Π.Δ/τος περί ασφαλείας εργατών και υπαλλήλων εργαζομένων επί.φο- 
ρητών κλιμάκων» (Α’ 3) και εφόσον από τον υπεύθυνο των εργασιών αυ¬ 
τών κρίνεται ότι αυτές είναι δυνατό να εκτελεστούν με α,υτό τον τρόπο 
ακίνδυνα. 

ε) Απαγορεύεται η χρήση ξύλινων ικριωμάτων ύψους μεγαλύτερου 
των δέκα (10,00) μέτρων. 

Στις περιπτώσεις αυτές χρησιμοποιούνται μόνο μεταλλικά (σωλη¬ 
νωτά) ικριώματα. 


στ) Απαγορεύεται η μερική αποσυναρμολόγηση των ικριωμάτων. 
Αυτά πρέπει να παραμένουν με πλήρη σύνθεση μέχρι την ολοκλήρωση 
των εργασιών για τις οποίες κατασκευάστηκαν έτσι ώστε ο εκάστοτε φο¬ 
ρέας να παραμένει πλήρης και ευσταθής. 

Άρθρο 41 
Δάπεδα ικριωμάτων 

1. Τα δάπεδα από μαδέρια των ικριωμάτων πρέπει να πληρούν τους 
εξής όρους: 

α) Να αποτελούνται από τρία (3) τουλάχιστο μαδέρια ελάχιστου πά¬ 
χους πέντε εκατοστών (0,05) του μέτρου και συνολικό πλάτος τουλάχι¬ 
στο εξήντα εκατοστών (0,60) του μέτρου. 

Απαγορεύεται η χρήση δύο ή περισσότερων επάλληλων σειρών σανί¬ 
δων για την κατασκευή δαπέδων ικριωμάτων. 

β) Τα μαδέρια του δαπέδου να μην είναι παλαιά, να μη φέρουν ρωγ¬ 
μές, ούτε να ενισχύονται με προσήλωση ελασμάτων (τσέρκια) ή ξύλων 
(κλάπες) για την αντιμετώπιση τυχόν ρωγμών κ.λπ. 

Η προφύλαξη των άκρων των μαδεριών αντιμετωπίζεται με πλευρι- 
κύς οπλισμούς από μεταλλικές ταινίες. 

Απαγορεύεται το στοκάρισμα και η βαφή των μαδεριών. 
γ) Τα μαδέρια του δαπέδου των ικριωμάτων τοποθετούνται κατά 
πλάτος με κενά μέχρι το πολύ τριών εκατοστών (0,03) του μέτρου, και 
έτσι ώστε να καλύπτεται όλο το μεταξύ των στηριγμάτων άνοιγμα. Επί 
πλέον τα μαδέρια συνδέονται κατάλληλα για την αποφυγή ολίσθησής 
τους και δεν εξέχουν πάνω από είκοσι εκατοστά (0,20) του μέτρου από 
το σημείο έδρασής τους. 

δ) Τα μαδέρια του δαπέδου συνδέονται από το κάτω μέρος κάθετα 
προς την κατασκευή με ζεύγματα (κλάπες) σε τρόπο που να είναι αδύ¬ 
νατη η ανομοιόμορφη κάμψη τους. 

ε) Το κενό μεταξύ της κατασκευής και του δαπέδου εργασίας δεν πρέ¬ 
πει να ξεπερνάει τα τριάντα εκατοστά (0,30) του μέτρου. 

στ) Τα δάπεδα των ικριωμάτων πρέπει να επεκτείνονται από τις θέ¬ 
σεις εργασίας κατά εξήντα εκατοστά (0,60) του μέτρου τουλάχι¬ 
στον. 

ζ) Τα δάπεδα των ικριωμάτων να φέρουν .εσωτερικά και εξωτερικά 
κράσπεδα (θωράκια) πλάτους δέκα πέντε εκατοστών (0,15) του μέτρου. 

η) Τα δάπεδα πρέπει να φορτίζονται, ανάλογα με την αντοχή τους, 
και να επιβλέπονται από κατάλληλο πρόσωπο, ώστε να μη υπερφορτώ¬ 
νονται. ν 

θ) Απαγορεύεται η τοποθέτηση φορητών κλιμάκων και άλλων μέσων 
(κάσες, καβαλέτα, κ.ά.) στα παραπάνω δάπεδα. 

ι) Απαγορεύεται η εργασία περισσοτέρων από δύο (2) ατόμων σε δά¬ 
πεδο που περιλαμβάνεται μεταξύ δύο διαδοχικών ορθοστατών. Στις 
γωνίες των κατασκευών όπου επιβάλλεται η προέκταση των δαπέδων 
εργασίας τοποθετούνται δύο ορθοστάτες κατά τη διεύθυνση της διχοτό¬ 
μου της κατασκευής. Οι ορθοστάτες συνδέονται με μεταλλικά στοιχεία 
παρόμοια με εκείνα που χρησιμοποιούνται για την έδραση δαπέδων ερ¬ 
γασίας. 

2. Το πλάτος των δαπέδων των ικριωμάτων πρέπει να είναι επαρκές 
και ανάλογο με την εργασία για την οποία κατασκευάστηκε και πρέπει 
να υπάρχει διάστημα ελεύθερο από σταθερά εμπόδια ή αποθηκευμένα 
υλικά τουλάχιστον εξήντα εκατοστά (0,60) του μέτρου. Έτσι το πλάτος 
τού δαπέδου του ικριώματος κατά περίπτωση είναι: 

α) Εξήντα εκατοστά (0,60) του μέτρου αν υποβαστάζει αποκλειστικά 
εργαζόμενο χωρίς αποθήκευση υλικών. 

β) Ογδόντα εκατοστά (0,80) του μέτρου αν χρησιμοποιείται για από¬ 
θεση υλικών. 

γ) Ένα μέτρο και δέκα εκατοστά (1,10) του μέτρου αν χρησιμοποιεί¬ 
ται για την έδραση άλλου δαπέδου εργασίας σε ψηλότερη στάθμη. 

δ) Ένα μέτρο και τριάντα εκατοστά (1,30) του μέτρου αν χρησιμο¬ 
ποιείται για βαριές εργασίες όπως σφυρηλάτηση. 

ε) Ένα μέτρο, και πενήντα εκατοστά (1,50) όταν χρησιμοποιείται 
συγχρόνως για τις παραπάνω εργασίες και τη στήριξη άλλου δαπέδου 
εργασίας σε ψηλότερη στάθμη. 

στ) Δεν πρέπει να -υπερβαίνει το ένα μέτρο και εξήντα εκατοστά 
(1,60) του μέτρου όταν στηρίζεται σε οριζόντιες δοκίδες. 

3. Σ’ όλα τα δάπεδα των ικριωμάτων πρέπει να υπάρχει ασφαλής 
τρόπος πρόσβασης των εργαζομένων μέσω καταλλήλων κλιμάκων. 

Εκτός από την περίπτωση του ικριώματος (α) της παραγράφου 2 για 
την κατασκευή όλων των λοιπών ειδών σταθερών ικριωμάτων απαιτεί- 

ται σύνταξη σχετικής μελέτης από τον μελετητή μέτρων υγιεινής και 
ασφάλειας ή τον Τεχνικό Ασφάλειας ή εφόσον δεν προβλέπεται από άλλο 
κατάλληλο πρόσωπο οριζόμενο από τον κύριο του έργου. 

Άρθρο 42 

Σταθερά μεταλλικά ικριώματα 

1. Στα μεταλλικά ικριώματα μόνο τα δάπεδα εργασίας επιτρέπεται 
να αποτελούνται από ξύλινα μαδέρια. 

Τα μεταλλικά ικριώματα κατασκευάζονται από δύο τουλάχιστον σει¬ 
ρές ορθοστάτες (κολώνες), παράλληλες προς την όψη του μετώπου ερ¬ 
γασίας και σε απόσταση μεταξύ τους όχι μεγαλύτερη από ένα μέτρο και 
δέκα εκατοστά (1,10) του μέτρου, η δε πλησιέστερη προς το μέτωπο ερ¬ 
γασίας σειρά ορθοστατών απέχει απ’ αυτό το πολύ δέκα πέντε εκατοστά 
(0,15) του μέτρου. Οι ορθοστάτες κλείνουν ελαφρά προς το μέρος της 
κατασκευής, εκτείνονται τουλάχιστο ένα (1,0) μέτρο πάνω από το τε¬ 
λευταίο δάπεδο εργασίας και εδράζονται σε μεταλλικά πέδιλα με τρόπο 
ώστε να είναι αδύνατό το γλίστρημά τους. 

Οι ορθοστάτες κατασκευάζονται από σωλήνα επαρκούς αντοχής για 
το φορτίο που πρόκειται να φέρουν με διάμετρο τουλάχιστο πέντε εκατο¬ 
στών (0,05) του μέτρου γαλβανισμένη ή προστατευμένη από τη σκουριά 
με άλλο κατάλληλο τρόπο. 

2. Η σύνδεση των δύο παράλληλων σειρών ορθοστατών γίνεται με 
οριζόντια μεταλλικά στοιχεία ικανής αντοχής πάνω στα οποία στηρίζο¬ 
νται και τα δάπεδα εργασίας. 

3. Τα ικριώματα εξασφαλίζονται από οριζόντια μετακίνηση με σύν¬ 
δεσή τους με το μέτωπο εργασίας, ή με άλλη σταθερή κατασκευή ή με 
κάποιο άλλο πρόσφορο τρόπο που θα εξασφαλίζει το αμετακίνητο τους. 

4. Τα ικριώματα φέρουν αντιανέμιους συνδέσμους χιαστί, που πρέπει 
να τοποθετούνται σε όλα τα φατνώματα. Δεν επιτρέπεται η ένωση των 
αντηρίδων στο σημείο διασταύρωσής τους. 

5. Τα ικριώματα φέρουν μεταλλικό χειρολισθήρα σε ύψος ενός (1,00) 
μέτρου από το δάπεδό εργασίας και μεταλλική ράβδο στο μέσο του δια¬ 
στήματος για προστασία έναντι πτώσης. Οι αντιανέμιοι σύνδεσμοι δεν 
υποκαθιστούν τους χειρολισθήρες. 

6. Τα χρησιμοποιούμενα μεταλλικά ικριώματα συναρμολογούνται 
σύμφωνα με τις προδιαγραφές, οδηγίες και υποδείξεις του εργοστασίου 
κατασκευής τους. 

7. Στην περίπτωση που το ικρίωμα κατασκευάζεται επί πλωτού μέ¬ 
σου όπου πιθανόν δημιουργούνται κλυδωνισμοί από τον κυματισμό, στο 
ικρίωμα πρέπει- προς την εσωτερική πλευρά εργασίας να υπάρχουν δύο 
κιγκλιδώματα ως εξής: 

Το εσωτερικό να κατασκευάζεται σύμφωνα με τις διατάξεις του πα¬ 
ρόντος κεφαλαίου και το εξωτερικό σε απόσταση εικοσιπέντε εκατοστών 
(0,25) του μέτρου, ώστε να προστατεύονται τα χέρια των εργαζομένων 
από πιθανή σύνθλιψη ανάμεσα στο κιγκλίδωμα και την πλευρά του 
πλοίου,,ή της πλωτής κατασκευής όπου εκτελείται η εργασία. 

Άρθρο 43 
Ξύλινα ικριώματα 

Εφ’ όσο κατά την εργασία χρησιμοποιηθεί ξύλινο ικρίωμα, η κατα¬ 
σκευή του πρέπει να είναι σύμφωνη με τις διατάξεις του Π.Δ. 778/80 
(Α' 193). 


λοιπά στοιχεία τους (δάπεδα εργασίας, θωράκια, κιγκλιδώματα, χειρο- 
λισθήρες) πρέπει να είναι παρόμοια με εκείνα των σταθερών ικριωμά¬ 
των. 

Άρθρο 45 

Κινητά ικριώματα (καβαλέτα) 

1. Τα κινητά ικριώματα χρησιμοποιούνται όπως καθορίζεται στην 
περίπτωση (β) της παρ. (1) του άρθρου 40. 

2. Οι οκρίβαντες (καβαλέτα) των κινητών ικριωμάτων αποτελούνται 
από οριζόντια μεταλλική δοκό επαρκούς αντοχής ή ξύλινη διατομής 
οκτώ επί οκτώ εκατοστών (0,08x0,08) του μέτρου ή μεγαλύτερης 
ανάλογα με το μήκος και την προβλεπόμενη φόρτιση. Η οριζόντια αυτή 
δοκός στηρίζεται σε κάθε άκρο σε δύο πλαγιοστάτες (πόδια). 

Η σταθερότητα (μη μετασχηματισμός) των πλαγιοστατών ανά δύο 
εξασφαλίζεται με αντερείσματα που συγκολλώνται ή προσηλώνονται 
ανάλογα, στο μέσο της οριζόντιας δοκού και στα κάτω άκρα των πλα- 
γιοστατών. 

3. Τα μαδέρια του δαπέδου του κινητού ικριώματος δεν επιτρέπεται 
να εξέχουν από την οριζόντια δοκό του οκρίβαντος (καβαλέτου) περισσό¬ 
τερο από δέκα εκατοστά (0,10) του μέτρου ποτέ όμως και λιγότερο από 
πέντε εκατοστά (0,05) του μέτρου. Η μη μετακίνηση των μαδεριών εξα¬ 
σφαλίζεται με εγκάρσιες δοκίδες. 

4. Απαγορεύεται η στήριξη φορητών κλιμάκων ή άλλων πρόχειρων 
μέσων για εκτέλεση εργασίας πάνω στα δάπεδα των κινητών ικριωμά¬ 
των. 

5. Επιτρέπεται η χρησιμοποιήση μηχανικών οκριβάντων εφόσον εί¬ 
ναι δυνατόν να ανυψώνονται από ένα (1,00) μέχρι δύο (2,00) μέτρα, με 
κατάλληλο μηχανισμό, που να εξασφαλίζει τη σταθερότητα της ανύψω¬ 
σης σε ορισμένη θέση με ανασταλτική κροτάλη (καστάνια). 

Άρθρο 46 

Κινητά μεταλλικά ικριώματα τύπου πύργου 

1. Τα κινητά μεταλλικά ικριώματα τύπου πύργου πρέπει να χρησιμο¬ 
ποιούνται μόνο σε σταθερά, ανθεκτικά, επίπεδα, οριζόντια και άλλα δά¬ 
πεδα. 

2. Όταν μετατοπίζονται πρέπει να σπρώχνονται ή να σέρνονται από 
τη βάση τους. Κατά την διάρκεια μετακίνησής των απαγορεύεται να 
βρίσκονται εργαζόμενοι επ’ αυτών. 

3. Εφόσον φέρουν τροχούς κύλισης, αυτοί πρέπει να συνδέονται ασφα¬ 
λώς στους ορθοστάτες. 

Οι ορθοστάτες κατασκευάζονται από σωλήνα επαρκούς αντοχής για 
το φορτίο που πρόκειται να φέρουν διαμέτρου τουλάχιστον 5 εκατοστών 
(0,05) του μέτρου, γαλβανισμένη ή προστατευμένη με άλλο κατάλληλο 
τρόπο από τη σκουριά. 

4. Πρέπει να εξασφαλίζονται από ανατροπή ή τυχαία μετατόπισή 
τους. 

5. Πρέπει να διαθέτουν ασφαλή κλίμακα στερεά προσαρμοσμένη ή εν¬ 
σωματωμένη για την άνοδο μέχρι το δάπεδο εργασίας. 

6. Το δάπεδο εργασίας πρέπει να καλύπτει όλη την πάνω επιφάνεια 
του μεταλλικού ικριώματος. 

7. Κατά τα λοιπά πρέπει να ανταποκρίνονται στους κανόνες ασφα¬ 
λείας όπως αναφέρονατι στις παρ. 1 και 2 του άρθρου 41. 


Άρθρο 44 

Σταθερά ικριώματα σε πρόβολο (μπρακέτα) 

Τα ικριώματα σε πρόβολο στηρίζονται σε μεταλλικά μπρακέτα συ¬ 
γκολλημένα ή με άλλο επαρκή τρόπο στερεωμένα στα ελάσματα ή τις 
μεταλλικές ενισχύσεις των πλοίων. 

Τα ικριώματα του τύπου αυτού επιτρέπεται να χρησιμοποιούνται για 
εργασίες που δεν απαιτούν να υπάρχουν στο δάπεδο εργασίας βαρειά ερ¬ 
γαλεία και υλικά όπως είναι ηλεκτρολογικές εργασίες, βαφή, συγκόλ¬ 
ληση. 

Το μέγιστο πλάτος του δαπέδου εργασίας πρέπει να είναι 75 εκατο¬ 
στά (0,75) του μέτρου και το ελάχιστο 65 εκατοστά του μέτρου (0,65). 

Τα μπρακέτα τοποθετούνται σε απόσταση μεταξύ τους το πολύ τρία 
(3,0) μέτρα και η συγκόλληση ή στερέωσή τους μελετάται για ελάχιστο 
φορτίο 175 ΚΟ στο εξωτερικά άκρο του ικριώματος. 

Μόνο ανθεκτικά μέρη της κατασκευής επιτρέπεται να χρησιμοποιού¬ 
νται ως σημεία στήριξης των ικριωμάτων σε πρόβολο. Σε ότι αφορά τα 


Άρθρο 47 

Αναρτημένα ικριώματα 

1. Αναρτημένο ικρίωμα νοείται δάπεδο εργασίας διαστάσεων μέχρι 
τεσσάρων μέτρων επί εβδομήντα εκατοστών (4,00x0,70) του μέτρου 
(διαστάσεις κάτοψης). 

2. Τα μαδέρια, δοκίδες και γενικά τα υλικά αναρτημένου ικριώματος 
πρέπει να είναι επαρκούς διατομής και καλής ποιότητας. 

3. Τα μαδέρια που συνιστούν το δάπεδο εργασίας πρέπει να τοποθε¬ 
τούνται με τέτοιο τρόπο ώστε να αποφεύγεται η δημιουργία κενών. 

4. Τα δάπεδα εργασίας τοποθετούνται σε ενιαίους δοκούς, οι οποίοι 
στερεώνονται σε μεταλλικά στηρίγματα που απέχουν μεταξύ τους μέχρι 
τρία μέτρα και πενήντα εκατοστά (3,50) του μέτρου. Το μήκος των 
προβόλων σε καμμία περίπτωση δεν επιτρέπεται να ξεπερνά τα πενήντα 
εκατοστά (0,50) του μέτρου. 

5. Τα αναρτημένα ικριώματα πρέπει να είναι εφοδιασμένα: 

α) Στις τρεις εξωτερικές πλευρές με στηθαία (χειρολισθήρες), σανίδα 

ή ράβδο μεσοδιαστήματος και θωράκια, όπως στα εξωτερικά ικριώ¬ 
ματα που αναφέρονται στο άρθρο 42. 

β) Στην πλευρά προς το μέτωπο εργασίας με χειρολισθήρα σε ύψος 
εβδομήντα εκατοστά (0,70) του μέτρου. 

6. Τα στηθεία πρέπει να στηρίζονται σε ορθοστάτες ακλόνητα στερε¬ 
ωμένους στο σταθερό δάπεδο και που απέχουν το πολύ μεταξύ τους ένα 
μέτρο και εβδομήντα πέντε εκατοστά (1,75) του μέτρου. 

7. Όταν το αναρτημένο ικρίωμα χρησιμοποιείται για εργασία το δά¬ 
πεδό του να είναι απόλυτα οριζόντιο. 

8. τα αναρτημένα ικριώματα στηρίζονται σε τρία τουλάχιστον στη¬ 
ρίγματα που είναι αναρτημένα με συρματόσχοινα ή αλυσίδες ή άλλο δό¬ 
κιμο τρόπο. Η όλη ανάρτηση γίνεται με τρόπο ώστε να αποκλείεται η 
περίπτωσή ανατροπής του ικριώματος. 

9. Η εξασφάλιση του ικριώματος από ταλάντωση ή ανατροπή, γίνε¬ 
ται με ένα ή δύο τεταμένα συρματόσχοινα και κρίκους ή άλλο δόκιμο 
τρόπο. 

10. Απαγορεύεται η χρήση αναρτημένων ικριωμάτων που δεν ανυ¬ 
ψώνονται με μηχανικό μέσο. 

11. Απαγορεύεται η χρήση βαρούλκου που βρίσκεται εκτός του ικρι¬ 
ώματος. 

12. Για τα μηχανικά μέσα ανύψωσης των αναρτημένων ικριωμάτων 
ισχύουν οι διατάξεις των ανυψωτικών μέσων. 

13. Η συναρμολόγηση, αποσυναρμολόγηση των αναρτημένων ικρι¬ 
ωμάτων να γίνεται κάτω από την επίβλεψη έμπειρου προσώπου. . 

14. Οι χειρισμοί λειτουργίας των αναρτημένων ικριωμάτων ανατίθε¬ 
νται σε έμπειρο πρόσωπο. 

15. Τα ικριώματα αναρτώνται από δοκούς σε πρόβολο. Οι δοκοί αυ¬ 
τοί να έχουν αρκετό μήκος και επαρκή διατομή προς εξασφάλιση της 
αντοχής του ικριώματος. Τοποθετούνται κάθετα προς το μέτωπο εργα¬ 
σίας και με τέτοιο τρόπο που αντιστοιχούν στις εγκάρσιες δοκίδες του 
δαπέδου εργασίας. 

16. Η πάκτωση και αντιστήριξη των δοκών ανάρτησης πρέιϊει να 
εξασφαλίζουν σταθερή απόσταση του δαπέδου εργασίας από την πρό¬ 
σοψη της κατασκευής το πολύ δέκα εκατοστά (0,10) του μέτρου. 

17. Η πάκτωση των δοκών αναρτήσεως γίνεται με στερέωσή τους με 
κοχλίες, ή με συγκόλληση (ή άλλα ισοδύναμα μέσα) με την κατασκευή. 

18. Τα συρματόσχοινα και οι αλυσίδες ανάρτησης να έχουν συντελε¬ 
στή ασφαλείας τουλάχιστον δέκα (10). 

19. Τα συστήματα των τροχαλιών να στερεώνονται στα δάπεδα ερ¬ 
γασίας με ισχυρές μεταλλικές ταινίες, που διέρχονται και κάτω από το 
δάπεδο εργασίας. 

Άρθρο 48 

Αναρτημένο ικρίωμα σε ανυψωτικό μηχάνημα (καλαθάκι) 

Η μεταφορά - ανύψωση προσωπικού με μηχανήματα ανύψωσης υλι¬ 
κών με την χρήση ειδικής διάταξης «καλαθάκι», για εργασία σε θέσεις ή 
σημεία όπου δεν υπάρχει άλλος προσφορότερος τρόπος εργασίας, επι¬ 
τρέπεται μόνον εφ’ όσον τηρούνται οι εξής προϋποθέσεις: 

α) Η εργασία δεν είναι μεγάλης χρονικής διάρκειας, είναι ελαφρού τύ¬ 
που και δεν απαιτεί τη χρήση 'βαρέων εργαλείων. 

β) Το ανυψωτικό μηχάνημα έχει δοκιμασθεί εντός του τελευταίου 
έτους σύμφωνά με το άρθρο 59 του παρόντος και έχει εκδοθεί σχετική 
βεβαίωση. 

γ) Ο χειριστής έχει την απαιτούμενη άδεια τουλάχιστον 5 χρόνια. 

δ) Υπάρχει απαραίτητα συντονιστής εργασιών. 

ε) Το καλαθάκι είναι ιδιαίτερα ενισχυμένης κατασκευής και έχει δι¬ 
πλό προστατευτικό κιγκλίδωμα εσωτερικό και εξωτερικό, απέχοντα με¬ 
ταξύ τους τουλάχιστον 0,25 Μ. Το εσωτερικό κιγκλίδωμα έχει ύψος 
1,20 Μ., στο κάτω μέρος έχει προστατευτικό θωράκιο ύψους 0,20 Μ. 
και υπάρχουν επίσης 2 ενδιάμεσοι προστατευτικοί ράβδοι στο μεσοδιά¬ 
στημα ανάμεσα στο δάπεδο εργασίας και το άνω μέρος του κιγκλιδώμα¬ 
τος. 

στ) Όλα τα χρησιμοποιούμενα εξαρτήματα ανάρτησης, σαμπάνια, 
συρματόσχοινα αλυσίδες, άγκιστρα, έχουν δοκιμαστεί και φέρουν πινα¬ 
κίδα .με τα στοιχεία του ελέγχου. 

Τα άγκιστρα οπωσδήποτε να είναι τύπου ασφάλειας. 

Η ανάρτηση με σχοινιά απαγορεύεται. 

ζ) Να υπάρχει.οδηγός για να μην πάλλεται το «καλαθάκι», ή κάποιος 
άλλος τρόπος ασφαλούς σταθεροποίησης. 

η) Στο καλαθάκι επιβαίνουν το πολύ 2 εργαζόμενοι. 


θ) Το όλο σύστημα ανάρτησης να έχει συντελεστή ασφάλειας τουλάχι¬ 
στον 10. 

ι) Ενδεικτικές μέγιστες διαστάσεις: 1,50 X 1,50 Μ. 

ΚΕΦΑΛΑΙΟ Η' 

ΑΝΥΨΩΤΙΚΑ ΜΗΧΑΝΗΜΑΤΑ 

Άρθρο 49 '' 

Σήμανση - Οδηγίες χρήσης 

Κάθε ανυψωτικό μηχάνημα πρέπει: 

α. Να φέρει μεταλλική πινακίδα στην οποία να αναγράφονται ευκρι- 
νώς και ανεξίτηλα η επωνυμία του κατασκευαστή, ο τύπος του ανυψω¬ 
τικού και ο αριθμός σειράς εάν υπάρχει. 

β. Να έχει τοποθετημένη στο χειριστήριο σε θέση ευκρινώς ορατή από 
το χειριστή πινακίδα που θα αναφέρει τα όρια χρησιμοποίησης του ανυ¬ 
ψωτικού «μέγιστο φορτίο του σχετικά με τό αντίβαρο, τη θέση του, την 
κλίση της κεραίας «μπούμας» σε συνδυασμό με την ταχύτητα του ανέ¬ 
μου κ.λ.π.». Όταν το ανυψωτικό είναι μεταβλητής ακτίνας δράσης πρέ¬ 
πει στην πινακίδα να είναι σημειωμένο το μέγιστο φορτίο του στις διάφο¬ 
ρες ακτίνες της κεραίας, βάσης ή αρπάγης και στην περίπτωση γερανού 
που έχει κινητή κεραία τη μέγιστη ακτίνα στην οποία επιτρέπεται η χρη¬ 
σιμοποίησή της. 

γ. Εάν το ανυψωτικό μηχάνημα είναι μεταβλητής ακτίνας δράσης να 
είναι εφοδιασμένο με αυτόματο δείκτη ευκρινώς ορατό από το χειριστή, 
ο οποίος θα δείχνει σε κάθε στιγμή την ακτίνα της κεραίας, βάσης ή αρ¬ 
πάγης. 

δ. Να συνοδεύεται απαραίτητα από βιβλίο Οδηγιών σχετικών με την 
εγκατάσταση, ρύθμιση, επισκευή, συναρμολόγηση, συντήρηση, χρήση, 
ασφάλεια καθώς και με το ειδικό βιβλίο συντήρησης. 

Οι παραπάνω Οδηγίες, πινακίδες καθώς και τυχόν προειδοποιητικές 
και άλλες σημάνσεις πρέπει να είναι γραμμένες στην Ελληνική γλώσσα. 

Άρθρο 50 

Εγκατάσταση - Ευστάθεια 

Τα ανυψωτικά μηχανήματα πρέπει να τοποθετούνται σε επιφάνειες 
στήριξης με επαρκή αντοχή. 

Η ευστάθεια των ανυψωτικών μηχανημάτων πρέπει να εξασφαλίζε¬ 
ται διαρκώς, έστω και αν αυτά είναι εκτός λειτουργίας, με χρήση έρμα¬ 
τος, συρματόσχοινων αγκύρωσης, σφηνώσεων, κοχλιώσεων κ.λ.π. 

Πρέπει να λαμβάνεται μέριμνα για ασφαλή συμπεριφορά έναντι κρα¬ 
δασμών των ίδιων των ανυψωτικών μηχανημάτων λαμβανομένου 
υπόψη του χώρου στον οποίο βρίσκονται και της εργασίας που εκτελούν. 

Απαγορεύεται η εγκατάσταση ή χρήση γερανού σε καιρικές συνθήκες 
οι οποίες είναι δυνατό να θέσουν σε κίνδυνο την ευστάθειά του. Γερανός 
που έχει υποστεί την επίδραση δυσμενών καιρικών συνθηκών οι οποίες 
πιθανόν επηρέασαν την ευστάθειά του, πρέπει να ελέγχεται πριν την 
επαναχρησιμοποίησή του. 

Τα ανυψωτικά μηχανήματα τοποθετούνται σε τέτοιες θέσεις ώστε τα 
συρματόσχοινα και τα άλλα στοιχεία τους να μη προσεγγίζουν αγωγούς 
ηλεκτρικών δικτύων. 

Ανάμεσα από τα πλέον προεξέχοντα τμήματα των ανυψωτικών που 
περιστρέφονται ή κινούνται σε σιδηροτροχιές και των υφισταμένων στα¬ 
θερών εμποδίων πρέπει να υπάρχει ελεύθερος χώρος πλάτους τουλάχι¬ 
στον εξήντα εκατοστών «0,60» του μέτρου για την ασφαλή κυκλοφορία 
του προσωπικού. 

Άρθρο 51 

Ανυψωτικά μηχανήματα κινούμενα σε σιδηροτροχιές 

Τα ανυψωτικά μηχανήματα που κινούνται σε σιδηροτροχιές επιπρό¬ 
σθετα πρέπει: 

α. Να διαθέτουν σύστημα μείωσης των κραδασμών που προκαλού- 
νται είτε στο τέλος της διαδρομής είτε από σύγκρουση είτε από απότομη 
πέδηση. 

β. Να διαθέτουν μέσα υποστήριξης, τροχοπέδησης και πρόσδεσης 
ικανά για την πλήρη ακινητοποίησή τους έστω και σε δυσμενείς καιρικές 
συνθήκες. ■ - ^ 

γ. Να μη αγκυρώνονται στις σιδηροτροχιές κινήσεώς τους. Οι σιδη¬ 
ροτροχιές κίνησης ανυψωτικών μηχανημάτων πρέπει:, ν 

I. Να είναι τοποθετημένες σε οριζόντιο επίπεδο επαρκούς αντοχής για 
αποφυγή υπερβολικής κάμψης τους. 

II. Να έχουν επαρκή διατομή και ομαλή επιφάνεια κύλισης, 

III. Να στερεώνονται πλήρως και ασφαλώς στους στρωτήρες ή το φο¬ 
ρέα τους. 

IV. Να ενώνονται με αρμοκαλύπτρες ή διπλούς ακροσύνδεσμους. 

V. Να έχουν επαρκή ακτίνα καμπυλότητας όταν απαιτείται ώστε να 
μην υπάρχει κίνδυνος εκτροχιασμού. 

VI. Να είναι εφοδιασμένες στα άκρα τους με αναστολείς ή χαλινωτή- 
ρια και να εκτείνονται πέρα από τα εμπόδια πέρατος της διαδρομής του 
οινυψωτικού σε μήκος τουλάχιστον ενός «1,0» μέτρου ώστε να εξασφαλί¬ 
ζεται αποδεκτή διανομή του βάρους των μηχανημάτων στο έδαφος συ- 
μπεριλαμβανομένης και της πρόσκρουσης στα εμπόδια πέρατος. 

VII. Να τοποθετούνται σε κατάλληλη απόσταση από το τέρμα των σι¬ 
δηροτροχιών αυτόματοι διακόπτες πορείας του ανυψωτικού μηχανήμα¬ 
τος. 

Άρθρο 52 

ξαρτήματα ανυψωτικών μηχανημάτων 

1. Κάθε ανυψωτικό μηχάνημα πρέπει να είναι εφοδιασμένο με κα¬ 

τάλληλο σύστημα ασφάλισης του χειριστηρίου του για να αποκλείεται 
τυχαία ή αθέλητη ενεργοποίησή του. ' 

2. Τα τύμπανα των βαρούλκων καθώς και τα αυλάκια των τροχα¬ 
λιών πρέπει να έχουν λείες επιφάνειες. Η διάμετρος του τύμπανου, πρέ¬ 
πει να είναι τουλάχιστον εικοσαπλάαια από τη διάμετρο του συρματό¬ 
σχοινου που ξετυλίγεται σ’ αυτό. 

3. Το πλάτος της τροχαλίας από την οποία διέρχεται συρματόσχοινο 
πρέπει να είναι μεγαλύτερο από τη διάμετρο του συρματόσχοινου. 

4. Οι τροχαλίες πρέπει να έχουν σύστημα το οποίο να εμποδίζει την 
έξοδο του συρματόσχοινου από το αυλάκι. Τροχαλίες που ευρίσκονται σε 
προσιτές για τους εργαζόμενους θέσεις πρέπει να είναι εφοδιασμένες με 
αντίστοιχο προστατευτικό κάλυμμα. 

5. ΟΙ οδηγοί των αντίβαρων πρέπει να είναι κατάλληλα προφυλαγ- 
μένοι. 

Άρθρο 53 

Παρελκόμενα ανυψωτικών 

Τα σχοινιά, συρματόσχοινα, (αλυσίδες, άγκιστρα, αρτάνες και τα 
άλλα βοηθητικά εξαρτήματα, πρέπει να έχουν επαρκή αντοχή για την 
ασφαλή πραγματοποίηση των εκτελουμένων εργασιών και ειδικό¬ 
τερα: 

α. Τα σχοινιά, τα συρματόσχοινα και οι αλυσίδες που χρησιμοποιού¬ 
νται σε ανυψωτικά μηχανήματα ή βαρούλκα πρέπει να έχουν ενιαία 
αντοχή σε όλο το μήκος τους και απαραίτητα να μην έχουν κόμπους. 

β. Απαγορεύεται η χρήση αλυσίδας η οποία συνδέθηκε με άλλη αλυ¬ 
σίδα με τη χρήση κοχλιών και περικοχλίων. 

γ. Η πρόσδεση του άγκιστρου στο σχοινί γίνεται με ειδικό κόμπο που 
αποκλείει τη χαλάρωση της ανάρτησης. 

δ. Κατά την πρώτη χρησιμοποίηση σχοινιού, πριν την τοποθέτησή 
του λαμβάνονται μέτρα για την απόσβεση των αυστροφών «ξεθύμα- 
σμα»: αυτό γίνεται με ελεύθερη ανάρτηση βάρους στο άλλο άκρο». 

ε. Τα συρματόσχοινα πρέπει να στερεώνονται ασφαλώς στο τύμπανο 
του έλικτρου και να έχουν τέτοιο μήκος ώστε το τύμπανο να περιβάλλε¬ 
ται με τρεις τουλάχιστον σπείρες σε περίπτωση που το συρματόσχοινο 
αναπτυχθεί πλήρως και μέχρι το τέρμα της διαδρομής ανάπτυξής του. 
Ιδιαίτερα η τοποθέτηση του άκρου του συρματόσχοινου στις προβλεπό- 
μενες στο τύμπανο θέσεις με σφήνωση ή κοχλίωση πρέπει να είναι τέλεια 
και το συρματόσχοινο να εδράζεται κατάλληλα στο τύμπανο. Η αντοχή 
του συστήματος στερέωσης του συρματόσχοινου στο τύμπανο πρέπει να 
είναι τουλάχιστον τριπλάσια του κανονικού φορτίου. 

στ. Τα χρησιμοποιούμενα άγκιστρα πρέπει να είναι τύπου ασφάλειας, 
με διάταξη αναστολής τυχαίας απαγκίστρωσης του αναρτημένου φορ¬ 
τίου. 

ζ. Σε περίπτωση που τα συρματόσχοινα ανύψωσης δεν είναι ασύ- 
στροφα, απαιτείται η χρήση άγκιστρου με σύστημα εξουδετέρωσης των 
στροφών. 

η. Η στερέωση άγκιστρου σε συρματόσχοινο γίνεται με χρήση ψελίου 
«καρδιάς» και αγκύλιου ή άλλων ειδικών εξαρτημάτων εγγυημένης 
αντοχής. Η σύσφιξη του συρματόσχοινου γίνεται με χρήση ειδικών σφι¬ 
γκτήρων. · ' 


θ. Κατά την περιέλιξη συρματόσχοινου στο τύμπανο οι σπείρες πρέπει 
να τοποθετούνται ομοιόμορφα για αποφυγή μόνιμων παραμορφώσεων 
και χαλαρώσεων της πλοκής του συρματόσχοινου. 

ι. Πρέπει να δίνεται προσοχή στο συνδυασμό της φοράς πλοκής του 
συρματόσχοινου και της φοράς περιέλιξής του στο έλικτρο. «περιέλιξη 
στο τύμπανο αριστερόστροφη για δεξιόστροφο συρματόσχοινο και αντί¬ 
στροφα», ώστε η περιέλιξη και εκτύλιξη να γίνονται ομαλά και αβίαστα. 

ια. Η εγκατάσταση, ο έλεγχος και η συντήρηση σχοινιών, συρματό¬ 
σχοινων καθώς και του συνόλου τω στοιχείων των ανυψωτικών μηχα¬ 
νημάτων, γίνεται από έμπειρα και εξειδικευμένα άτομα. 

ιβ. Η επιθεώρηση των συρματόσχοινων αφορά κυρίως στην ανεύρεση 
φθοράς ή χαλάρωσης εξωτερικών συρμάτων, σφαλμάτων συναρμολό¬ 
γησης κ.α. 

ιγ. Απαγορεύεται η χρήση συρματόσχοινου όταν σε μήκος δεκαπλά¬ 
σιο της διαμέτρου του ο συνολικός αριθμός των ορατών σπασμένων συρ¬ 
μάτων υπερβαίνει το 5% του αριθμού όλων των συρμάτων του. 

ιδ. Εφόσον ιδιαίτερες ενδείξεις, όπως σκουριά, πείθουν για την κακή 
κατάσταση του συρματόσχοινου, είναι αναγκαία η αντικατάστασή του 
ανεξάρτητα από τον αριθμό των συρμάτων που έχουν σπάσει. 

ιε. Όλα τα κινούμενα συρματόσχοινα τα οποία χρησιμοποιούνται σε 
σύστημα που λειτουργεί συνεχώς πρέπει να επιθεωρούνται καθημερινά 
και να γίνεται τουλάχιστο μία φορά το μήνα γενική επιθεώρηση. Συρμα¬ 
τόσχοινα συστήματος που δεν λειτούργησε για διάστημα περισσότερο 
από ένα μήνα, πριν επαναλειτουργήσουν θα πρέπει να υποστούν γενική 
επιθεώρηση. 

ιστ. Τα σχοινιά και συρματόσχοινα δεν επιτρέπεται να αποθηκεύονται 
σε χώρους στους οποίους χρησιμοποιούνται ή φυλάσσονται χλωριούχα 
άλατα ή διαλύματά τους ή άλλα χημικά υγρά που προκαλούν σκωρίαση. 

ιζ. Τα κανάβινα σχοινιά πρέπει να προφυλάσσονται από την υγρασία, 
τον εμποτισμό από ελαιώδεις ή λιπαρές ουσίες και από τον παγετό. Τα 
σχοινιά που από τον παγετό σκληρύνθηκαν πριν χρησιμοποιηθούν πρέ¬ 
πει να επανελέγχονται. 

ιη. Απαγορεύεται η χρήση αλυσίδας, κρίκου, δακτυλίου, άγκιστου, 
αγκύλιου, συνδετήρα που έχει επιμηκυνθεί, μετασκευαστεί ή επισκευα¬ 
στεί με συγκόλληση. 

ιθ. Κατά την αντικατάσταση αλυσίδων, συρματόσχοινων, σχοινιών, 
αγκίστρων, αρτανών και άλλων στοιχείων των ανυψωτικών μηχανημά¬ 
των πρέπει να ελέγχεται ότι τα νέα υλικά διαθέτουν τα χαρακτηριστικά 
που καθορίζονται από τον κατασκευαστή του μηχανήματος. 

Άρθρο 54 

Ένωση συρματόσχοινων 

Η ένωση των άκρων συρματόσχοινων πρέπει να είναι σύμφωνη με 
τους κανόνες της τέχνης και να πραγματοποιείται κατ’ αρχήν με ένωση 
των εμβόλων των άκρων ομοίων τεμαχίων συρματόσχοινων «αμμάτισή 
μακρά ή βραχεία». Η παραπάνω ένωση συνεπάγεται μείωση της ονομα¬ 
στικής ικανότητας ανάληψης φορτίου από το συρματόσχοινο κατά το 

1/3. 

Ταχεία και ασφαλής ένωση συρματόσχοινων μεταξύ των μπορεί να 
πραγματοποιηθεί με χρήση ειδικών μεταλλικών κοχλιωτών συνδετή¬ 
ρων. Το μέγεθος και ο αριθμός των συνδετήρων που θα χρησιμοποιη¬ 
θούν εξαρτάται από τη διάμετρο του συρματόσχοινου όπως φαίνεται 
στον παρακάτω πίνακα: 

ΣΥΝΔΕΤΗΡΕΣ ΣΥΡΜΑΤΟΣΧΟΙΝΩΝ 
Διάμετρος συρματόσχοινου Ελάχιστος αριθμός 

σε χιλιοστά συνδετήρων 

έως 16 ΜΜ 3 τεμάχια 

16 ΜΜ - 20 ΜΜ 4 τεμάχια 

20 ΜΜ - 26 ΜΜ 5 τεμάχια 

26 ΜΜ - 40 ΜΜ 6 τεμάχια 

Η απόσταση μεταξύ των συνδετήρων δεν πρέπει να είναι μικρότερη 
από το πλάτος τους αλλά ούτε και από το πενταπλάσιο της διαμέτρου, 
του συρματόσχοινου. 

Το σχήμα «ϋ» κάθε κοχλιωτού συνδετήρα τοποθετείται στο βραχύ 
άκρο του συρματόσχοινου όπως φαίνεται στο παρακάτω σχήμα: 

Σωστή «το άκρον II όλων των συνδετήρων κατά το 
βραχύ άκρο του συρματόσχοινου». 



Λανθασμένη «οι συνδετήρες τοποθετημένοι σε 
διαφορετικές φορές». 



Λανθασμένη «οι συνδετήρες τοποθετημένοι με τους 
κοχλίες κατά το βραχύ άκρο του συρματόσχοινου». 

Άρθρο 55 
Ανάρτηση βαρών 

Η πρόσδεση βαρών που πρόκειται να ανυψωθούν πρέπει να γίνεται 
από άτομα έμπειρα στην εκτέλεση της παραπάνω εργασίας. 

Οι αρτάνες «σαμπάνια» και τα δίχτυα που χρησιμοποιούνται για την 
ανύψωση υλικών μεγάλων διαστάσεων είναι κατασκευασμένα από 
σχοινί ή συρματόσχοινο, ή ειδικό ιμάντα. Τα στοιχεία της χρησιμο¬ 
ποιούμενης αρτάνης «υλικό, διάσταση, μήκος» εξαρτώνται από την 
εκτελούμενη εργασία «βάρος, διαστάσεις και άλλα στοιχεία του αντικει¬ 
μένου που ανυψώνεται». Περιβολή του ανυψούμενου αντικειμένου απ’ 
ευθείας με το συρματόσχοινο ανύψωσης απαγορεύεται. Η καταλληλό¬ 
τητα και η καλή κατάσταση των αρτανών ελέγχεται πριν τη χρησιμο¬ 
ποίησή τους. 

Οι αρτάνες που χρησιμοποιούνται για την ανύψωση υλικών ή αντικει¬ 
μένων πρέπει να έχουν επαρκές μήκος και η γωνία που σχηματίζεται 
στην κορυφή, στο άγκιστρο ανύψωσης, να είναι οξεία για να μειώνεται η 
καταπόνησή τους. 

Τα ειδικά κιβώτια και οι κάδοι που χρησιμοποιούνται για την ανύ¬ 
ψωση φιαλών αερίων, υλικών χύμα ή υλικών μικρών διαστάσεων πρέ¬ 
πει να είναι μεταλλικά και επαρκούς αντοχής. 

Η ανάρτηση των κιβωτίων, των κάδων και των άλλων εξαρτημάτων 
ανύψωσης στο άγκιστρο γίνεται με προσοχή σε τρόπο, ώστε η αντί¬ 
στοιχη λαβή να εφαρμόζεται καλά στο άγκιστρο. 

Τα χείλη των αναρτημένων κάδων και δοχείων ανύψωσης πρέπει να 
είναι οριζόντια και το μεταφερόμενο με αυτά φορτίο να μη φθάνει μέχρι 
τα χείλη. 

Άρθρο 56 . 

Χειρισμός ανυψωτικών μηχανημάτων 

Ο χειρισμός των ανυψωτικών μηχανημάτων γίνεται απαραίτητα 
από υγιές άτομο με καλή όραση και ακοή το οποίο έχει εμπειρία και 
Άδεια χειριστή εφόσον προβλέπεται από τις κείμενες διατάξεις. Απαγο¬ 
ρεύεται ο χειρισμός ανυψωτικών μηχανημάτων ή καθοδήγηση του χει¬ 
ρισμού με σήματα από άτομα ηλικίας κάτω των 18 ετών. 

Ο χειριστής κατά τη διάρκεια λειτουργίας του μηχανήματος ευρίσκε- 
ται σε θέση από την οποία έχει πλήρη ορατότητα και εποπτεία φόρτω- 
σης και εκφόρτωσης των υλικών και όλης της διαδρομής τους κατά την 
ανύψωση ή και την οριζόντια μεταφορά τους. 

Η εκτέλεση εργασίας σε σημεία που δεν είναι ορατά από το χειριστή 
γίνεται μόνο όταν στα σημεία αυτά υπάρχει έμπειρο άτομο, προφυλαγ- 
μένο από πιθανή πτώση των μεταφερομένων υλικών, για να κατευθύνει 
με σήματα τους χειρισμούς. 

Κάθε σήμα κίνησης ή διακοπής της κίνησης της ανυψωτικής μηχα¬ 
νής πρέπει να είναι ευκρινές και να δίνεται με τρόπο που ο χειριστής να 
το αντιλαμβάνεται εύκολα. 


Όργανα ή συσκευές, τα οποία χρησιμοποιούνται για να παρέχονται 
ηχητικά ή φωτεινά σήματα πρέπει να διατηρούνται σε καλή κατάσταση 
λειτουργίας και να προστατεύονται από τυχαία επέμβαση. 

Ο χειριστής κατά τη λειτουργία του ανυψωτικού μηχανήματος πρέ¬ 
πει να παρακολουθεί συνεχώς την πορεία του ανυψωτικού και τη θέση 
του φορτίου. Απαγορεύεται η περιφορά και ανύψωση των φορτίων πάνω 
από θέσεις εργασίας και άλλες θέσεις συγκέντρωσης προσωπικού. Σε 
περιπτώσεις περιφοράς ή ανύψωσης φορτίων πάνω από θέσεις εργασίας, 
για την προφύλαξη των εργαζομένων τοποθετείται κατάλληλη περί- 
φραξη ή σηματοδότηση ώστε οι εργαζόμενοι να μην κυκλοφορούν και να 
μην ευρίσκονται κάτω από τα φορτία. Οι εργαζόμενοι που εκτελούν τη 
φόρτωση πρέπει να απομακρύνονται από το φορτίο πριν την έναρξή της 
ανύψωσης. 

Ο χειριστής δεν πρέπει να εγκαταλείπει το μηχάνημα με ανυψωμένο 
και αιωρούμενο φορτίο και όταν απομακρύνεται οφείλει να θέτει τα χει¬ 
ριστήρια σε θέση «ΕΚΤΟΣ», να διακόπτει την ηλεκτροδότηση και να 
σφίγγει την πέδη. Σε περίπτωση αιφνίδιας διακοπής του ρεύματος, ο 
χειριστής πρέπει αμέσως να θέτει όλα τα χειριστήρια σε θέση «ΕΚΤΟΣ». 

Η θέση ή η εξέδρα που διατίθεται για τους χειριστές των ανυψωτικών 
μηχανημάτων πρέπει να είναι ασφαλής «κιγκλίδωμα αντοχής», να έχει 
επαρκή επιφάνεια και ασφαλή προσπέλαση. 

Ο θάλαμος’οδήγησης, εφόσον διατίθεται, πρέπει επιπρόσθετα να προ¬ 
στατεύει το χειριστή από τις δυσμενείς καιρικές συνθήκες, να μην εμπο¬ 
δίζει το οπτικό πεδίο του κάι να μη δυσκολεύει τον περιοδικό έλεγχο των 
τμημάτων του ανυψωτικού μηχανήματος τα οποία ευρίσκονται μέσα ή 
κοντά στο θάλαμο. 

Άρθρο 57 

Επικίνδυνες ενέργειες 

Απαγορεύονται: 

α. Ο ανεφοδιασμός του μηχανήματος σε καύσιμα’η'ή επισκευή στοι¬ 
χείων του, χωρίς το ανυψωτικό να ευρίσκεται σε πλήρη ακινησία και με 
τους κινητήρες εκτός λειτουργίας και εξασφαλισμένους έναντι τυχαίας ή 
λανθασμένης εκκίνησης. 

β. Η ανάρτηση φορτίων με άνισα σκέλη αρτανών. 

γ. Η απότομη ή με μεγάλη ταχύτητα ανύψωση-καταβίβαση φορτίων 
ή η απότομη πέδηση. /' 

δ. Η έλξη ή ανύψωση φορτίων με το συρματόσχοινο ανύψωσης ευρι¬ 
σκόμενο υπό γωνία «μη κατακόρυφη ανύψωση». 

ε. Η μεταφορά φορτίου που έχει δεθεί άνεπαρκώς ή χαλαρώς. 

στ. Η ανύψωση ή απόθεση φορτίων πέρα από την προβολή του βρα¬ 
χίονα του μηχανήματος «λοξό τράβηγμα». 

ζ. Η μεταφορά φιαλών πεπιεσμένων αερίων αναρτημένων με περί- 
σφιξη με σχοινί κανάβινο ή. συρματόσχοινο «απαιτείται ειδική διάταξη 
ενισχυμένου καλαθιού μεταφοράς με διάταξη στερέωσης». 

η. Η ελεύθερη αιώρηση φορτίων. 

θ, Η υπερφόρτωση του μηχανήματος. 

ι. Η χρήση φθαρμένων αρτανών, συρματόσχοινων και ακατάλληλων 
άγκιστρών. 

Άρθρο 58 

Χειροκίνητα ανυψωτικά μηχανήματα 

Για τα χειροκίνητα ανυψωτικά μηχανήματα, πέρα από τα οριζόμενα 
στα προηγούμενα άρθρα πρέπει να τηρούνται και τα παρακάτω: 

α. Ο σκελετός στήριξης του τυμπάνου και ο άξονάς του να είναι με¬ 
ταλλικός. Το τύμπανο να είναι απόλυτα εξασφαλισμένο με κατάλληλες 
διατάξεις από ενδεχόμενη μετατόπιση ή αντίστροφη περιστροφή του. 

β. Εφόσον το βαρούλκο χρησιμοποιείται για ανύψωση φορτίων μεγα- 
λυτέρων των 10 χιλιογράμμων ή εφόσον το τύμπανο είναι μεταλλικό, 
πρέπει να φέρει ανασταλτικό όνυχα «καστάνια». Για μεγαλύτερα φορτία 
επιβάλλεται η ύπαρξη πέδης. 

γ. Σε κάθε περίπτωση να εξασφαλίζεται η μη ολίσθηση του σχοινιού 
στο τύμπανο. 

δ. Τα τρίποδα βαρούλκα «γάβριες» πρέπει να τοποθετούνται σε στα- 

θερό υπόβαθρο και να εξασφαλίζονται από ολίσθηση, ανατροπή ή μετα¬ 
τροπή με αλυσίδες, ράβδους ή άλλες κατάλληλες διατάξεις. 

Άρθρο 59 
Έλεγχος - Δοκιμές 

Ο έλεγχος των ανυψωτικών μηχανημάτων πραγματοποιείται τουλά¬ 
χιστον μία φορά το χρόνο και οπωσδήποτε πριν την έναρξη των εργα¬ 
σιών ύστερα από κάθε μετατροπή ή νέα εγκατάσταση.' 

Ο έλεγχος αυτός καλύπτει όλα τα συστήματα, τμήματα και όργανα 
του ανυψωτικού μηχανήματος και γίνεται σύμφωνα με τις προδιαγρα¬ 
φές του κατασκευαστή. 

Κάθε τέσσερα χρόνια και οπωσδήποτε ύστερα από σημαντική επι¬ 
σκευή, μετατροπή, επανασυναρμολόγηση γίνεται δοκιμή των ανυψωτι¬ 
κών μηχανημάτων ως ακολούθως: 

α. Όταν η ανυψωτική ικανότητα είναι μέχρι 20 τόννους, δοκιμάζεται 
με φορτίο 1,25 του μέγιστου όριου ανύψωσης. <= 

β. Όταν η ανυψωτική ικανότητα είναι 20-50 τόννους, με 5 τόννους 
πάνω από το μέγιστο όριο ανύψωσης. 

γ. Όταν η ανυψωτική ικανότητα είναι πάνω από 50 τόννους, με 
1,10 του μέγιστου όριου ανύψωσης. ν 

Το φορτίο δοκιμών αναρτάται από το ανυψωτικό μηχάνημα με τα 
ίδια εξαρτήματα που χρησιμοποιούνται και στην κανονική λειτουργία 
του μηχανήματος. 

Κατά τη δοκιμή των ανυψωτικών γίνεται έλεγχος και στις πλέον δυ¬ 
σμενείς θέσεις της κεραίας ως προς το μήκος, τη γωνία, καθώς και πε¬ 
ριστροφή της στις δύο κατευθύνσεις. 

Κατά τη δοκιμή θα εξετάζεται και η ικανότητα πέδησης και κράτη¬ 
σης του φορτίου σε κάθε επιθυμητή θέση. 

Η δοκιμή θα θεωρείται ικανοποιητική μόνο όταν ο δείκτης του δυνα¬ 
μόμετρου κατά τη δοκιμαστική φόρτωση παραμένει σταθερός επί πεντά¬ 
λεπτο. 

Η πραγματοποίηση των ετήσιων περιοδικών ελέγχων, ύστερα από 
βλάβες καθώς και των δοκιμών, καταχωρείται σε ειδικό βιβλίο συντή¬ 
ρησης το οποίο πρέπει να τηρείται και να ενημερώνεται για κάθε ανυψω¬ 
τικό. Το βιβλίο συντήρησης συνοδεύει απαραίτητα το ανυψωτικό μηχά¬ 
νημα. 

Τα παρελκόμενα τιον ανυψωτικών μηχανημάτων «σαμπάνια, συρμα¬ 
τόσχοινα, αλυσίδες, κλειδιά» επιθεωρούνται μία τουλάχιστο φορά το 
χρόνο και σημειώνεται πάνω σ’ αυτά ευκρινώς ο τελευταίος χρόνος επι¬ 
θεώρησης. 

ΚΕΦΑΛΑΙΟ Θ' 

ΔΙΑΚΙΝΗΣΗ ΥΛΙΚΩΝ 

Άρθρο 60 

Φόρτωση - Εκφόρτωση 

1. Η φόρτωση, εκφόρτωση και μεταφορά υλικών ή αντικειμένων 
πρέπει να γίνεται κατά τέτοιο τρόπο ώστε να μην εκτίθενται σε κίνδυνο 
πρόσωπα λόγω πτώσης, κύλισης και ανατροπής αντικειμένων. 

Η έξοδος κεκλιμένων επιπέδων, ανοικτών ή κλειστών αγωγών εκ- 
φόρτωσης ή απόρριψης, πρέπει να είναι διαρυθμιαμένη έτσι ώστε κανένα 
άτομο να μην διακινδυνεύει από τη διεξαγωγή των εκτελουμένων εργα¬ 
σιών. 

Άρθρο 61 

Αποθήκευση - Στοίβαση 

1. Η αποθήκευση και στοίβαση πρέπει να γίνεται με τρόπο που θα 
αποφεύγεται πτώση αντικειμένων. 

2. Κατά την στοίβαση σιδηροδρομικών σε περισσότερες επάλληλες 
στρώσεις, πρέπει να τοποθετούνται εγκάρσια ως υπόστρωμα και πριν 
την τοποθέτηση της υπερκείμενης στρώσης τεμάχια από σανίδες ή κα¬ 
δρόνια. 

3. Κατά την αποθήκευση τεμαχίων σωλήνων ή γενικά επίμηκων ρά¬ 
βδων πρέπει να λαμβάνονται ιδιαίτερα μέτρα για αποφυγή κύλισης ή 
πτώσης. 

4. Η άνοδος σε σωρούς είναι επιτρεπτή μόνο σε περίπτωση, που δεν 
υπάρχει κίνδυνος κατάρρευσης, ολίσθησης ή κύλισης του στιβαγμένου 
υλικού και εξασφαλίζεται σταθερή έδραση στον εργαζόμενο. 


5. Εάν τα αποθηκευόμενα ή στιβαζόμενα αντικείμενα ευρισκονται σε 
περιοχές εργασίας ή κυκλοφορίας, πρέπει να λαμβάνονται κατάλληλα 
μέτρα προστασίας και να τοποθετούνται τα κατάλληλα προειδοποιητικά 
σήματα ασφάλειας. 

Άρθρο 52 
Μεταφορά 

1. Ρίψη αντικειμένων από ύψος επιτρέπεται μόνον όταν ο επικίνδυνος 
χώρος περιφράσσεται ασφαλώς και επιτηρείται από άτομα που δεν επι¬ 
τρέπεται να απασχολείται ταυτόχρονα σε άλλη εργασία. 

Η ρίψη επιτρέπεται να αρχίσει αφού προηγηθεί ειδοποίηση από τον 
επιτηρητή, ο οποίος πρέπει να έχει βεβαιωθεί ότι η θέση απόρριψης είναι 
ελεύθερη και μη προσιτή και δεν υπάρχει κίνδυνος αναπήδησης των 
απορριπτόμενων υλικών. 

2. Κατά τη μεταφορά αντικειμένου μεγάλου βάρους από περισσότερα 
άτομα πρέπει ο αριθμός τους να ρυθμίζεται ανάλογα με το βάρος και το 
σχήμα του προς μεταφορά αντικειμένου καθώς και τα χαρακτηριστικά 
του χώρου όπου γίνεται η μεταφορά «κλίση δαπέδου, στενότητα χώρου 
κ.λπ.». 

Η διεύθυνση «κουμάντο» πρέπει να ανατίθεται σε κατάλληλο πρό¬ 
σωπο, το οποίο πρέπει να έχει διαρκή οπτική εποπτεία της εργασίας. 
Στις εντολές του πρέπει να συμμορφώνονται οι εκτελούντες τη μετα¬ 
φορά. 

3. Τα κάθε είδους αποξηλωθέντα υλικά, εξαρτήματα κ.λπ. καθώς 
και απορρίματα, πρέπει να απομακρύνονται από το πλοίο άμεσα, σε 
τρόπο ώστε να μην παρεμποδίζουν την ασφαλή πρόσβαση ή απομά¬ 
κρυνση από το πλοίο, να μην δημιουργούνται εστίες πρόκλησης ατυχη¬ 
μάτων, μολύνσεων, πυρκαϊών κ.λπ. και να μην παρεμποδίζεται η ελεύ¬ 
θερη και ασφαλής κυκλοφορία στο πλοίο. 

Για την απομάκρυνση των υλικών αυτών μεριμνά ο κύριος του έργου 
ή ο εργολάβος ή υπεργολάβος, ο οποίος τα αποξήλωσε ή τα προκάλεσε. 

Ο παρέχων το χώρο σε συνεργασία με τους πιο πάνω, μεριμνά για 
την τελική απομάκρυνση των υλ.ικών αυτών από το σημείο συγκέντρω- 
σης. 

ΚΕΦΑΛΑΙΟ Ι- 

ΜΕΣΑ ΑΤΟΜΙΚΗΣ ΠΡΟΣΤΑΣΙΑΣ 
Άρθρο 63 
Γενικές προβλέψεις 

Σε περίπτωση που οι κίνδυνοι σε βάρος της ασφάλειας και υγείας των 
εργαζομένων δεν αποφεύγονται ή δεν περιορίζονται επαρκώς με τεχνικά 
μέσα συλλογικής προστασίας ή με μέτρα, μεθόδους ή διαδικασίες οργά¬ 
νωσης της εργασίας πρέπει οι εργαζόμενοι να εφοδιάζονται με μέσα ατο¬ 
μικής προστασίας. 

Τα μέσα ατομικής προστασίας χορηγούνται από τον εργοδότη «εργο¬ 
λάβο ή υπεργολάβο» οι οποίοι επιβλέπουν τη χρήοη τους, εξασφαλίζουν 
την καλή λειτουργία τους, την απαραίτητη συντήρηση, επισκευή και 
αντικατάσταση. Πρέπει επίσης να πληρούν τα εξής: 

α. Να είναι κατάλληλα για τους κινδύνους που πρέπει να προλαμβά¬ 
νουν. 

β. Να είναι προσαρμοσμένα ή προσαρμόσιμα σε κάθε εργαζόμενο. 

γ. Να ανταποκρίνονται στις εργονομικές απαιτήσεις και τις συνθήκες 
του χώρου εργασίας. 

δ. Να είναι συμβατά και να διατηρούν την αποτελεσματικότητά τους 
απέναντι σε κάθε κίνδυνο σε περίπτωση που χρησιμοποιούνται ταυτό¬ 
χρονα με άλλα μέσα ατομικής προστασίας για την αντιμετώπιση πολλα¬ 
πλών κινδύνων. 

Οι εργαζόμενοι πρέπει να φορούν τα μέσα ατομικής προστασίας, να 
κάνουν σωστή χρήση και να φροντίζουν για την καλή κατάσταση του 
ατομικού τους εξοπλισμού. Η διάρκεια του χρόνου κατά τον οποίο ο ερ¬ 
γαζόμενος πρέπει να φορά τον εξοπλισμό καθορίζεται από τη σοβαρό- 

τητα του κινδύνου, τη συχνότητα της έκθεσης στον κίνδυνο και τα χαρα¬ 
κτηριστικά της θέσης εργασίας του κάθε εργαζόμενου. 

Άρθρο 64 
Ειδικές προβλέψεις 

1. Προστασία κεφαλής: 

Όλοι οι εργαζόμενοι σε πλοία «ανεξάρτητα από το είδος της εργασίας 
που εκτελούν», πλωτές ή μη δεξαμενές, κλίνες ναυπήγησης, χώρους 
προκατασκευής τμημάτων σκαφών, ελασματουργεία και συνεργεία 
σφυρηλάτησης, εργασίες συναρμολόγησης και αποσυναρμολόγησης 
ικριωμάτων, επάνω, κάτω ή κοντά σε ικριώματα και θέσεις εργασίας σε 
μεγάλο ύψος, σε εργασίες με ανυψωτικά μηχανήματα και γερανούς και 
όσοι εργάζονται σε χώρους που διακινούνται φορτία με ανυψωτικά μη¬ 
χανήματα πρέπει να φορούν υποχρεωτικά κράνος ασφάλειας. 

2. Προστασία οφθαλμών: 

Όλοι οι απασχολούμενοι σε εργασίες φλόγοκοπής, συγκόλλησης, 
λείανσης και κοπής με τροχό, διάτρησης και κοπής μετάλλων με ψαλίδι, 
χειρισμό κάρφωτικών και κρουστικών, μηχανών κατεργασίας μετάλ¬ 
λων που παράγουν γρέζια μικρού μήκους, εργασίες με όξινα και αλκα¬ 
λικά προϊόντα, απολυμαντικά και διαβρωτικά απορρυπαντικά, εργασίες 
που υπάρχει πιθανότητα εκτόξευσης μικροΰλικών, πρέπει να φορούν 
γυαλιά ή προσωπίδες ή άλλα κατάλληλα μέσα προστασίας. 

3. Προστασία ποδιών: 

Όλοι οι εργαζόμενοι πρέπει να φορούν τα κατά περίπτωση κατάλ¬ 
ληλα υποδήματα. 

4. Προστασία χεριών - κορμού: 

Όλοι οι εργαζόμενοι σε εργασίες συγκόλλησης και φλογοκοπής, σε 
εργασίες σφυρηλάτησης, σε εργασίες με όξινα και αλκαλικά προϊόντα, 
απολυμαντικά και διαβρωτικά απορρυπαντικά, σε εργασίες ψηγματο- 
βολής, χειριζόμενοι αντικείμενα με οξείες ακμές «εκτός από την περί¬ 
πτωση μηχανών που ενδέχεται να αρπάξουν το γάντι» πρέπει να φορούν 
γάντια από κατάλληλα κατά περίπτωση υλικά και με το απαίτούμενο 
μέγεθος και μήκος ανάλογα με τις προβλεπόμενες συνθήκες χρήσης. 

5. Προστασία από πτώσεις: 

Οι εργαζόμενοι, που δεν μπορούν να προστατευτούν από πτώση με 
μέσα συλλογικής προστασίας, πρέπει να φορούν ζώνες ασφαλείας. 

Οι ζώνες ασφαλείας και τα παρελκόμενά τους «σχοινιά, ιμάντες 
πρόσδεσης και λοιπά εξαρτήματα αγκύρωσης και γενικά οι σύνδεσμοι 
και τα μεταλλικά μέρη» πρέπει καθένα χωριστά, αλλά και ως σύνολο να 
αντέχουν χωρίς κίνδυνο αιωρούμενο φορτίο τουλάχιστον 450 ΚΟ 
«κιλά». 

Οι ζώνες ασφάλειας πρέπει να περιορίζουν το ύψος πτώσης στο 1.00 
μέτρο. 

Απαγορεύεται να συνδέεται πάνω από ένας εργαζόμενος με το ίδιο ' 
σύστημα πρόσδεσης. 

Πρέπει να λαμβάνονται μέτρα ώστε τα σχοινιά πρόσδεσης να μην εί¬ 
ναι ελαττωματικά ή μειωμένης αντοχής και να εξασφαλίζεται ότι κατά 
τη χρήση τους δεν κινδυνεύουν να υποστούν μείωση της αντοχής τους 
π.χ. από επαφή με αιχμηρά αντικείμενα ή διαβρωτικά υλικά κ.λπ. 

Οι ζώνες ασφάλειας πρέπει να ελέγχονται πριν από κάθε χρήση. 
Απαγορεύεται οι εργαζόμενοι που χρησιμοποιούν ζώνες ασφάλειας να 
εργάζονται σε απομονωμένους χώρους εργασίας. Σε αντίθετη περί¬ 
πτωση πρέπει να παρακολουθούνται συνέχεια. 

6. Προστασία της αναπνευστικής οδού: 

Όταν η προστασία της αναπνευστικής οδού των εργαζομένων δεν 
μπορεί να εξασφαλιστεί αποτελεσματικά με σύστημα εξαερισμού ή άλλα 
μέσα και υπάρχει κίνδυνος έκθεσης σε σκόνες, καπνούς, ατμούς ή αέρια 
όπως εργασίες σε δεξαμενές ή περιορισμένους χώρους με πιθανότητα 
δηλητηρίασης από αέριο, κοπή και συγκόλληση μετάλλων με τοξικά 
στοιχεία, εργασίες στην πυρίμαχη επένδυση των λεβήτων, όταν μπορεί 
να εκλυθεί σκόνη, βαφή με πιστολέτο χωρίς επαρκή αερισμό, ψηγματο- 
βολή, αποξήλωση μονώσεων αμιάντου, εργασίες σε ψυκτικές εγκατα¬ 
στάσεις, όπου υπάρχει κίνδυνος διαρροής ψυκτικού υγρού πρέπει οι ερ¬ 
γαζόμενοι να εφοδιάζονται με τα κατάλληλα κατά περίπτωση μέσα ατο¬ 
μικής προστασίας της αναπνευστικής οδού. 

Εργαζόμενοι που εισέρχονται ή απασχολούνται σε δεξαμενές ή άλ¬ 
λους περιορισμένους χώρους όπου ενδέχεται να υπάρχει έλλειψη οξυγό¬ 
νου πρέπει να εφοδιάζονται με αναπνευστική συσκευή παροχής της 
απαιτούμενης, κατά περίπτωση, ποσότητας αέρα. 

Τα άτομα που χρειάζεται να χρησιμοποιήσουν αναπνευστική συσκευή 


πρέπει να έχουν λάβει κατάλληλη εκπαίδευση για την ορθή χρήση της 
και να έχουν υποβληθεί σε ειδική ιατρική εξέταση «ακτινογραφία θώ¬ 
ρακα, σπιρομέτρηση, καρδιογράφημα υπό κόπωση 1-0 ΨΑΤΤ για 5'» 
κατά την κρίση του γιατρού εργασίας. 

Αναπνευστική συσκευή που έχει χρησιμοποιηθεί πρέπει να καθαρίζε¬ 
ται πριν δοθεί σε άλλο εργαζόμενο. 

Αναπνευστικές συσκευές που δεν χρησιμοποιούνται πρέπει να φυλάσ¬ 
σονται σε ιδιαίτερες κλειστές θήκες ή ερμάρια «ντουλάπια». 

Ο αέρας που διοχετεύεται στις αναπνευστικές συσκευές προσαγωγής 
πρέπει να είναι απαλλαγμένος από επικίνδυνους παράγοντες ρύπανσης 
και από δυσάρεστες οσμές. 

Στις περιπτώσεις όπως ψηγματοβολή που η παροχή νωπού αέρα γί¬ 
νεται υπό πίεση πρέπει: 

- Ο συμπιεστής να είναι εξοπλισμένος κατάλληλαώστε να μη μολύνει 
τον παρεχόμενο αέρα. 

- Ο αέρας να έχει κατάλληλη θερμοκρασία 15-20°Ε, και μέγιστη 
σχετική υγρασία 85%. 

- Ο συμπιεστής να είναι εξοπλισμένος με διάταξη που εμποδίζει κάθε 
υπερθέρμανση, ώστε ν’ αποτρέπεται η δημιουργία τοξικών αερίων. 

- Η σωλήνωση πρέπει να είναι εφοδιασμένη με: 

α. Βαλβίδα μείωσης της πίεσης. 

β. Βαλβίδα ασφάλειας «για περίπτωση ανωμαλίας λειτουργίας της» 
ρυθμισμένη για να λειτουργεί σε πίεση ελαφρά ανώτερη από την τιμή 
της πίεσης μετά την βαλβίδα μείωσης. 

γ. Το φίλτρο που να συγκρατεί αποτελεσματικά τα κατάλοιπα που 
δημιουργούνται στους σωλήνες, τα λάδια, το νερό και τους βλαβερούς 
ατμούς. 

Η ελάχιστη απαιτούμενη ποσότητα αέρα είναι 120 ΕΤ/ΜΙΝ/ΡΕΚ5 
«120 λίτρα / λεπτό / άτομα» και η πίεση στο σωλήνα τουλάχιστον 0,35 
ΚΟ/ΟΜ2 «κιλά / τ. εκατ.». 

7. Προστασία της ακοής: 

Όταν η στάθμη του θορύβου δεν είναι δυνατό να"περ βριστεί με προ¬ 
ληπτικά και επανορθωτικά μέτρα θα πρέπει: - 

α. Να χρησιμοποιούνται ατομικά ακοοπροστατευτικά μέσα όταν η 
ημερήσια ατομική ηχοέκθεση ενός εργαζόμενου ή η μέγιστη τιμή της 
στιγμιαίας μη σταθμισμένης ηχητικής πίεσης υπερβαίνουν τα 90 ϋΒ 
«α» και τα 200 ΡΑ αντίστοιχα. 

β. Να τίθενται στην διάθεση των εργαζομένων ατομικά ακοοπροστα¬ 
τευτικά μέσα όταν ή ηχοέκθεση είναι ενδεχόμενο να υπερβεί τα 85 ί)Β «α». 

Τα ατομικά μέσα προστασίας που χορηγούνται πρέπει ία είναι προ¬ 
σαρμοσμένα στα ατομικά χαρακτηριστικά του κάθε εργαζόμενου και 
στις συνθήκες εργασίας του και η χρήση τους σε καμμία περίπτωση να 
μην οδηγήσει σε αύξηση του συνολικού κινδύνου για την υγεία των ερ¬ 
γαζομένων από άλλες αιτίες «π.χ. πρόκληση ατυχημάτων από μη αντί¬ 
ληψη ηχητικών σημάτων κινδύνου, που μπορεί ν’ αποφευχθεί με τη 
σύγχρονη εκπομπή και φωτεινών σημάτων». 

ΚΕΦΑΛΑΙΟ Κ’ 

ΥΓΙΕΙΝΗ - ΕΣΤΙΑΣΗ - Α - ΒΟΗΘΕΙΕΣ 
Άρθρο 65 
Υγιεινή - Εστίαση 

1. Για την αλλαγή ενδυμασίας, τη φύλαξη των ενδυμάτων και την 
καθαριότητα των εργαζομένων πρέπει να διατίθενται επαρκείς και κα¬ 
τάλληλοι χώροι με δυνατότητα πλυσίματος και καθαρισμού με καταιω- 
νισμό «ντους». 

2. Τα ενδύματα πρέπει να φυλάσσονται σε ατομικά ιματιοφυλάκια, 
ξεχωριστά για καθαρά και στολών εργασίας, με δυνατότητα πλυσίμα¬ 
τος και καθαρισμού ή απολύμανσης των στολών. ' 

3. Οι ειδικές στολές εργασίας πρέπει ν’ αφαιρούνται πριν από το φα¬ 
γητό, οι δε στολές εργασίας πρέπει ν’ αφαιρούνται πριν από την αναχώ- 
ρηση. 

4. Οι εργαζόμενοι οφείλουν να επιμελούνται για την ατομική τους κα¬ 
θαριότητα ιδίως πριν το φαγητό και πριν την αναχώρηση από τον τόπο 
εργασίας «τα μέσα για την ατομική καθαριότητα διατίθενται από τον ερ¬ 
γοδότη». . 

5. Για τους χώρους υγιεινής και για νερό «πόσιμο κτψγια καθαριό¬ 
τητα» εφαρμόζονται οι υγιειονομικές διατάξεις του Υπουργείου Υγείας. 
Πρόνοιας και Κοινωνικών Ασφαλίσεων. 

6. Σε περιπτώσεις όπου η προστασία της υγείας ή της ασφάλειας των 
εργαζομένων το απαιτεί, πρέπει ν’ απαγορεύεται να τρώνε, να πίνουν ή 
να καπνίζουν στους χώρους εργασίας. 

7. Ιδιαίτερη μέριμνα πρέπει να λαμβάνεται για την συγκέντρωση και 
αποκομιδή των απορριμάτων. 

8. Πρέπει να διαχωρίζεται και να επισημαίνεται το πόσιμο νερό για 
αποφυγή σύγχυσης με το νερό χρήσης, εφόσον τούτο είναι διαφορετικό. 

Άρθρο 66 
Πρώτες βοήθειες * 

1. Σε κάθε χώρο εργασίας πρέπει με ευθύνη του εργολάβου ολόκλη¬ 
ρου του έργου ή του κυρίου του έργου να υπάρχει πρόχειρο φαρμακείο 
για την παροχή πρώτων βοηθειών, τοποθετημένο σε θέση προσιτή και 
με κατάλληλη σήμανση, που περιέχει ενδεικτικά τα ακόλουθα είδη, κα¬ 
θώς και φυλλάδιο με οδηγίες χρήσης των υλικών και συσκευών και οδη¬ 
γίες παροχής πρώτων βοηθειών. 

Είδος: 

■ 1. Σκεύασμα για εγκαύματα «σε σωληνάρια και γάζες βαζελινούχες» 

2. Αποστειρωμένες γάζες «κυτία» των 5 εκ., 10 εκ., 15 εκ 

3. Επίδεσμοι γάζας 0,10x2,50 μ.. Βαμβάκι 

4. Τριγωνικοί επίδεσμοι, παραμάνες ασφαλείας 

5. Λευκοπλάστ ρολό 

6. 'Ψαλίδι 

7. Λαβίδα 

8. Ύφασμα λεπτό για καθαρισμό 

9. Αντισηπτικό διάλυμα, οξυζενέ 

10. ΐγρό σαπούνι σε πλαστική συμπιέσιμη φιάλη 

11. Ελαστικός επίδεσμος σε 6, 8, 10 ΟΜ 

12. Αντισταμινική αλοιφή 

13. Σιρόπι ιπεκακουάνας, ταμπλέτες ενεργού άνθρακα 

14. Σπασμολυτικό 

15. Συσκευή τεχνητής αναπνοής με προσωπίδα και οξυγόνο για 
κλειστό χώρο. 

16. Αιμοστατική λαβίδα 

17. Αιμοστατική ταινία 

18. Συσκευή οξυγόνου 

19. Ενέσιμο κορτιζονούχο σκεύασμα 

20. Παυσίπονα, σύρριγγες 2,4 (X, 5 (X 

Η συμπλήρωση του φαρμακείου και η καταλληλότητα του υλικού 
πρέπει να γίνεται με την επίβλεψη γιατρού. 

2. Εφόσον η εργασία εκτελείται σε βάρδιες πρέπει να υπάρχει εκπαι¬ 
δευμένος για την παροχή πρώτων βοηθειών σε κάθε βάρδια. 

3. Σε κάθε πλοίο υπάρχει αναρτημένος σε εμφανή θέση πίνακας με τα 
τηλέφωνα των γιατρών και υπηρεσιών άμεσης βοήθειας της περιοχής 
«ΙΚΑ, κέντρο υγείας, νοσοκομείο, πυροσβεστική κ.λπ.» καθώς και των 
ατόμων που έχουν εκπαιδευτεί για πρώτες βοήθειες. 

4. Ο αναγκαίος εξοπλισμός διάσωσης πρέπει να φυλάγεται σε κατάλ¬ 
ληλες θέσεις, κουτά στους χώρους εργασίας και να είναι έτοιμα ειδικά 
εκπαιδευμένα άτομα σ’ εργασίες διάσωσης. 

Άρθρο 67 

Προληπτικές εξετάσεις προστασίας της υγείας 

1. Κάθε εργολάβος ή υπεργολάβος ολόκληρου ή τμήματος του έργου 
υποχρεούται να παρέχει με δικές τους αποκλειστικά δαπάνες στο προ¬ 
σωπικό του τις εξής υπηρεσίες προληπτικής προστασίας της υγείας: 

Αμέσως μετά την πρόσληψη και αυά διετία ο εργαζόμενος πρέπει να 
εξετασθεί από γιατρό εργασίας όπως ορίζεται στην παρ. 3 που θα κρίνει 
την κατάσταση της υγείας του και θα εκδόσει σχετικό πιστοποιητικό με 
βάση τα παρακάτω στοιχεία και εξετάσεις: 

- Πλήρες αναμνηστικό «ιστορικό» 

- Ακτινογραφία θώρακος 

- Έλεγχος αναπνευστικής λειτουργίας 

- Γενική, εξέταση ούρων 

- Γενική εξέταση αίματος 

- Οφθαλμολογίας έλεγχος 

- Ακουόγράμμα «κατά την πρόσληψη μόνον» και για τους άνω των 
40 ετών εργαζόμενους. 


- Ηλεκτροκαρδιογράφημα «ΗΚΓ». 

Επίσης για εργαζόμενους που εκτίθενται σε συγκεκριμένους χημι¬ 
κούς· παράγοντες γίνονται οι προβλεπόμενες από τις σχετικές διατάξεις, 
εξετάσεις. 

2. Τα στοιχεία και οι εξετάσεις της παραγράφου 1 του παρόντος 
ισχύουν επί διετίαν οπότε και πρέπει να επαναληφθούν δια τον έλεγχο 
της συνέχισης της απασχόλησης του εργαζόμενου στη συγκεκριμένη 
θέση. 

Ο γιατρός εργασίας πέραν των εξετάσεων της παρ. 1 του παρόντος 
δύναται κατά την κρίση του να παραπέμπει στους εργαζόμενους σε ειδι¬ 
κές εξετάσεις, προκειμένου να εκδόσει το σχετικό πιστοποιητικό και εν¬ 
δεικτικά ως εξής: 

Ια. Για εργαζόμενους σε περιβάλλον θορύβου: 

ΤΕ5Τ ακουστικής οξύτητος - ακουομετρία. 

1β. Για εργαζόμενους σε περιβάλλον που μπορεί να επηρεάσει το 
δέρμα: ελέγχους για αλλεργικές δερματίτιδες, εκζέματα, φαινόμενο 

ΠΑΥΝΑυΟ. 

1γ. Για εργαζόμενους σκόνες, ατμούς, καπνούς: 

α/α εξέταση θώρακος, αναπνευστικά λειτουργικά ΤΕ5Τ πνεύμο- 
νος. 

1δ. Για εργαζόμενους που χρησιμοποιούν διαλύτες - χρώματα: 

α. Ηπατικός έλεγχος ανάλογα με την φύση του διαλύτου. 

β. Νευρολογικός έλεγχος ανάλογα με την φύση του διαλύτου. 

1ε. Για τους εργαζόμενους σε δεξαμενές και διπύθμενα: 

α. Έλεγχος για προβλήματα νευρώσεων «φοβίες - κλειστοφοβίες από 
το ιστορικό. 

1ζ. Για τους εργαζόμενους σε ύψη - σκαλωσιές: 

α. Έλεγχος για προβλήματα ιλίγγου και επιληπτοειδών μορφών ή 
επιληπτικών κρίσεων «από το ιστορικό». 

1η. Για εργαζόμενους άνω των 40 ετών που εκτίθενται στον ήλιο, σε 
θερμό περιβάλλον ή είναι υπερτασικοί: 

Ηλεκτροκαρδιογραφικός· έλεγχος συχνότερα της διετίας. 

1Θ. Για εργαζόμενους σε υψηλές θερμοκρασίες: κατάλληλες ιατρικές 
οδηγίες. 

1 1 . Για εργαζόμενους σε κομπρεσέρ, αερόσφυρες ή εργαλεία αέρος: 

έλεγχος για αρτηριακή πίεση. Ηλεκτροκαρδιογράφημα και έλεγχος 
δακτύλων χειρών «λευκά δάκτυλα και ακτινογραφία αρθρώσεων άκρων 
χειρών». 

1κ. Για εργαζόμενους σε ηλεκτροσυγκολήσεις: αναπνευστικά λει¬ 
τουργικά ΤΕ3Τ, οφθαλμολογικός έλεγχος. 

3. Η παροχή των υπηρεσιών του άρθρου αυτού γίνεται κατά προτί¬ 
μηση από κατάλληλη μονάδα του Εθνικού Συστήματος Υγείας ή τα 
Συμβουλευτικά Κέντρα Υγιεινής και Ασφάλειας της εργασίας όταν αυτά 
δημιουργηθούν. Σε περίπτωση που το προβλεπόμενο πιστοποιητικό του 
άρθρου αυτού παρασχεθεί από ιδιώτη γιατρό αυτός πρέπει να έχει την 
ειδικότητα του γιατρού εργασίας ή επί ελλείψεως να είναι γιατρός που 
έχει παρακολουθήσει τα τρίμηνα σεμινάρια Ιατρικής της Εργασίας του 
Υπουργείου Εργασίας ή το σχετικό σεμινάριο της Υγειονομικής Σχολής 
του Υπουργείου Υγείας, Πρόνοιας και Κοινωνικών Ασφαλίσεων. 

4. Τα πιστοποιητικά της παραγράφου 1 του παρόντος άρθρου με τον 
πλήρη φάκελλο των σχετικών εξετάσεων κατατίθενται στο Ινστιτούτο 
Έρευνας Νοσημάτων Θώρακος και Υγιεινής και Ασφάλειας των εργα¬ 
ζομένων και ενημερώνονται καταλλήλως, ανά διετία. 

5. Οι παραγράφοι 1 μέχρι και 4 του παρόντος άρθρου ισχύουν άμεσα 
για όλα τα ναυπηγεία που απασχολούν πάνω από 50 εργαζόμενους τα 
οποία και υποχρεούνται σε απασχόληση γιατρού εργασίας σύμφωνα με 
τα προβλεπόμενα στο νόμο 1568/85 και επίσης για όλες τις κατηγο¬ 
ρίες επιχειρήσεων που απασχολούνται σε ναυπηγοεπισκευαστικές εργα¬ 
σίες στη ζώνη Πειραιώς - Περάματος - Κερατσινίου - Σαλαμίνας - Δρα¬ 
πετσώνας, ανεξαρτήτως αριθμού εργαζομένων. 

ΚΕΦΑΛΑΙΟ Λ' 

ΓΕΝΙΚΕΣ ΔΙΑΤΑΞΕΙΣ 
Άρθρο 68 

Απασχόληση Ανηλίκων 

Σε εργασίες επί πλοίων απαγορεύεται η απασχόληση σε άτομα ηλι¬ 
κίας μικρότερης των 18 ετών. Για τις εκτός πλοίου εκτελούμενες έργα- 

αίες ισχύουν τα προβλεπόμενα από τις διατάξεις των σχετικών διαταγ¬ 
μάτων ή κανονισμών. 

Άρθρο 69 

Προστασία εργαζομένων από πτώση 

1. Σε εργασίες στις οποίες υπάρχει κίνδυνος πτώσης στη θάλασσα, 
πρέπει να χρησιμοποιούνται ζώνες ασφάλειας εφόσον είναι εφικτό και να 
διατηρούνται έτοιμα προς χρήση σε κατάλληλες θέσεις μέσα διάσωσης, 
όπως λέμβοι, σχοινιά, γάντζοι, σωσίβια κ.λπ. ως και να διατίθεται εξει- 
δικευμένο για τη χρήση τους προσωπικό. 

2. Όλα τα ανοίγματα στα καταστρώματα που εκτελούνται εργασίες 
πρέπει να καλύπτονται ασφαλώς κατά τέτοιο τρόπο ώστε να αποκλείε¬ 
ται η περίπτωση τραυματισμού λόγω πτώσης. 

3. Τα πέρατα των καταστρωμάτων πρέπει να προφυλάσσονται κα¬ 
τάλληλα ή να απαγορεύεται αποτελεσματικά η πρόσβαση προς αυτά, 
εφόσον δεν πραγματοποιούνται εργασίες στην περιοχή τους. 

4. Όταν άνοιγμα καταστρώματος χρησιμοποιείται ως θύρα εισόδου, 
(ανεξάρτητα από τα πιο πάνω, πρέπει να σηματοδοτείται κατάλ¬ 
ληλα. 

Άρθρο 70 

Πρόσβαση στα πλοία 

Για την ασφαλή πρόσβαση των εργαζομένων στα πλοία πρέπει να 
διατίθενται κατάλληλες και ασφαλείς κλίμακες σύμφωνα με το Π.Δ. 
1349/81 «Κανονισμός προλήψεως εργατικών ατυχημάτων σε πλοία» 
(Ά 336). 

Σε περίπτωση πρυμνοδετημένου ή παραβεβλημένου πλοίου, πρέπει 
να τοποθετείται τουλάχιστον μία κατάλληλη κλίμακα πρόσβασης από 
την προβλήτα στο πλοίο. 

Άρθρο 71 
Πρόληψη πυρκαϊών 

1. Για την πρόληψη πυρκαϊών στους χώρους εργασίας, τηρούνται οι 
Κανονισμοί πυρασφάλειας της Πυροσβεστικής Υπηρεσίας και κατά πε¬ 
ρίπτωση οι κείμενες διατάξεις του Υπουργείου Βιομηχανίας και Εμπο¬ 
ρικής Ναυτιλίας. 

2. Σε όλο τον χώρο εργασίας και σε κάθε εγκατάσταση επιβάλλεται η 
τήρηση σχολαστικής καθαριότητας. Στα πλαίσια της μέριμνας αυτής, οι 
θέσεις, του χώρου εργασίας πρέπει να είναΓ ελεύθερες από άχρηστα- 
πεταμένα εύφλεκτα υλικά. Όλα αυτά πρέπει να συγκεντρώνονται σε δο¬ 
χεία τοποθετημένα σε κατάλληλες θέσεις και από εκεί να απομακρύνο¬ 
νται το ταχύτερο, έξω από τον χώρο εργασίας. 

Τα χρησιμοποιούμενα εύφλεκτα υλικά να τοποθετούνται σε ασφαλείς 
και ελεγχόμενες θέσεις και σε ποσότητα όχι μεγαλύτερη από την απα¬ 
ραίτητη κατά φυλακή «βάρδια». 

3. Όπου υπάρχει ενδεχόμενος κίνδυνος πυρκαϊάς ή έκρηξης, πρέπει 
να τοποθετούνται, σε επίκαιρες θέσεις τα προβλεπόμενα σήματα απαγο¬ 
ρευτικά καπνίσματος, χρήσης ανοικτής φλόγας κ.λπ. 

4. Εργασίες κοπής, συγκόλλησης και γενικά όσες απαιτούν χρήση 
γυμνής φλόγας, εκτελούνται μόνο όπου υπάρχει συνεχής παρακολού¬ 
θηση για την πρόληψη και αντιμετώπιση τυχόν ανάφλεξης και επιτρέπε¬ 
ται να γίνονται μόνο μετά από.εντολή του υπεύθυνου των εργασιών και 
αφού ενημερωθεί ο Τεχνικός ασφάλειας ή εφόσον δεν προβλέπεται τεχνι¬ 
κός ασφάλειας άλλο κατάλληλο πρόσωπο οριζόμενο από τον κύριο του 
έργου. 

Σαν μέτρα ασφάλειας για την πρόληψη πυρκαϊών κατά την εκτέλεση 
των εργασιών αυτών αναφέρονται ενδεικτικά: 


α. Η τοποθέτηση ειδικών άφλεκτων παραπετασμάτων κάτω και 
γύρω από τις περιοχές, όπου εκτελούνται συγκολλήσεις. 

β. Η ύπαρξη επί τόπου πυροσβεστήρων ειδικών κατά περίπτωση τύ¬ 
πων, σε επαρκή αριθμό και έτοιμων για άμεση χρήση. 

γ. Η συνεχής παρακολούθηση της περιοχής εργασίας υψηλής θερμο¬ 
κρασίας και της γύρω από αυτή περιοχής κατά τη διάρκεια των εργα¬ 
σιών αλλά και επί αρκετό χρόνο μετά τη λήξη τους ώστε να εξασφαλι- 
αθεί η άμεση αντιμετώπιση τυχόν έναρξης φωτιάς. 

5. Φωτιές πρόχειρου τύπου, έστω και για την προσωπική εξυπηρέ¬ 
τηση και θέρμανση εργαζομένων, απαγορεύονται. 

6. Σε χώρους επικίνδυνους για πυρκαϊά, όπως σε αποθήκες καυσί¬ 
μων, αερίων, χρωμάτων, διαλυτικών, και άλλων εύφλεκτων , υλικών, 
απαιτείται η λήψη πρόσθετων ειδικών μέτρων πρόληψης πυρκαϊάς 
όπως: 

α. Ο έλεγχος τυχόν ύπαρξης ευφλέκτων αερίων. Ο έλεγχος διενεργεί- 
ται τόσο πριν την έναρξη των εργασιών όσο και κατά την διάρκειά τους. 

β. Η μέριμνα για συνεχή καλό εξαερισμό και διατήρηση της θερμο¬ 
κρασίας των χώρων σε χαμηλά επίπεδα ώστε να εποκλείεται αυτανά¬ 
φλεξη. 

γ. Η απαγόρευση καπνίσματος, εργασιών γυμνής φλόγας ή άλλων οι 
οποίες συνεπάγονται ενδεχόμενα παραγωγή σπινθήρα. Η απαγόρευση 
πρέπει να επισημαίνετάι με ειδικές ευκρινείς επιγραφές. 

7. Οι εργαζόμενοι πρέπει να είναι ενήμεροι για τις θέσεις όπου βρί¬ 
σκεται ο εξοπλισμός πυρόσβεσης, να γνωρίζουν καλά τον τρόπο λειτουρ¬ 
γίας και την περιοχή καταλληλότητας κάθε διατιθέμενου μέσου. 

Οι ίδιοι εργαζόμενοι πρέπει, πέρα από την αρχική εκπαίδευση στην 
χρήση των παραπάνω μέσων, να πραγματοποιούν περιοδικά ασκήσεις 
στην χρήση τους, για την αποτελεσματικότερη δυνατή εφαρμογή τους 
σε περίπτωση ανάγκης υπό την επίβλεψη του Τεχνικού ασφάλειας ή 
εφόσον δεν προβλέπεται τεχνικός ασφάλειας υπό την επίβλεψη άλλου 
κατάλληλου προσώπου οριζόμενου από τον κύριο του έργου. 

ΚΕΦΑΛΑΙΟ Μ’ 

ΤΕΛΙΚΕΣ ΔΙΑΤΑΞΕΙΣ 

Άρθρο 72 

Έλεγχος εφαρμογής 

Ο έλεγχος εφαρμογής των διατάξεων του-παρόντος διατάγματος, 
ανατίθεται στα όργανα του Υπουργείου Εργασίας τα οποία κατά περί¬ 
πτωση συνεπικουρούνται από όργανα του Υπουργείου Εμπορικής Ναυ¬ 
τιλίας. 

Άρθρο 73 
Έναρξη ισχύος 

Η ισχύς του διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 7 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΙΜΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΙΩΑΝΝΗΣ ΚΟΥΚΙΑΔΗΣ ΝΙΚΟΛΑΟΣ ΠΑΠΠΑΣ 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» 

» 

» 

Β - 

» 

12.500 

Υ) 

» 

» 

» 

Γ' 

» 

5.000 

δ) 

» 

» 

» 

Δ - 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 


» 

» 

» 

Δελτ. Εμπ.& Βιομ. Ιδ. 

» 

6.000 

>. » 

» 

_» 

Αν. Ειδικού Δικαστηρίου 

» 

1.500 


» 7 » Α.Ε. & Ε.Π.Ε. 

ΗΗΜ^τα Τεύχη 

» 

» 

25.000 
* 55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υηέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τπλ. 52.48.320 


ΑΠΟ ΓΟ ΕΘΝΙΚΟ ΤΥΠΟΓΡΑΦΕΙΟ 



















